
SÅDAN    ANVENDER    DU    LIAHONA 

Forslag  til 
familieaften 


Denne  side  kan  hjælpe  dig  til 

at  anvende  Liahona  til  at 

berige  din  undervisning 

både  i  klasseværelset  og  derhjemme. 

»En  drøftelse  om  studium  af  skrif- 
terne,« s.  8:  Benyt  nogle  af  spørgsmå- 
lene i  denne  artikel  til  at  interviewe 
familiens  medlemmer,  som  om  du 
var  journalist.  Læs  ældste  Eyrings 
svar.  Tal  om,  hvordan  jeres  familie 
kan  forbedre  jeres  personlige  stu- 
dium og  jeres  familiestudium. 

»Legemet,  en  hellig  gave,«  s.  16: 
Tal  om  det,  som  artiklens  forfatter 
kalder  verdslige  måder  at  anskue 
vores  krop  på.  Læs  de  tre  sidste  sæt- 
ninger højt  og  bær  vidnesbyrd  om  de 
sandheder,  som  behandles  i  denne 
artikel. 

»Unge  pionerer  i  Malaysia,«  s.  38: 
Bed  familiens  medlemmer  fortælle 
om  tidspunkter,  hvor  de  har  følt  sig 
som  pionerer,  og  tal  om,  hvad  det  vil 
sige  at  være  pioner  i  verden  i  dag.  Tal 
om,  hvad  vi  kan  lære  af  de  unge  i 
Malaysia. 

»På  et  bjerg,«  s.  L2:  Lad  familiens 
medlemmer  tegne  et  billede  af  et 
tempel  på  et  bjerg.  Hvad  synes  I,  der 
er  inspirerende  ved  templer?  Læs 
præsident  Gordon  B.  Hinckleys  ople- 
velse. Læs  Matt  5:14-16  og  bed  famili- 
ens medlemmer  fortælle,  hvordan  de 
kan  være  eksempler. 


»Besvarede  bønner,«  s.  IS:  Læs 

Alma  37:37  sammen  med  fami- 
lien og  fortæl  om  oplevelser, 
hvor  jeres  bønner  er  blevet  besvaret. 
Læs  ældste  Gerald  N.  Lunds  oplevelse 
med  bøn  højt.  Bær  vidnesbyrd  om 
bønnens  velsignelser. 

»Logans  dåb,«  s.  L10:  Lad  familiens 
medlemmer  fortælle,  hvad  de  har  følt 
ved  deres  egen  eller  andres  dåb.  Over- 
vej at  benytte  aktiviteten  med  de  far- 
vede firkanter,  som  beskrives  i  artiklen. 
Bed  familiens  medlemmer  om  at  stille 
sig  på  den  firkant,  som  repræsenterer 
det  sted,  hvor  de  mener,  at  de  befinder 
sig  på  vejen,  og  tal  så  om,  hvad  de  skal 
gøre  for  at  komme  videre. 

BUDSKAB    FRA    DET    FØRSTE    PRÆSIDENTSKAB 


DEM,  HVIS  HJERTE  ER  KNUST 


Vi  tror  på  hel- 
bredelsens 
gave.  Skønt 
Warren  Johnsons 
familie  blev  ramt  af 
en  stor  tragedie, 
erfarede  de,  at 
denne  gave  helbre- 
der både  krop  og 
and.  Anden  taler 
fred  til  sjælen. 


PRÆSIDENT  JAMES  E.  FAUST 

Andenrådgiver  i  Det  Første  Præsidentskab 

Jeg  vil  gerne  forsikre  om,  at  der  findes  en 
sikker  helbredelse  for  hjertekvaler,  skuf- 
felser, pine,  kvaler  og  fortvivlelse.  Salmi- 
sten sagde:  »Han  læger  dem,  hvis  hjerte  er 
knust,  og  forbinder  deres  sår«.1  Helbredelse  er 
et  guddommeligt  mirakel;  sår  er  alle  menne- 
skers lod  i  livet.  Shakespeare  har  skrevet: 
»Den  ler  ad  ar,  som  aldrig  kendte  sår«.2  Det 
virker,  som  om  ingen  undgår  vanskeligheder, 
udfordringer  og  skuffelser  i  denne  verden. 
I  nutidens  overbelastede  samfund  synes 
det,  som  om  at  de  helbredende  midler,  som 
vore  forældre  nød  godt  af,  ikke  virker  i  vores 
tilværelse.  Færre  og  færre  er  i  stand  til  at 
afhjælpe  stress  ved  at  arbejde  med  deres 
hænder  og  ved  at  dyrke  jorden.  Stigende 
krav,  mange  forskellige  holdninger,  fristende 
salgstilbud,  overvældende  støj  og  mange  ind- 
viklede personlige  forhold  kan  berøve  vores 
sjæl  den  fred,  som  den  behøver  for  at  fungere 
og  overleve.  Vores  hastværk  for  at  opfylde 
urets  nådeløse  krav  bortriver  vores  indre 
fred.  Vores  appetit  efter  personlige  ejendele 
virker  enorm.  De  voksende  kræfter,  som  øde- 
lægger enkeltpersoner  og  familier,  medfører 
stor  sorg  og  bedrøvelse. 


En  af  årsagerne  til  den  åndelige  sygdom  i 
vores  samfund  er,  at  så  mange  ikke  ved  eller 
er  ligeglade  med,  hvad  der  er  rigtigt  og  for- 
kert. Alt  for  meget  retfærdiggøres  med,  at  det 
er  formålstjenligt,  eller  at  der  skal  skaffes 
penge  og  goder.  I  den  sidste  tid  er  de  perso- 
ner og  institutioner,  som  har  været  modige 
nok  til  at  stå  frem  og  fordømme  hor,  uærlig- 
hed, vold  og  andre  onder,  ofte  blevet  hængt 
ud  som  latterlige.  Der  er  meget,  der  ganske 
enkelt  er  forkert,  uanset  om  det  er  ulovligt 
eller  ej.  De  mennesker,  der  bevidst  fortsætter 
med  at  følge  det  onde  i  verden,  kan  ikke 
kende  »Guds  fred,  som  overgår  al  forstand«.3 

På  en  eller  anden  måde  må  vi  finde  den 
helbredende  indflydelse,  der  bringer  lindring 
til  sjælen.  Hvor  er  denne  balsam?  Hvor  er  den 
kompenserende  lindring,  der  så  desperat  er 
brug  for,  så  vi  kan  overleve  denne  verdens 
pres?  Den  begyndende  trøst  kan  i  høj  grad 
komme  ved  øget  kommunikation  med  Guds 
And.  Den  kan  bringe  åndelig  helbredelse. 

Andelig  helbredelse  kan  illustreres  med 
beretningen  om  Warren  M.  Johnson,  der  i 
pionertiden  var  færgemand  ved  Lee's  Ferry  i 
Arizona.  Som  ung  drog  Warren  Johnson  mod 
vest  i  sommeren  1866.  Han  ville  være  rig  og 
søgte  efter  guld.  Han  blev  meget  syg,  og  hans 

rejsefæller  efterlod  ham  under  et  træ  i  en  have  i  Bountiful 
i  Utah.  En  af  døtrene  i  familien  fandt  ham  og  fortalte,  at 
der  lå  en  død  mand  ude  i  haven.  Selv  om  han  var  vildfrem- 
med, tog  denne  gode  familie  ham  ind  og  plejede  ham, 
til  han  blev  rask.  De  underviste  ham  i  evangeliet,  og 
han  blev  døbt.  Med  tiden  blev  han  færgemand  ved  Lee's 
Ferry. 

1 1891  kom  Warren  Johnson  og  hans  familie  ud  for  en 
forfærdelig  tragedie.  I  løbet  af  kort  tid  mistede  de  fire  børn 
på  grund  af  difteri.  Alle  fire  blev  begravet  ved  siden  af  hin- 
anden. I  et  brev  til  præsident  Wilford  Woodruff,  dateret 
den  29.  juli  1891,  fortalte  Warren  sin  historie: 

»Kære  broder 

I  maj  1891  kom  en  familie  fra  Tuba  City  her  forbi.  De 
kom  fra  Richfield  i  Utah,  hvor  de  havde  tilbragt  vinteren 
med  at  besøge  venner.  I  Panguitch  begravede  de  et  barn  og 
uden  at  desinficere  vognen  eller  sig  selv,  ja,  uden  at  standse 
for  at  vaske  det  døde  barns  tøj  kom  de  til  vores  hjem  og 
blev  her  natten  over.  De  legede  med  vore  små  børn  ... 

Vi  kendte  ikke  sygdommens  art,  men  havde  tro  på  Gud, 
da  vi  var  her  på  en  meget  vanskelig  mission,  og  vi  har  for- 
søgt efter  vores  bedste  viden  at  efterleve  visdomsordet  og 
passe  de  andre  pligter  i  vores  religion  som  f.eks.  at  betale 
tiende,  holde  familiebøn  etc.  etc,  så  vore  børn  måtte  blive 
skånet.  Men  ak,  på  fire  og  en  halv  dag  led  den  ældste  dreng 
kvælningsdøden  i  mine  arme.  Endnu  to  børn  blev  ramt  af 
sygdommen,  og  vi  fastede  og  bad,  så  meget  som  vi  fandt  det 
vist  at  gøre,  da  vi  havde  mange  pligter  at  passe  her.  Vi  fa- 
stede i  24  timer,  og  engang  fastede  jeg  i  40  timer,  men  til 
ingen  nytte,  for  begge  mine  små  piger  døde  også.  Godt  en 
uge  efter  deres  død  blev  min  15-årige  datter  Melinda  ramt, 
og  vi  gjorde  alt,  hvad  vi  kunne  for  hende,  men  hun  fulgte  de 
andre.  Tre  af  mine  kære  piger  og  en  dreng  er  taget  fra  os, 
og  det  er  endnu  ikke  forbi.  Min  ældste  pige  på  19  år  er  nu 
sengeliggende  med  sygdommen,  og  vi  faster  og  beder  for 
hende  i  dag  ...  Hvad  har  vi  gjort,  siden  Herren  har  forladt  os, 
og  hvad  kan  vi  gøre  for  at  opnå  hans  velvilje  igen? 

Din  hengivne  i  evangeliet 

Warren  M.  Johnson.«4 


I  et  senere  brev  til  sin  ven  Warren  Foote  vidnede  bror 
Johnson  om,  at  han  havde  fundet  åndelig  fred: 

»Jeg  kan  imidlertid  forsikre  dig  om,  at  det  var  mit  livs 
hårdeste  prøve,  men  jeg  drog  ud  for  at  opnå  frelse,  og  jeg 
er  fast  besluttet  på,  at  jeg  med  min  himmelske  Faders 
hjælp  vil  holde  fast  i  jernstangen,  uanset  hvilke  vanskelig- 
heder jeg  kommer  ud  for.  Jeg  har  ikke  slækket  på  udfø- 
relsen af  mine  pligter,  og  jeg  håber  og  tror  på,  at  jeg  har 
mine  brødres  tro  og  bønner,  så  jeg  kan  leve  værdigt  til  at 
modtage  de  velsignelser,  som  du  med  myndighed  lagde  på 
mit  hoved.«5 

I  den  syvende  trosartikel  står  der,  at  vi  blandt  andre 
åndelige  gaver  tror  på  helbredelsens  gave.  Jeg  tror,  at 
denne  gave  omfatter  helbredelse  af  både  krop  og  sjæl. 
Ånden  taler  fred  til  sjælen.  Den  åndelige  lindring  kommer 
ved  at  nedkalde  åndelige  gaver,  som  kan  modtages  og  til- 
kendegives på  mange  måder.  De  findes  i  rigt  mål,  i  deres 
fulde  udstrækning,  ja,  i  overflod  i  Kirken  i  dag.  De  flyder  fra 
den  korrekte  og  ydmyge  anvendelse  af  vidnesbyrd.  De 
kommer  også  gennem  velsignelse  af  syge  efter  en  salvelse 
med  indviet  olie.  Kristus  er  den  store  læge,  som  rejser  sig 
fra  de  døde  »med  lægedom  i  sine  vinger«,6  mens  Talsman- 
den er  virkemidlet  i  helbredelsen. 

Herren  har  sørget  for  mange  muligheder,  hvor  igennem 
vi  modtager  denne  helbredende  indflydelse.  Jeg  er 
taknemlig  for,  at  han  har  gengivet  tempeltjenesten  til  jor- 
den. Det  er  en  betydningsfuld  del  af  det  frelsende  arbejde 
for  både  levende  og  døde.  Vore  templer  er  et  tilflugtssted, 
hvor  vi  tager  hen  og  aflægger  mange  af  verdens  bekym- 
ringer. Vore  templer  er  fredfyldte  og  rolige  steder.  I  disse 
hellige  bygninger  »læger  [Gud]  dem,  hvis  hjerte  er  søn- 
derknust, og  forbinder  deres  sår«. 

Læsning  og  studium  af  skrifterne  kan  også  bringe 
megen  trøst.  Præsident  Marion  G.  Romney,  (1897-1988), 
andenrådgiver  i  Det  Første  Præsidentskab,  har  udtalt: 

»Jeg  er  overbevist  om,  at  hvis  forældre  læser  i  Mor- 
mons Bog  bønsomt  og  regelmæssigt,  både  for  sig  selv  og 
sammen  med  deres  børn,  vil  ånden  i  denne  storslåede 
bog  gennemtrænge  vore  hjem  og  alle,  som  bor  der. 

Den  ærbødige  ånd  vil  blive  stærkere, 
og  gensidig  respekt  og  hensyn  over  for 
hinanden  vil  tage  til.  Stridighedens  ånd 
forlader  hjemmet.  Forældre  rådgiver  deres 
børn  med  større  kærlighed  og  visdom.  Børn 
bliver  mere  åbne  og  modtagelige  for  deres 
råd.  Retfærdigheden  vokser.  Tro,  håb  og 
kærlighed  -  Kristi  rene  kærlighed  -  vil  være 
fremherskende  i  vore  hjem  og  tilværelse, 
og  i  kølvandet  på  det  er  der  fred,  glæde 
og  lykke.«7 

Da  jeg  var  ung,  var  de  helbredsmæssige 
fordele  ved  at  overholde  visdomsordet,  her- 
under afholdenhed  fra  tobak,  spiritus,  te  og 
kaffe,  ikke  så  veldokumenterede,  som  de  er  i 
dag.  De  åndelige  fordele  har  imidlertid  længe 
været  bekræftede.  Visdomsordet  lover,  at  de, 
der  husker  at  holde  dette  råd  og  vandrer  i 
lydighed  mod  budene,  »skal  få  vandrer  i  nav- 
len og  marv  i  benene«.8 

Marv  har  længe  været  et  symbol  på  et 
levende  og  sundt  liv.  Men  i  en  tid  med  liv- 
reddende  transplantationer  af  knoglemarv, 
får  vendingen  »marv  i  benene«  en  yderligere 
betydning  som  åndelig  pagt.  Der  er  flere  løf- 
ter til  dem,  der  holder  visdomsordet.  De, 
der  holder  denne  lov,  »skal  finde  visdom  og 
store  skatte  af  kundskab,  ja,  endog  skjulte 
skatte. 

De  skal  løbe  og  ikke  blive  trætte,  de  skal 
gå  og  ikke  blive  matte. 

Og  jeg,  Herren,  giver  dem  den  forjættelse, 
at  dødens  engel  skal  gå  forbi  dem,  lige  som 
Israels  børn,  og  ikke  slå  dem  ihjel.«9 

Hvis  vi  skal  skånes,  er  vi  virkelig  nødt  til  at 
være  styrket  mod  de  mange  ødelæggende 
midler,  der  findes  i  verden  i  dag. 

For  mange  af  os  sker  den  åndelige  helbre- 
delse ikke  ude  i  den  store  verden,  men  ved 


vore  egne  nadvermøder.  Det  er  en  stor  trøst  at 
tilbede  og  sammen  deltage  i  nadveren  og  blive 
undervist  i  en  ydmyg  ånd  af  naboer  og  venner, 
som  elsker  Herren  og  forsøger  at  holde  hans 
befalinger.  Vore  gode  biskopper  giver  delta- 
gerne mulighed  for  at  drøfte  et  emne  eller  et 
princip  i  evangeliet.  Uvægerligt  taler  de  ved 
Helligåndens  kraft  og  åbner  deres  hjerte,  så  til- 
hørerne kan  se  perlerne  deri.  Budskaberne 
præsenteres  som  ydmyge  vidnesbyrd  og  ven- 
lige råd.  Vi,  der  sidder  blandt  tilhørerne,  for- 
står det,  der  belæres  om  ved  sandhedens  ånd 
og  bekræfter  de  ledsagende  vidnesbyrd. 

Vore  nadvermøder  bør  foregå  i  tilbedelse 
og  være  helbredende,  således  at  de  tilstede- 
værende genvinder  deres  åndelige  sundhed. 
En  del  af  denne  helbredende  proces  sker, 
når  vi  tilbeder  gennem  sang  og  musik. 
Når  vi  synger  vore  smukke,  religiøse  salmer, 
er  det  næring  for  sjælen.  Vi  bliver  ét  hjerte 
og  ét  sind,  når  vi  lovpriser  Herren  i  sang. 
Tilbedelse  gennem  sang  har  bl.a.  den 
virkning,  at  den  åndeligt  forener  deltagerne 
i  ærbødighed. 


V'ore  templer  er 
fredfyldte  og 
rolige  steder. 
I  disse  hellige  byg- 
ninger »læger  [Gud] 
dem,  hvis  hjerte  er 
sønderknust,  og  for- 
binder deres  sår«. 

Jeg  tvivler  på,  at 
oprigtige  med- 
lemmer af 
denne  kirke  kan 
opnå  fuldstændig 
åndelig  helbredelse 
uden  at  være  i  har- 
moni med  Kirkens 
grundvold,  der,  som 
apostlen  Paulus 
sagde,  er  »apostlene 
og  profeterne«. 


Åndelig  helbredelse  kommer  også  af  at 
bære  ydmyge  vidnesbyrd  og  lytte  til  andres. 
Et  vidnesbyrd  båret  med  en  angrende  ånd,  i 
taknemlighed  for  guddommeligt  forsyn  og  i 
ønske  om  at  følge  guddommelig  vejledning 
er  et  kraftigt  virkemiddel  til  at  fjerne  hjertets 
kvaler  og  bekymringer. 

Jeg  tvivler  på,  at  oprigtige  medlemmer  af 
denne  kirke  kan  opnå  fuldstændig  åndelig 
helbredelse  uden  at  være  i  harmoni  med  Kir- 
kens grundvold,  der,  som  apostlen  Paulus 
sagde,  er  »apostlene  og  profeterne«.10  Det  er 
måske  ikke  den  mest  populære  handling  i 
lyset  af  verdens  mangeårige  afvisning  af  pro- 
feterne og  deres  budskaber.  Alligevel  er  de 
Guds  talerør  på  jorden  og  kaldet  til  at  lede 
værket  i  vor  tid.  Det  er  også  af  afgørende 
betydning  for  os,  at  vi  opretholder  vore  bi- 
skopper, grenspræsidenter,  vore  stavspræsi- 
denter  og  distriktspræsidenter. 

Nylige  undersøgelser  synes  at  bekræfte,  at 
den  maksimale  åndelige  helbredelse  kommer 


ved  at  glemme  sig  selv.  En  gennemgang  af 
beretningerne  viser,  at  de,  der  klarer  sig  bedst 
i  fængsel  eller  i  fangelejr,  er  dem,  som  var 
interesserede  i  deres  medfanger  og  var  villige 
til  at  give  af  deres  egen  mad  og  fornødenhe- 
der til  andre.  Dr.  Viktor  Frankl  udtalte:  »Vi, 
der  har  levet  i  koncentrationslejre,  kan  huske 
de  mænd,  der  gik  gennem  bygningerne  og 
trøstede  andre,  og  som  gav  deres  sidste 
stykke  brød  bort.  De  var  måske  ikke  mange, 
men  de  er  et  bevis  på,  at  alt  kan  tages  fra  et 
menneske  undtagen  én  ting:  den  sidste  men- 
neskelige frihed  -  at  vælge  sin  indstilling  i  alle 
situationer  og  at  vælge  sin  måde  at  leve  på.«11 
Verdens  Frelser  sagde  det  ganske  enkelt: 
»Den,  som  mister  [sit  liv] ,  skal  beholde  det.«12 

Af  alt  det,  vi  kan  gøre  for  at  finde  lindring, 
er  bøn  måske  den  største  trøst.  Vi  har  fået 
besked  på  at  bede  til  Faderen  i  hans  Søns,  Her- 
renjesu Kristi  navn  og  gennem  Helligåndens 
kraft.  Blot  det  at  bede  til  Gud  er  tilfredsstil- 
lende for  sjælen,  selv  om  Gud  i  sin  visdom 


måske  ikke  vil  give  os  det,  som  vi  beder  om.  Præsident 
Harold  B.  Lee  (1899-1973)  lærte  os,  at  alle  vore  bønner  bli- 
ver besvaret,  men  somme  tider  siger  Herren  nej.13  Profeten 
Joseph  lærte  os,  at  »den  bedste  måde  til  at  opnå  sandhed  og 
visdom  på  er ...  at  gå  til  Gud  i  bøn.«14  Bøn  er  yderst  nyttig  i 
helbredelsesprocessen. 

Sår,  der  påføres  af  andre,  heles  ved  »helbredelsens 
kunst«.  Præsident  Joseph  F.  Smith  (1838-1918)  sagde:  »Men 
at  hele  sår  er  en  kunst,  der  ikke  alene  kræver  øvelse,  men 
kærlig  omsorg,  som  kommer  af  god  vilje  og  medfølende 
interesse  for  andres  lykke  og  velbefindende.«15 

Der  er  håb  for  alle  om  at  blive  helbredt  gennem  omven- 
delse og  lydighed.  Profeten  Esajas  bekræftede,  at  »er  jeres 
synder  som  skarlagen,  kan  de  blive  hvide  som  sne«.16  Pro- 
feten Joseph  Smith  udtalte:  »Der  er  aldrig  en  tid,  da  ånden 
er  for  gammel  til  at  nærme  sig  Gud.  Alle  ...  er  inden  for  den 
tilgivende  barmhjertigheds  ...  rækkevidde.«17 

Efter  en  fuldstændig  omvendelse  er  opskriften  vidun- 
derlig enkel.  Herren  har  givet  os  den  med  disse  ord:  »Vil  I 
nu  ikke  vende  tilbage  til  mig  og  angre  jeres  synder  og  blive 
omvendt,  så  at  jeg  kan  helbrede  jer?«18  Ved  at  gøre  således 
har  vi  hans  løfte  om,  at  »han  læger  dem,  hvis  hjerte  er 
knust,  og  forbinder  deres  sår«. 

Vi  finder  lindring  i  Kristus  ved  Talsmandens  mellem- 
komst, og  Frelseren  giver  os  denne  invitation:  »Kom  til  mig, 
alle  I,  som  slider  jer  trætte  og  bærer  tunge  byrder,  og  jeg  vil 
give  jer  hvile.«19  Apostlen  Peter  siger:  »Kast  al  jeres  bekym- 
ring på  ham,  for  han  har  omsorg  for  jer.«20  Når  vi  gør  det, 
finder  der  en  helbredelse  sted,  som  Herren  lovede  gennem 
profeten  Jeremias,  da  han  sagde:  »Jeg  vender  deres  sorg  til 
fryd,  jeg  trøster  og  glæder  dem,  der  klager  ...  For  jeg  giver 
den  udmattede  at  drikke  og  den  hensygnende  at  spise.«21 

Og  vi  får  at  vide,  at  i  den  celestiale  herlighed  vil  Gud 
»tørre  hver  tåre  af  deres  øjne,  og  døden  skal  ikke  være 
mere,  ej  heller  sorg,  ej  heller  skrig,  ej  heller  pine  skal  være 
mere.«22  Til  den  tid  vil  tro  og  håb  erstatte  hjertekvaler,  skuf- 
felser, pine,  kvaler  og  fortvivlelse,  og  Herren  vil  give  os 
styrke,  som  Mormon  siger,  »så  alle  [vore]  lidelser  blev 
opslugt  i  glæden  over  Kristus«.23  ■ 

FORSLAG  TIL  SAMTALEEMNER  FOR 

HJEMMELÆRERNE 

Efter  at  have  bedt  og  læst  dette  budskab,  fremlægger  du 
det  på  en  måde,  som  får  dem,  du  underviser,  til  at  tage  aktivt 
del  i  samtalen.  Her  er  nogle  eksempler: 

1 .  Fremvis  selv  eller  lad  familien  fremvise  det,  de  benytter 
til  at  behandle  mindre  skrammer,  som  f.eks.  sæbe,  vand  og 
plastre.  Tal  om  den  fysiske  helingsproces.  Hvorfor  har  vi, 
ifølge  præsident  Faust,  brug  for  åndelig  heling  i  dag?  (Se  arti- 
klens første  fire  afsnit).  Drøft  flere  af  præsident  Fausts  »mid- 
ler« til  at  opnå  helbredelsens  gave.  Bær  vidnesbyrd  om  Jesu 
Kristi  helbredende  kraft. 

2.  Læs  historien  om  Warren  M.  Johnson  højt  eller  genfor- 
tæl den  med  dine  egne  ord.  Hvad  kan  denne  historie  lære  os 
om  åndelige  sår  og  helbredelse? 

3.  Læs  hvad  præsident  Faust  siger  om  nadvermøder.  Lad 
familiens  medlemmer  fortælle,  hvordan  nadvermøder  har 
hjulpet  dem  til  at  føle  Helligånden  og  blive  helbredt. 

4.  Påpeg,  at  præsident  Faust  benytter  Guds  ord  fra  vigtige 
skriftsteder  til  at  helbrede  sårede  sjæle  (se  Jakobs  Bog  2:8). 
Fremhæv  de  skriftsteder,  som  har  gjort  indtryk  på  dig. 

EN  DRØFTELSE 

OM  STUDIUM 
AF  SKRIFTERNE 


Ældste  Henry  B.  Eyringfra  De 
Tolv  Apostles  Kvorum  giver 
ideer  og  råd  om  skriftstudiets 
betydning  for  den  enkeltes 
åndelige  vækst. 

Hvordan  har  du  personlig  nydt  gavn  af 
studiet  af  skrifterne? 

Ældste  Eyring:  Hele  mit  liv  har  skrifterne 
stået  som  en  måde,  hvorpå  Gud  kunne  åben- 
bare mig  det,  som  er  personligt  og  gavnligt. 
Da  jeg  var  en  lille  dreng,  fik  jeg  en  lille  bibel. 
Hvis  jeg  husker  rigtigt,  var  det  faktisk  kun  Det 
Nye  Testamente.  Af  en  eller  anden  grund  følte 
jeg  mig  draget  til  1  Kor  13,  som  handler  om 
kærlighed.  Selv  dengang  i  min  barndom  vid- 
ste jeg,  at  det  kapitel  handlede  om  den  fami- 
lie, som  jeg  engang  skulle  have.  Mange  år 
senere,  inden  jeg  blev  gift,  modtog  jeg  en 
patriarkalsk  velsignelse.  I  den  velsignelse 
beskrev  patriarken  den  atmosfære,  som 
skulle  herske  i  det  hjem,  jeg  en  dag  skulle 
have.  Han  beskrev  nøjagtig  det,  som  jeg 
havde  følt  mange  år  tidligere,  da  jeg  læste 
1  Kor  13. 

Skrifterne  er  en  af  de  måder,  hvorpå  Gud 
taler  til  mig  -  selv  da  jeg  var  barn  -  om  mine 
behov,  min  situation  og  mit  liv.  Det  er  de  sta- 
dig. Eftersom  vore  behov  ændrer  sig  i  løbet  af 


vores  levetid,  fortæller  Gud  os  noget  forskel- 
ligt på  forskellige  tidspunkter. 

Somme  tider  søger  jeg  lærdomme  i  skrif- 
terne. Somme  tider  søger  jeg  vejledning  i 
skrifterne.  Jeg  har  altid  et  spørgsmål  i  tan- 
kerne, og  spørgsmålet  er  som  regel:  »Hvad 
vil  Gud  have,  at  jeg  skal  gøre?«  eller  »Hvad 
vil  han  have,  at  jeg  skal  føle?«  Og  uundgåe- 
ligt støder  jeg  på  nye  ideer  og  tanker,  som 
jeg  aldrig  før  har  haft,  og  jeg  modtager 
inspiration  og  vejledning  og  svar  på  mine 
spørgsmål. 

Hvorfor  bør  vi  læse  Mormons  Bog  igen  og 
igen? 

Ældste  Eyring:  Mormons  Bog  er  endnu  et 
vidne  om  Jesus  Kristus,  og  vi  lærer  ham  at 
kende  ved  at  læse  i  den.  Vi  ved,  at  den  besid- 
der stor  kraft.  Den  har  kraft  til  at  forandre 
folks  liv.  Den  har  kraft  til  omvendelse.  Hvis 
man  læser  den  med  et  åbent  hjerte,  ved  man, 
at  den  er  Guds  ord,  og  at  den  er  sand. 

Gennem  Mormons  Bog  kan  Herren  også 
lære  os,  hvordan  vi  skal  omgås  andre  og  tjene 
dem.  Denne  bog  åbenbarer  Herrens  vilje 
angående  familielivet  på  en  måde,  som  de 
andre  skrifter  slet  ikke  gør.  Det  tror  jeg  i 
høj  grad  skyldes  dens  interessante  struktur. 
Den  handler  om  familier,  den  handler  om 
menneskelige  forhold.  Den  begynder  med 

familier,  og  den  slutter  med  familier,  og  vi 
kommer  til  at  elske  disse  familier. 

En  anden  grund  til  at  studere  den  regel- 
mæssigt har  for  mig  været,  at  jeg  kan  slå 
op  på  en  vilkårlig  side  i  Mormons  Bog  og 
læse,  og  så  vidner  Helligånden  for  mig,  at 
det  er  Guds  ord.  Jeg  ved,  at  Herren  taler. 


Jeg  ved,  at  Mormons  Bog  er,  hvad  den 
giver  sig  ud. 

Hvad  har  du  gjort  for  at  gøre  dit  eget 
studium  af  skriften  mere  meningsfyldt? 
Ældste  Eyring:  Da  jeg  blev  kaldet  til  De 
Tolv  Apostles  Kvorum,  foreslog  ældste 


u 

Richard  G.  Scott,  at  jeg  købte  en  billig 
udgave  af  skrifterne  og  markerede 
den  indsigt  og  de  åbenbaringer, 
som  jeg  fik  i  min  nye  kaldelse.  Og 
det  gjorde  jeg  så.  Men  jeg  gik  lidt 
videre. 

Jeg  spurgte  min  himmelske 
Fader,  hvad  han  ønskede,  at  jeg 
skulle  udrette  som  apostel.  Jeg 
skrev  ned,  hvad  jeg  følte,  at 
hans  svar  var.  Jeg  renskrev,  far- 
vekodede og  limede  disse  svar 
ind  forrest  i  mine  skrifter.  For  eksempel  lød 
det  første:  »Jeg  skal  være  vidne  om,  at  Kristus 
er  Guds  Søn.«  Så  læste  jeg  mine  skrifter  og 
søgte  efter  ideer,  der  kunne  lære  mig,  hvor- 
dan jeg  skulle  vidne  om,  at  Kristus  er  Guds 
Søn.  Hver  gang  jeg  faldt  over  noget,  under- 
stregede jeg  det  med  blåt.  I  løbet  afkort  tid 
havde  jeg  udarbejdet  min  egen  emneliste 
over  det,  som  jeg  mente,  at  Herren  ønskede, 
at  jeg  skulle  gøre.  Jeg  har  lært  meget  af  den 
proces. 

Det  gør  en  stor  forskel  at  søge  i  skrifterne 
for  at  finde  ud  af,  hvad  man  skal  gøre.  Herren 
kan  undervise  os.  Når  vi  står  over  for  en  krise 
i  vores  liv,  såsom  at  miste  et  barn  eller  en 
ægtefælle,  bør  vi  søge  efter  konkret  hjælp  i 
skrifterne.  Herren  synes  at  have  forudset  alle 
vore  problemer  og  alle  vore  behov,  og  han 
har  givet  os  hjælp  i  skrifterne  -  hvis  vi  bare  vil 
søge  efter  den. 

Hvordan  kan  sidste  dages  hellige  give 
studium  af  skrifterne  topprioritet? 

Ældste  Eyring:  Den  eneste  måde,  hvorpå 
man  kan  sikre  sig,  at  ens  travle  tidsplan  ikke 
presser  studiet  af  skrifterne  helt  ud,  er  at 
afsætte  et  fast  tidspunkt  til  skriftstudiet.  Jeg 
har  erfaret,  at  dagens  begyndelse  og  dagens 
afslutning  er  min  egen  tid.  Det  er  tidspunkter, 
som  jeg  normalt  er  herre  over.  Så  mit  faste 
mønster  siden  jeg  var  dreng  har  været  at  læse 


i  mine  skrifter  ved  dagens  begyndelse  og  ved 
dagens  afslutning.  Ved  at  følge  det  mønster 
havde  jeg  læst  Mormons  Bog  mange  gange, 
inden  jeg  fyldte  18. 

Når  jeg  står  i  en  situation,  hvor  jeg  bryder 
mønstret,  har  jeg  det  svært.  Når  man  er  vant 
til  at  studere  skrifterne  regelmæssigt,  savner 
man  det,  hvis  man  ikke  har  gjort  det.  Det  er 
lige  som  mad  -  man  skal  bare  have  det.  Jeg 
ved,  at  jeg  har  lige  så  meget  brug  for  skrif- 
terne som  for  mad.  Jeg  springer  ikke  de 
regelmæssige  måltider  over,  og  jeg  springer 
heller  ikke  mit  regelmæssige  studium  over. 

Hvilken  rolle  spiller  faste  og  bøn  for  studiet 
af  skrifterne? 

Ældste  Eyring:  Vi  bør  indlede  en  faste  med 
at  bede  om  at  blive  undervist;  vi  bør  være 
ydmyge  og  ivrige  som  små  børn.  Sådan  faster 
vi,  hvis  vi  gør  det  rigtigt.  Det  er  ikke  det 
samme,  hvis  vi  bare  springer  måltider  over. 

På  samme  måde  bør  vi  studere  ydmygt  og 
ivrigt,  som  vi  gør,  når  vi  faster.  Når  jeg  søger 
skrifterne  for  at  blive  undervist,  hjælper  det 
utrolig  meget  også  at  faste. 

Lige  inden  en  generalkonference  faster  jeg 
for  eksempel  for  at  få  at  vide,  hvad  Herren 
ønsker,  at  jeg  skal  tale  om.  Jeg  kan  ikke  for- 
berede en  konferencetale,  før  jeg  ved,  hvad 

han  ønsker.  Faste  hjælper  mig  til  at  koncen- 
trere mig  om  den  ene  ting,  som  Herren 
ønsker,  at  jeg  skal  vide.  Den  samme  koncen- 
tration gælder,  når  jeg  studerer  skrifterne. 
Faste  og  bøn  kombineret  med  studium  af 
skrifterne  gør  det  lettere  for  Herren  at 
undervise  os. 

Hvad  kan  forældre  gøre  for  at  få  deres 
børn  til  at  elske  skrifterne? 

Ældste  Eyring:  Vi  har  alle  haft  forskellige 
oplevelser  og  forskellige  grader  af  succes 
med  vores  studium  i  familien,  især  når  bør- 
nene bliver  teenagere.  Mens  de  er  små,  er  det 
forholdsvis  let  at  samle  dem  og  læse  skrif- 
terne sammen.  Når  de  bliver  ældre,  kan  det 
tit  være  noget  sværere.  Jeg  kender  mange 
familier,  som  har  haft  stor  succes  med  at 
vække  deres  familier  tidligt  og  læse  skrifterne 
sammen,  og  så  læser  de  igen  om  aftenen. 
Men  der  er  mange  forskellige  måder. 

For  mig  gælder  det,  og  jeg  tror,  at  mine 
seks  børn  er  enige  med  mig,  at  studiet  af 
skrifterne  kun  fungerer  godt,  hvis  børnene 
ved,  at  man  selv  elsker  skrifterne,  og  at  hver 
enkelt  af  dem  også  ved,  at  man  elsker  dem. 
Så  skal  den  måde,  man  benytter  sig  af, 
nok  fungere.  Hvis  studiet  afskrifterne  er 
påtvunget,  enten  for  dem  eller  dig  selv,  eller 
hvis  dine  børn  føler  sig  presset,  eller  du  i  vir- 
keligheden ikke  selv  elsker  skrifterne,  bliver 
skriftstudiet  ikke  så  effektivt. 

Det  er  vigtigt  at  læse  skrifterne  sammen  på 
en  måde,  der  gør  det  klart  for  børnene,  at 
man  har  dem  med,  fordi  man  elsker  dem. 
Men  fællesstudiet  kan  gå  i  stå  i  teenageårene. 
Teenagere  kan  for  eksempel  sige:  »Jeg  vil  hel- 
lere studere  for  mig  selv.«  Min  opfordring  til 
familier,  der  står  i  den  situation,  er  at  betragte 
det  som  en  sejr,  ikke  et  nederlag.  Dit  barn 
siger  måske  i  virkeligheden:  »Jeg  får  noget  ud 
af  at  læse  for  mig  selv,  som  jeg  ikke  opnår,  når 
vi  læser  sammen.«  Det  er  et  vidunderligt  tegn 


på,  at  studiet  af  skrifterne  er  ved  at  slå  rod  i 
din  teenagers  hjerte.  Hovedformålet  er  at 
forelske  sig  i  skrifterne  og  mætte  sig  med 
dem,  hvad  enten  vi  læser  på  egen  hånd  eller 
sammen. 

Man  skal  være  realistisk.  Lad  teenagerne 
vide,  at  du  elsker  dem.  Sørg  for  at  de  ved,  at 
du  elsker  skrifterne.  Men  hvis  de  hellere  vil 
gå  ind  på  deres  eget  værelse  og  læse  dem,  så 
lad  dem  gøre  det.  De  skal  nok  finde  deres 
eget  mønster  og  få  kærlighed  til  skrifterne. 

Jeg  er  velsignet  med  en  hustru,  som  sim- 
pelthen elsker  skrifterne.  Hvis  jeg  spørger 
hende:  »Hvad  har  du  lyst  til?«,  så  svarer  hun: 
»Bare  læs  højt  for  mig  fra  skrifterne.«  Jeg  tror, 
at  vores  børn  har  fornemmet,  at  det  ikke  var 
en  pligt  for  os  at  læse  i  skrifterne  -  det  er  en 
fornøjelse. 

Hvordan  kan  seminar  være  med  til  at  få 
unge  til  at  lære  at  elske  skrifterne? 

Ældste  Eyring;  Jeg  har  virket  som  kommis- 
sær for  Kirkens  uddannelse  i  en  årrække,  så 
jeg  har  haft  mulighed  for  at  se,  at  der  er  tre 
vigtige  ting,  som  seminar  kan  gøre.  For  det 
første  fører  det  unge  med  fælles  værdier  sam- 
men. Unge  nyder  at  være  sammen  med 
andre,  som  deler  deres  tro  og  kærlighed  til 
skrifterne.  For  det  andet  fører  det  de  unge 
sammen  med  en  underviser,  der  har  et  vid- 
nesbyrd, og  de  kan  fornemme  dets  glød,  når 
det  bliver  båret.  For  det  tredje  gør  det  de 
unge  interesseret  i  skrifterne. 

Seminarlærere  har  prøvet  alle  mulige 
metoder  -  skriftstedsjagter,  opgaver  og  me- 
sterskriftsteder. Succesen  har  varieret  fra  elev 
til  elev,  men  når  seminar  fungerer,  er  det  der, 
hvor  man  finder  en  underviser,  som  har  et 
vidnesbyrd  og  elsker  de  unge. 

Hvorfor  er  det  så  vigtigt,  at  vi  som  undervi- 
sere i  menigheder  og  grene  benytter  det 
godkendte  undervisningsmateriale? 

Ældste  Byting:  Kirkens  materialer  er  base- 
ret på  skrifterne,  så  en  underviser,  der  følger 
undervisningsmaterialet,  fører  eleverne  til 
skrifterne.  De  bedste  undervisere,  som  jeg 
kender,  fremfører  under  klassedrøftelser  et 
skriftsted,  der  behandler  det  behov,  som  ele- 
ven netop  har  talt  om.  Der  virker  meget 
stærkt.  I  det  øjeblik  et  ungt  menneske  ser,  at 
underviseren  faktisk  benytter  skrifterne  til  at 
forklare  og  hjælpe  eleven  på  et  personligt 
plan  -  ih,  du  milde,  det  er  et  stort  øjeblik. 

Jeg  havde  en  pragtfuld  lærer  på  Ricks  Col- 
lege (nu  Brigham  Young  University  -  Idaho). 

Jeg  spurgte  ham  tit: 
»Hvordan  ved  du, 
hvor  alle  de  skrift- 
steder er?«  Jeg  ville 
gerne  kunne  skrif- 
terne på  fingrene 
ligesom  han.  Jeg 
kendte  et  par 
skriftsteder,  men 
han  kendte 
mange.  Det  er 
en  stor  velsignelse  for  en  underviser,  når  Her- 
ren drager  et  skriftsted  frem  fra  ens  erindring, 
så  man  kan  hjælpe  en  elev. 

Husk  på,  at  et  kort  skriftsted  kan  virke 
stærkere  end  et  meget  langt  et.  Det  kan  svare 
direkte  på  et  spørgsmål  eller  ramme  en  af  de 
tilstedeværendes  interesse.  Det  virker  stærkt, 
fordi  eleverne  belæres  ved  eksemplet.  Det 
siger:  »Når  du  en  dag  står  over  for  et  pro- 
blem, så  findes  svaret  i  skrifterne.« 

Hvilken  rolle  spiller  Helligånden  i 
skriftstudiet? 

Ældste  Eyring:  Helligånden  bekræfter 
Guds  ord  for  os,  når  vi  læser  det.  Når  den 
bekræftelse  gentages  ofte,  styrker  det  vores 
tro.  Og  det  er  ved  tro,  at  vi  overvinder  hin- 
dringer og  modstår  fristelse. 

Jeg  har  undervist  diakonerne.  Jeg  har 


været  spejderleder.  Jeg  opdagede,  at  hvis 
drengene  blev  urolige,  så  kunne  jeg  bruge 
et  øjeblik  på  at  læse  et  skriftsted  eller  to. 
Der  opstår  en  fredfyldt  stemning  i  klas- 
sen, når  man  læser  Gus  ord.  Selve  skrif- 
tens ord  fører  Helligånden  med  sig.  Og 
man  kan  mærke  en  forskel.  Så  jeg  vil  sige 
til  underviserne:  Hvis  I  har  problemer 
med  lidt  uro  i  klassen,  så  sørg  for  at  læse 
et  skriftsted  op,  eller  få  en  af  eleverne  til 
at  læse  et  skriftsted.  Det  har  en  beroli- 
gende  virkning,  fordi  det  fremmer  Ånden. 


Hvad  kan  vi  se  frem  til,  når  vi 
vedvarende  studerer  skrifterne? 

Ældste  Eyring:  Hvis  man  virkelig  mætter  | 
sig  med  skrifterne,  vil  man  med  tiden 
opdage,  at  de  bliver  en  del  af  en  selv.  Det  kafj 
jeg  huske  fra  ældste  Bruce  R.  McConkie 
(1915-1985)  fra  De  Tolv  Apostles  Kvorum,  der 
kendte  skrifterne  bedre  end  nogen  anden, 
jeg  har  mødt.  Når  jeg  lyttede  til  ham,  tænkte 
jeg  nogle  gange:  »Citerer  han  nu  et  skriftsted, 
eller  er  det  hans  egne  ord?« 

Præsident  Gordon  B.  Hinckley  har  det  på 
samme  måde.  Hans  almindelige  talesprog  er 
skriftens  sprog,  og  selv  når  han  er  i  sit  beha- 
gelige, afslappede  lune,  er  det  sprog  en  del 
ham.  Jeg  mener,  at  han  har  en  stor  litterær 
gave  til  dels  takket  være  hans  kendskab  til 
skrifterne.  Jeg  var  sammen  med  ham  forle- 
den, da  han  meget  nonchalant  drog  et  skrift- 
sted ind  i  samtalen,  og  det  passede  bare 
perfekt  til  situationen.  Han  har  tydeligvis 
skrifterne  under  huden,  de  er  en  del  af 
ham. 

Vi  kan  alle  drømme  om,  at  Guds  ord 
en  dag  er  så  meget  en  del  af  os,  at  Herren 
kan  udnytte  det,  og  så  kan  vi  lære  at 
tænke,  som  han  gør.  Og  i  den  forbin- 
delse kan  vi  komme  til  ham.  ■ 

Dette  var  en  samtale  med  LaRene  Porter 
Gauntfra  Kirkens  tidsskrifter. 

ER  DU  NEGATIV? 
JVET  ER  MÅSKE  IKKE  ALTID  BILLEDSKØNT, 
"MEN  EN  POSITIV  INDSTILLING  KAN  ALTID 
GIVE  DIG  NOGET  AT  SMILE  AF  (SE  L&P  78:18). 


HVIS  DU  lytter 


Kl.  930  tog  jeg  hen  på 
biblioteket  for  at 
»varme  op«  til  en  eksa- 

o 

men  kl.  14.30.  Ånden 
sagde  til  mig:  »Din 
eksamen  skal  til  at 
begynde. « 


ÆLDSTE  LINDSAY  T.  DIL 

Halvfjerdser-områdeautoritet 

Det  Australsk/New  Zealandske  Område 


Jeg  voksede  op  i  Auckland  på  New  Zea- 
lands nordø.  Jeg  gik  i  skole  på  Kirkens 
skole  i  Hamilton,  og  jeg  havde  mange 
dejlige  oplevelser  der.  Jeg  spillede  rugby  på  et 
ubesejret  hold.  Jeg  deltog  i  præsidentskabs- 
møder  i  diakonernes  kvorum  på  skolens 
regnskabschefs  kontor,  fordi  han  var  vores 
biskop.  Jeg  lærte  meget  om  præstedømmet 
fra  gode  undervisere,  som  viste  os,  hvordan 
man  sad  i  råd  og  behandlede  andre  drenges 
behov.  Men  noget  af  det  vigtigste,  som  jeg 
lærte,  var  at  følge  Anden. 

Dengang  havde  vi  ikke  seminar,  men  vi 
havde  religionsklasser  på  skolen.  Et  år  var  kra- 
vet, at  man  skulle  læse  Mormons  Bog.  Afslut- 
ningen på  skoleåret  nærmede  sig,  og  jeg  havde 
endnu  ikke  læst  den  færdig,  så  jeg  blev  oppe 
en  nat  for  at  læse  den.  Det  var  første  gang,  jeg 

o 

mærkede  Anden,  mens  jeg  læste  i  Mormons 
Bog.  Pludselig  blev  jeg  klar  over,  at  Mormons 
Bog  ikke  bare  var  en  hvilken  som  helst  bog. 
Den  var  det,  som  vi  hævder,  at  den  er,  nemlig 
Guds  ord.  Jeg  lærte  at  forbinde  studiet  afskrif- 
terne med  det  at  føle  Ånden.  Jeg  lærte  også,  at 
der  er  forskel  på  blot  at  føle  Anden  og  så  på  at 
erkende,  når  Ånden  er  der  og  handle  derefter. 
Når  man  lærer  at  foretage  den  kombination,  så 
lærer  man  at  gøre  det  til  sin  rettesnor,  når  man 
skal  træffe  de  rette  valg  i  tilværelsen. 

Senere,  da  jeg  blev  19,  var  jeg  missionær  i 
Fransk  Polynesien,  og  jeg  skulle  lære  at  tale  to 


sprog,  fransk  og  tahitiansk,  og  uden  hjælp  fra 
nogen  missionærskole.  Det  gjorde  mig 
ydmyg  helt  ind  i  sjælen.  Jeg  erfarede,  at  mis- 
sionærerne klarede  sig  bedst,  når  de  gjorde 
alt,  hvad  de  kunne  for  at  lære.  Selv  om  de 
begik  fejl,  så  hjalp  Anden  dem.  Jeg  opdagede, 
at  uden  Anden  kunne  vi  intet  gøre.  Men  når 
vi  havde  Anden  med  os,  begyndte  både  spro- 
get og  missioneringen  at  blomstre. 

Flere  år  senere,  da  jeg  var  i  mit  sidste  år  af 
jurastudiet  på  Auckland  University  havde  jeg 
én  eksamen  tilbage,  inden  jeg  var  færdig  med 
min  uddannelse.  Jeg  var  gift  og  havde  to  børn, 
arbejdede  og  var  andenrådgiver  i  et  biskopråd 
på  samme  tid.  Min  tilværelse  var  ret  travl,  og 
jeg  glædede  mig  til  at  afslutte  min  uddan- 
nelse, så  lidt  af  presset  kunne  blive  lettet. 

Kl.  9.30  om  morgenen  tog  jeg  hen  til  det 
juridiske  fakultets  bibliotek  for  at  »varme  op« 
til  min  eksamen  kl.  14.30  samme  eftermid- 
dag. Jeg  kiggede  mig  omkring.  Jeg  kunne 
ikke  få  øje  på  andre  fra  min  klasse,  og  det 
syntes  jeg  var  lidt  underligt.  Ånden  sagde  til 
mig:  »Din  eksamen  skal  til  at  begynde.« 

Jeg  tænkte:  »Det  kan  ikke  passe,  for  min 
eksamen  begynder  kl.  14.30.« 

Jeg  ignorerede  det,  jeg  havde  hørt  og  fort- 
satte med  at  læse.  Til  alt  held  for  mig  sagde 
Ånden  fem  minutter  senere:  »Din  eksamen  er 
lige  begyndt.«  Jeg  ventede  ikke  på  en  tredje 
tilskyndelse. 

Jeg  løb  ned  til  kælderetagen  i  den  bygning, 
hvor  alle  eksamenstidspunkterne  stod  på  en 
tavle.  Der  stod  det:  »Selskabslov,  B-28,  kl. 

EKSTRA! 
EKSTRA! 

Hvis  du  vil  iære  mere  om 
Helligånden,  kan  du  læse 
disse  skriftsteder:  Joh 
14:26;  Gal  5:22-23; 
Mosiah  4:20;  5:2;  L&P 
6:15-16,22-23;9:8-9; 
11:12-14. 


9.30«  Jeg  mødte  to  af  eksaminatorerne  på 
vej  ud  af  elevatoren.  Jeg  sagde:  »Jeg  ved 
godt,  at  jeg  er  sent  på  den.  Jeg  har  begået 
en  fejl.  Kan  jeg  stadig  nå  at  komme  med 
ind?«  De  lukkede  mig  ind,  selv  om  jeg  var 
kommet  40  minutter  for  sent  til  den  tre 
timer  lange  eksamens  prøve.  Jeg  satte  mig 
ved  et  bord,  og  mit  hjerte  hamrede.  Jeg  kig 
gede  på  spørgsmålene  og  tænkte:  »Det  her 
klarer  jeg  ikke!« 

Så  jeg  bad  en  stille  bøn:  »Kære  himmelske 
Fader,  jeg  er  taknemlig  for  dine  tilskyndelser. 
Tilgiv  mig,  at  jeg  ignorerede  den  første  til- 
skyndelse, men  velsign  mig  nu,  så  jeg  kan 
fuldføre  prøven.« 

Roen  faldt  over  mig.  Jeg  kiggede  atter  på 
eksamensspørgsmålene  og  tænkte:  »Nå,  det 


jeg  da  godt.«  Og  så  begyndte  jeg  at 
skrive.  Jeg  holdt  op  med  at  skrive,  da  eksami- 
nator sagde:  »Så  er  prøven  forbi.«  Senere,  da 
jeg  fandt  ud  af,  at  jeg  havde  bestået,  var  jeg 
fuld  af  taknemlighed. 

Denne  oplevelse  og  andre  som  den  har 
lært  mig,  at  vor  himmelske  Fader  kender  hver 
enkelt  af  os  og  velsigner  os,  hvis  vi  stræ- 
ber efter  at  træffe  de  rette  valg.  I 
L&P  84:88  siger  Frelseren:  »...  jeg  vil 
gå  foran  jer.  Jeg  vil  være  på  jeres 
højre  og  venstre  side;  min  And  skal 
være  i  jeres  hjerter  og  mine  engle  rundt 
omkring  jer  til  at  styrke  jer.« 

Det  er  mit  vidnesbyrd,  at  han  sender  sin 

o 

And  til  dig,  og  hvis  du  lytter,  så  vejleder  han 
dig.  ■ 

Legemet, 

en  hellig  gave 


Lad  os  anskue  vores  legeme  udfra 
Herrens  synspunkt  snarere  end  udfra 
verdens  synspunkt. 

DIANE  L.  SPANGLER 

Hvilken  tanker  farer  gennem  dit  hoved,  når  du  ser 
din  krop  i  spejlet?  Hvis  du  oplever  en  strøm  af 
negative  tanker,  er  du  langt  fra  alene  om  det. 
Nyere  undersøgelser  viser,  at  cirka  63  procent  af  kvinderne 
og  50  procent  af  mændene  i  USA  er  utilfredse  med  deres 
krop  og  har  et  negativt  syn  på  den  -  det  er  en  statistik, 
som  også  afspejler  sig  blandt  sidste  dages  hellige.1 

I  min  egenskab  af  psykolog  har  jeg  mødt  talentfulde, 
retskafne  sidste  dages  hellige  kvinder,  som  foragtede  sig 
selv,  fordi  deres  kroppe  ikke  lignede  dem,  de  så  i  film  eller 
blade.  Mange  siger,  at  de  ikke  duer  til  noget,  medmindre  de 
ser  godt  ud.  Andre  klienter  er  så  fordrejet  af  pornografi,  at 
de  betragter  kroppen  som  noget,  der  skal  nydes  og  udnyt- 
tes. Ofte  føler  de  sig  siden  hen  snydt,  fanget  og  fornedrede, 
eftersom  de  sammen  med  tabet  af  respekt  for  kroppen  og 
for  andre  uundgåeligt  mister  respekten  for  sig  selv. 

Verden  fortæller  os,  at  kroppens  udseende  afgør  et 
menneskes  værdi  og  attråværdighed.  Jo  mere  »ideel«  ens 
kropstype  er,  desto  større  er  ens  værdi,  og  desto  større  er 
ens  chancer  for  at  føre  et  lykkeligt  og  tilfredsstillende  liv. 
De,  der  ikke  har  en  idealkrop,  kritiseres  eller  overses  ofte, 


mens  de,  der  har  idealkroppe,  efterspørges,  misundes  og 
gives  magt. 

Er  det  den  måde,  Gud  ønsker,  at  vi  skal  betragte  vores 
legeme  på?  I  skrifterne  åbenbarer  Gud  et  syn  på  kroppen, 
som  er  helt  forskelligt  fra  verdens  syn.  Skrifterne  og  andre 
åbenbaringer  tilbyder  os  enestående  sandheder  om  lege- 
met, som  befrier  os  fra  de  verdslige  tanker  og  skikke,  som 
tynger  os. 

Kroppen  er  guddommelig  og  er  en  hjælp  til  udvikling 

En  grundlæggende  evangelisk  sandhed  om  legemet  er 
det  princip,  at  det  er  en  guddommelig  egenskab  at  have  et 
fysisk  legeme  -  man  er  mere  som  Gud,  når  man  har  et 
legeme,  end  når  man  ikke  har  det.  Vores  trossamfund  er  så 
godt  som  ene  om  at  mene,  at  Gud  har  et  fysisk  legeme  af 
kød  og  knogler,  og  at  vores  legeme  bogstaveligt  er  skabt  i 
hans  billede.  I  Den  Kostelige  Perle  kan  vi  læse,  at  »efter  sit 
eget  legemes  billede  skabte  han  dem,  mand  og  kvinde«  (se 
Moses  6:8-9).  For  at  blive,  som  Gud  er,  skal  man  have  et 
legeme,  som  han  har,  og  lære  at  forstå  og  anvende  det  kor- 
rekt. De,  der  valgte  ikke  at  følge  Gud  i  forudtilværelsen, 
blev  nægtet  dødelige  legemer.  Profeten  Joseph  Smith 

V'ed  sin  første  åbenbaring  erfarede  profeten 
foseph  Smith,  at  Gud  Faderen  og  hans  Søn,fesus 
Kristus,  har  legemer  af  kød  og  ben.  Vores  legeme 
er  bogstaveligt  skabt  i  Guds  billede. 


O 
u_ 
< 

2 


Q 
Z 


Q 


U 

Z 

IS7 

y 

x 

o_ 

O 
y 

< 

z 


o 


O 

z 

5 


< 


o 


o 
o 

§ 


o 


16 


LIAHONA  JULI  2005 


17 


sagde,  at  det,  at  Satan  mangler  et  legeme,  er  en  straf 
for  ham.2 

Legemet  er  altså  en  nødvendighed  for  at  kunne 
udvikle  sig  og  opnå  en  fylde  af  glæde.  Det,  at  du  har  et 
jordisk  legeme,  viser,  at  du  traf  et  retfærdigt  valg  i  forud- 
tilværelsen.  Det  jordiske  legeme  rum- 
mer kræfter  og  evner,  som  gør  det 
muligt  for  dig  at  udvikle  dig  frem  mod 
guddommelighed.  Kroppen  er  ikke 
blot  en  transportenhed  til  hovedet 
eller  en  kødelig  plage  for  ånden,  som 
nogle  tror.  I  stedet  er  det  en  integre- 
ret og  afgørende  del  af  sjælen,  for 
»ånden  og  legemet  er  menneskets 
sjæl«  (L&P  88:15).  Det,  at  vi  er  så  pri- 
vilegerede at  kende  til  Guds  fysiske 
legeme  og  kroppens  udviklingsevne, 
giver  os  en  fordel,  når  det  gælder 
om  at  forstå  og  glæde  os  over  dens 
muligheder. 


E 


t  fuldkommengjort  legeme 
har  overvundet  fysisk  og 
åndelig  død  og  kan  kun 
opnås  gennem  fesus  Kristus. 


Legemet  er  en  hellig  gave 

En  anden  sandhed,  som  skrifterne 
fortæller  os  om  legemet,  er,  at  de  tyde- 
ligt viser,  at  den  er  en  hellig  gave  fra 
Gud.  Skønt  vi  alle  skal  dø  i  denne  jor- 
diske tilstand,  skal  vi,  takket  være  Jesu  Kristi  forsoning,  opstå 
og  genforenes  med  vores  legeme  i  al  evighed  (se  1  Kor 
15:22).  Faktisk  er  et  af  hovedformålene  med  Kristi  forsoning 
at  give  os  mulighed  for  at  overvinde  døden.  I  skærende  kon- 
trast til  verdens  definition  på  den  fuldkomne  krop  står  vores 
tro  på  enfuldkommengfort  krop  -  en  krop  forenet  med  en 
ånd  -  som  har  overvundet  både  fysisk  og  åndelig  død.  En 
fuldkommen  eller  fuldkommengjort  krop  opnås  i  den  sidste 
ende  udelukkende  gennem  Jesus  Kristus. 

Skrifterne  advarer  os  mod  at  tage  let  på  det,  der  er 
helligt,  og  mod  at  behandle  kroppen  respektløst.  Alma 
spørger: 

»...  kan  I  forkaste  disse  ting  og  træde  den  Hellige  under 
fode?  ja,  kan  I  være  opblæste  i  hjertets  hovmod?  ja,  vil  I 


stadig  blive  ved  med  at  gå  med  kostbare  klæder  og  sætte 

jeres  hu  til  verdens  tomme  ting  ...? 

Ja,  vil  I  blive  ved  med  at  tro,  at  den  ene  af  jer  er  bedre 

end  den  anden?«  (Alma  5:53-54). 

Sådanne  skriftsteder  bønfalder  os  om  at  overveje, 
hvordan  vi  ser  på  vores  krop.  Hvis 
du  er  optaget  af  at  betjene  eller 
udsmykke  din  krop,  hvad  benytter 
du  så  din  gave  til?  Hvis  du  ikke  tager 
ordentlig  vare  på  din  krop,  i  hvilket 
omfang  begrænser  du  så  din  gave? 
Hvis  du  anvender  din  krop  i  modstrid 
med  Guds  bud,  hvad  tjener  din  gave 
så  til?  Skrifterne  stiller  et  direkte 
spørgsmål:  »Thi  hvad  gavner  det  et 
menneske,  at  der  bliver  tilbudt  ham 
en  gave,  når  han  ikke  vil  modtage 
den?«  Og  det  alvorlige  svar  lyder:  »Se, 
han  glæder  sig  ikke  over  det,  der  er 
givet  ham  eller  over  gavens  giver« 

(L&P  88:33). 

Formålet  med  legemet  er  at  være 
en  hjælp  til  at  lære,  udvikle  os,  tjene 
og  herliggøre  gavens  giver:  Gud.  Men 
alt  for  ofte  tror  folk  fejlagtigt,  at  lege- 
met er  til  for  at  herliggøre  en  selv. 
At  udvise  manglende  respekt  for  vores  legeme  på  nogen 
måde  -  ved  at  stille  det  til  skue,  fornedre  det,  deltage  i 
umoralsk  adfærd  eller  misrøgte  det  -  er  at  afvise  gaven. 
En  vis  og  kærlig  Gud  råder  os  til  i  stedet  at  være  taknemlig 
for  vores  legeme  og  forvalte  det  klogt. 

For  at  blive  en  taknemlig  og  klog  forvalter  af  legemet 
er  det  ofte  nødvendigt  at  give  afkald  på  noget  verdsligt 
for  at  opnå  noget  himmelsk.  For  nogle  kan  dette  offer 
betyde,  at  man  må  opgive  sin  stræben  efter  at  blive  tynd 
som  en  fotomodel,  mens  det  for  andre  kan  omfatte  det 
at  opgive  overdreven  kropspleje  og  kostbar  eller  upas- 
sende påklædning.  For  atter  andre  kan  det  betyde,  at 
man  må  give  afkald  på  kortsigtede  fornøjelser,  såsom  at 
spise  for  meget,  undgå  rimelig  motion  eller  nydelsen  af 

andres  legemer  som  et  middel  til  selvtil- 
fredsstillelse. En  sådan  forsagelse  af  verds- 
lige skikke  giver  en  fantastisk  åndelig 
gevinst.  At  kende  og  efterleve  sandheden 
om  legemet  giver  frihed  -  frihed  fra  for- 
fængelighed, misundelse,  overfladiskhed, 
selvkritik,  sladder  og  alle  de  skadelige 
virkninger  af  grådighed,  underernæring, 
begær,  pornografi,  stofmisbrug,  tatove- 
ringer og  en  myriade  af  andre  verdslige 
byrder  og  pres. 

Legemet  er  et  tempel 

En  anden  sandhed,  som  skrifterne  forkyn- 
der om  legemet,  er,  at  det  er  et  tempel  (se 
1  Kor  6:19).  Et  tempel  er  ikke  blot  helligt,  det 
udstråler  også  lys  og  sandhed. 

Da  Herren  sendte  profeten  Samuel  ud  for 
at  salve  en  ny  konge  blandt  Isajs  sønner,  fik 
Samuel  øje  på  en  af  Isajs  otte  sønner,  som 
hed  Eliab,  og  antog,  ud  fra  Eliabs  fysiske  frem- 
toning, at  det  var  ham,  der  skulle  salves  til 
konge.  Men  Herren  gjorde  Samuel  opmærk- 
som på,  at  han  havde  taget  fejl  og  gav  ham 
dette  råd:  »Se  ikke  på  hans  udseende  og 
højde  ...  for  det  drejer  sig  ikke  om  det,  men- 
nesker ser  på;  mennesker  ser  på  det,  de  har 
for  deres  øjne,  men  Herren  ser  på  hjertet« 
(1  Sam  16:7). 

Vi  skal,  ligesom  Samuel,  lære,  at  legemet 
og  mennesket  ikke  skal  bedømmes  ud  fra 
verdslige  kriterier.  Et  menneskes  værdi 
afhænger  ikke  af  dets  udseende.  Det,  der 
gør  et  tempel  dyrebart,  er  det,  som  gør  det 
muligt  for  os  at  lære  og  gøre.  Mange  byg- 
ninger ser  smukke  ud,  men  kun  i  templet 
findes  storheden  og  pragten  af  Guds  evige 
sandheder  og  løfter.  På  samme  måde  har 
legemet  stor  værdi  i  Guds  øjne,  men  dets 
værdi  udspringer  af,  hvad  der  gør  det 

muligt  for  os  at  lære  og  gøre,  og  af  hvad 
det  udstråler  indefra.  Vi  skal  gøre  vore  tem- 
pellegemer i  stand  til  at  udstråle  Kristi  lys, 
kærlighed  og  sandhed.  Alma  spørger:  »Er  I 
blevet  født  åndeligt  af  Gud?  Er  hans  billede 
prentet  i  jeres  bevidsthed?«  (Alma  5:14).  Et 
kristuslignende  billede,  der  udstråler  sand- 
hed, Kristi  rene  kærlighed  og  håb  udgør 
sand  skønhed  -  en  skønhed,  som  den  virke- 
lige iagttager,  Gud,  nyder.  Sand  skønhed 
udspringer  af  den  og  det,  som  et  menneske 
er.  En  sådan  guddommelig  skønhed  for- 
nemmes, snarere  end  ses,  og  den  er  ikke 
bundet  af  kultur,  alder  eller  andre  verdslige 
kriterier. 

At  stole  på  Gud  i  modsætning  til  sin  egen 
arms  styrke 

Fordi  Satan  blev  nægtet  et  jordisk  legeme, 
er  han  udmærket  klar  over,  hvor  dyrebare 
legemer  er.  Han  prøver  at  forvirre  og  friste  os 
til  at  misbruge  legemet  eller  sågar  forkaste 
det,  så  vi  kan  blive  lige  så  ulykkelige,  som  han 
er  (se  2  Nephi  2:27). 


Skønt  templer 
ser  smukke 
ud  udefra,  så 
er  det,  der  gør  temp- 
let dyrebart,  det, 
som  der  gør  det 
muligt  for  os  at  lære 
og  gøre. 

T\akket  være  forsoningen  kan 
Jesus  Kristus  helbrede  dit  sind 
og  dit  hjerte  med  hensyn  til 
legemet 

med  skrifterne,  ændres  dit  syn  på 
kroppen.  Du  erkender  verdens  blænd- 
værk, og  du  oplever  en  frigørelse  fra 
verdslige  synspunkter  og  vaner.  Tro  på 
disse  principper  om  legemet  vil  være 
med  til  at  helbrede  dig.  ■ 


Alle  kulturer  vrimler  med  måder  at  vanrøgte  kroppen 
på.  Blandt  alle  disse  påvirkninger  kræver  det  moden 
overvejelse  og  indsats  at  behandle  kroppen  ordentligt. 

Hvis  du  opdager,  at  du  er  optaget  af  din  egen  eller 
andres  legemers  udseende,  eller  hvis  du  kæmper  med  at 
finde  fred  med  din  egen  krop,  kan  du  spørge  Gud,  hvad 
du  kan  gøre  for  at  få  afklaret  det.  Hvis  du  spørger  oprig- 
tigt, kan  du  modtage  den  styrke  og  hjælp,  du  har  brug  for, 
gennem  skrifterne,  Helligånden  eller  andre  midler.  Vor 
himmelske  Fader  hjælper  os  i  de  kampe,  som  vi  støder  på 
med  vores  jordiske  legeme.  Han  har  skabt  os  og  vores 
legeme,  og  han  har  sagt,  at  alt  det,  han  har  skabt,  er  godt 
(se  Moses  2:31). 

Hvis  du  har  særlig  svære  kampe  og  døjer  med  proble- 
mer som  anorexi,  bulimi,  svær  overvægt  eller  stofmisbrug, 
kan  det  være  nødvendigt  med  hjælp  fra  psykologer  eller 
læger.  Men  en  stræben  efter  at  forstå  legemets  guddomme- 
lige natur  og  anerkende  den  heling,  som  udspringer  af  den 
forståelse,  er  de  vigtigste  midler  til  at  overvinde  de  verds- 
lige byrder,  som  knytter  sig  til  kroppen  -  hvad  enten  de 
byrder  så  er  af  fysisk,  ideologisk,  følelsesmæssig  eller 
adfærdsmæssig  art. 

Satan  søger  at  få  dig  til  at  være  utilfreds  med  og  van- 
røgte din  egen  og  andres  krop,  men  Gud  indgyder  os  et 
andet  syn  på  sagen.  Takket  være  forsoningen  kan  Jesus 
Kristus  helbrede  dit  sind  og  dit  hjerte  med  hensyn  til 
kroppen,  hvis  du  ønsker  det.  Når  du  behandler  din  egen 
og  andres  krop  på  en  måde,  som  er  i  overensstemmelse 


Diane  L.  Spangler  er  medlem  af  Cedar  Hills  5.  Menighed  i  Cedar 
Hills  Stav  i  Utah. 

NOTER 

1.  Se  AnnMarie  Carroll  og  Diane  L.  Spangler,  »A  Comparison  of  Body 
Image  Satisfaction  among  Latter-day  Saint  and  Non-Latter-day  Saint 
College-Age  Students,«  Journal  of the  Association  of  Mormon  Coun- 
selors  and  Psychotherapists,  efterår  2001,  s.  6-18. 

2.  Se  Profeten  Joseph  Smiths  lærdomme,  red.  Joseph  Fielding  Smith, 
1954,  s.  216. 


GODE  RAD  TIL  FORÆLDRE 

Disse  forslag  kan  være  en  hjælp  til  at  lære  dine  børn  at 
udvikle  en  sund  kropsbevidsthed: 

•  Lær  dine  børn,  at  Gud  værdsætter  os  for  det,  vi  er,  ikke  for 
vores  udseende. 

•  Hjælp  dine  børn  til  at  forstå  forskellen  på  verdens  syn  på 
kroppen  og  evangeliets  syn  på  kroppen. 

•  Hvis  dine  børn  kritiserer  en  andens  udseende,  så  gør  dem 
opmærksom  på,  at  en  sådan  adfærd  ikke  er  i  overensstem- 
melse med  evangeliets  lære. 

•  Lær  dine  børn,  at  Gud  har  skabt  vore  legemer  som  en  hjælp 
til  at  udvikle  os  og  blive  som  ham.  Spørg  dem,  hvordan  deres 
krop  gør  det  muligt  for  dem  at  lære  og  gøre. 

•  Lær  dine  børn,  at  vi  kan  vise  Gud,  at  vi  værdsætter  vores 
krop  ved  at  tage  os  godt  af  den  og  benytte  den,  som  det  er 
hensigten  med  den. 

IDELISTE 


et  er  af  afgørende  betydning,  at  du  træffer 


Dde  rette  medievalg,  hvis  du  vil  have  Ånden 
med  dig.  Hvad  enten  du  søger  efter  en  biblio- 
teksbog, vælger  en  film  eller  surfer  på  internettet,  så 
kan  du  anvende  disse  forslag  til  at  vælge  gode  medier 
fra  de  unge  i  Clondalkin  Menighed  i  Dublin  Stav  i  Irland 
(se  også  Til  styrke  for  de  unge  [pjece,  2001] ,  s.  17-21). 

•  Lad  altid  Anden  vejlede  dig,  når  du  træffer  beslut- 
ninger om,  hvad  du  skal  se,  spille  eller  læse.  Følg  de 
tilskyndelser,  som  du  får. 

•  Anskaf  dig  programmer,  som  spærrer  for  por- 
nografi og  pop-up-reklamer  på  din  internetforbin- 
delse. 

•  Bed  dine  forældre  om  lov  til  at  anbringe 
computeren  et  sted  i  hjemmet,  hvor 
andre  ofte  kommer  forbi. 

•  Gennemgå  boganmel 
delser  og  læs  på  bøgernes 
omslag,  før  du  køber  dem. 
Undgå  bøger,  som  tydelig- 
vis er  upassende. 

•  Når  du  går  i  biogra- 
fen eller  lejer  en  film,  så 
sørg  for  at  læse  anmel- 
delserne i  forvejen.  Så  kan 
du  bedre  træffe  et  klogt  valg 
med  hensyn  til,  om  du  skal  se 
den  eller  ej. 

•  Lad  være  med  at  kigge  på 
upassende  blade  i  kioskerne.  Ret 

dine  øjne  mod  noget  andet,  så  de  ikke  vandrer  over 
til  den  reol,  hvor  de  er  opstillet. 
•  Vær  opmærksom  på  teksterne  til  de  sange,  du  lyt- 
ter til  eller  synger  med  på.  Tænk  over,  om  ordene,  bud- 
skabet, lydstyrken  eller  musikkens  rytme  kan  virke 
moralsk  anstødelig  på  Ånden. 

Læs  anmeldelserne  på  cd'er,  inden  du  køber. 
•  Vær  varsom  med  at  se  fjernsyn  sent  om  aftenen, 
hvor  programfladen  er  mindre  familieorienteret. 
•  Hvis  du  har  set  eller  hørt  noget,  som  du  ikke 
ville  se  eller  høre,  så  syng  en  salme  eller  bed  en 
bøn,  så  du  kan  få  Ånden  med  dig. 

•  Få  dine  forældre  til  at  få  spærret  de  kana- 
ler, som  I  ikke  ønsker  at  komme  til  at  stille 
ind  på. 

Undgå  sladderhistorier,  selv 
om  de  står  i  blade  eller  aviser, 
som  tilsyneladende  er 
ansete. 

•  Hold  dig  fra  computer- 
spil, som  er  voldelige,  umo- 
ralske eller  anvender  et 
grimt  sprog.  Vær  omhygge- 
lig med  at  se,  hvad  det  er  for 
spil,  du  køber  eller  spiller. 

•  Hvis  du  bliver  klar  over, 
at  du  har  truffet  et  forkert 

medievalg,  så  sluk  for  det,  læg 
det  fra  dig  og  forlad  det  med  det 
samme.  ■ 


En  missionærs 


håb 


TAFADZWA  TANJANI 

Da  jeg  var  en  knægt  på  omkring  otte 
år,  spirede  et  ønske  om  at  tage  på 
mission  i  mit  lille  hjerte.  Da  jeg  var 
14,  begyndte  jeg  at  gå  med  ældsterne  ud  på 
split.  Det  øgede  min  begejstring  for  arbejdet, 
og  jeg  udviklede  også  en  kærlighed  til  det. 

Hvem  kunne  have  forudset,  at  en  mørk 
sky  snart  skulle  true  mit  ønske  om  at  blive 
missionær? 

Da  vi  mistede  vore  mest  dyrebare  jordiske  ejendele, 
deriblandt  vores  lille  hus  i  Gweru  i  Zimbabwe,  havde  vi 
ingen  steder  at  tage  hen.  Vore  få  ejendele  var  gennem- 
blødt af  regnen,  så  alting  rådnede  op.  Vi  havde  mistet 
alt,  og  omsorgsbyrden  hvilede  tungt  på  min  enlige  mors 
skuldre. 

Vi  kunne  ikke  gøre  andet  end  at  flytte  ind  på  min  bed- 
stemors gård  på  landet.  Jeg  fortsatte  min  skolegang  på  den 
lokale  skole.  Livet  havde  ændret  sig  meget.  Skolen  lå  langt 
væk,  så  jeg  måtte  gå  mange  kilometer  hver  dag.  Det  var 
ingen  elektricitet;  jeg  måtte  læse  lektier  ved  stearinlysets 
skær.  Vi  måtte  hente  vand  i  en  brønd  i  nærheden. 

Midt  i  alle  disse  trængsler,  forenedes  min  familie  i  bøn, 
men  vi  boede  langt  fra  det  sted,  hvor  kirkebygningen  lå.  Vi 
fornemmede  ofte  Ånden  der  ude  på  landet,  når  vi  sang  sal- 
mer og  underviste  hinanden  i  evangeliet.  Vi  havde  ikke 
meget  håb,  men  jeg  fandt  dog  håb  i  de  stunder,  hvor 
Anden  så  kraftigt  omsluttede  os. 


Jeg  havde  forberedt 
mig  på  min  mission, 
siden  jeg  var  otte  år. 
Men  hvordan  skulle 
jeg  kunne  tage  af 

sted,  mens  min 

familie  havde  det 

så  hårdt? 


Mit  vaklende  håb  og  mit  ønske  om  at  virke 
som  missionær  måtte  overvinde  mange  svære 
tider.  Mit  land  kom  ud  i  politisk  uro  og  øko- 
nomiske nedgangstider.  Det  blev  dyrt  for  mig 
at  rejse  til  min  tantes  hus  i  byen,  hvor  jeg 
kunne  gå  i  kirke  i  skoleferierne.  Midt  i  alle 
disse  trængsler  glemte  jeg  det,  jeg  havde 
håbet  på  -  at  udføre  en  fuldtidsmission. 
Efter  to  års  skolegang  ude  på  landet, 
vendte  jeg  tilbage  til  Gweru.  Jeg  begyndte  at  gå  i  kirke 
igen,  og  den  ånd,  jeg  tidligere  havde  følt,  vendte  tilbage. 
Min  familie  blev  ude  på  landet,  og  de  led  mange  trængsler 
derude. 

På  det  tidspunkt  indsendte  jeg  min  missionsansøgning. 
De  penge,  som  jeg  brugte  på  læge-  og  tandlægeundersø- 
gelser, kunne  have  været  brugt  på  at  forsørge  min  trængte 
familie.  Men  de  hverken  beklagede  sig  eller  drog  mine 
motiver  i  tvivl.  Både  min  bedstemor  og  min  mor  vidste,  at 
mit  ønske  om  at  tjene  Herren  var  blevet  stadigt  stærkere. 
Jeg  fik  min  missionærkaldelse  i  februar  2003.  Jeg  skulle 
tjene  i  Durban-missionen  i  Sydafrika.  Forberedelserne  var 
vanskelige,  fordi  jeg  måtte  klare  det  hele  selv. 

Tiden  nærmede  sig,  hvor  jeg  skulle  rejse  til  missionsmar- 
ken.  I  april  rejste  jeg  ud  på  landet  for  at  sige  farvel  til  min 
familie.  Da  jeg  nærmede  mig  den  lille  hytte,  som  min  familie 
sov  i,  mødte  jeg  ikke  den  glæde,  jeg  havde  ventet.  Min  bed- 
stemor lå  på  en  madras  og  var  syg.  Ingen  ord  kom  over  hen- 
des læber.  Tårerne  vældede  op  i  mine  øjne,  og  jeg  blev  tung 

om  hjertet.  Bedstemor  sansede  slet  ikke,  at  jeg 
var  der. 

Næste  morgen  stod  jeg  op,  inden  hanen 
galede,  for  at  tage  tilbage  til  byen.  Jeg  sagde 
mit  sidste  farvel  til  min  tilsyneladende  livløse 
bedstemor.  Så  sagde  hun  pludselig  på  shona 
-  en  lokal  dialekt  i  Zimbabwe  -  med  tydelig 
røst:  »Tafadzwa,  ufambe  zvakanaka.«  God 
rejse.  Det  var  alt,  hvad  hun  orkede  at  sige. 
Jeg  vidste,  at  hun  nok  døde,  mens  jeg  var  på 
mission. 

Den  nat  holdt  min  bedstemor  op  med  at 
trække  vejret.  Jeg  drog  tilbage  til  begravelsen, 
og  min  afrejse  til  missionsmarken  var  fuld  af 
sorg,  kval  og  hjertesorg.  Der  var  ingen  af  de 
smil,  der  som  regel  følger  en  missionærs 
afrejse. 

Mens  jeg  tjente,  kunne  jeg  ikke  lade  være 
med  at  tænke  på,  hvad  min  familie  måtte  gen- 
nemgå derhjemme,  hvor  livet,  i  hvert  fald  for 
en  tid,  var  næsten  ulideligt. 


Men  det  var  til  gavn  for  min  familie,  mit 
land  og  alle,  der  lider  afsavn,  at  jeg  håbede  på 
at  holde  trofast  ud  på  min  mission.  Himlen  er 
ikke  blind.  Alle  de  mange  i  forskellige  lande, 
som  lider,  bør  tænke  på  Herrens  ord  til  profe- 
ten Joseph  Smith:  »Lad  derfor  jeres  hjerter 
være  trøstede;  thi  alle  ting  samvirker  til  gode 
for  dem,  som  vandrer  retskaffent  og  til  Kir- 
kens helliggørelse«  (L&P  100:15). 

Jeg  kan  ikke  påstå,  at  det  hele  gik  let  på 
min  mission,  eller  at  alt  gik  godt,  da  jeg  kom 
hjem  igen,  men  jeg  finder  trøst  i  forvisningen 
om,  at  intet  kan  skille  os  fra  Kristi  kærlighed 
(se  Rom  8:35-39). 

Jeg  er  taknemlig  for,  at  jeg  fik  mulighed  for 
at  udføre  en  mission.  Jeg  bærer  højtideligt 
vidnesbyrd  om,  at  Jesus  er  Kristus,  og  at  vi 
gennem  ham  kan  finde  håb,  hvor  der  ellers 
intet  håb  er.  ■ 


Tafadzwa  Tanjani  er  medlem  af  Mkoba  1.  Menighed 
i  Gweru  Distrikt  i  Zimbabwe. 

ET  TEGN  PA  STOR  TRO 

»Kirkens  missionering  er  et 
panorama  af  mere  end  et 
århundredes  tjeneste  og  afsavn 
og  trængsler  og  ofre.  Jo  tættere 
man  er  på  det  arbejde,  desto 
bedre  forstår  og  værdsætter 
man  det.  Da  min  bedstefar 
Heber  C.  Kimball  rejste  på  mis- 
sion, måtte  han  og  Brigham  Young  forlade  deres  fat- 
tige og  syge  familier,  og  de  matte  selv  have  hjælp  til  at 
komme  op  i  den  vogn,  der  skulle  køre  dem  af  sted.  Da 
de  drog  af  sted,  satte  de  sig  op  ...  og  vinkede  til- 
bage til  deres  grædende  hustruer  og  børn. 
Tusinder  af  mennesker  kom  ind  i  Kirken  som 
følge  af  de  missioner,  og  titusinder  har  in- 
direkte nydt  godt  af  det  og  glæder  sig  nu  over 
evangeliets  velsignelser,  takket  være  deres  ofre. 
For  en,  der  ikke  forstår  værket,  virker  disse  mænds 


hengivenhed  og  opofrelse  dumdristig  og  tåbelig.  Men 
for  familierne  Young  og  Kimball  var  det  et  tegn  på 
stor  tro.  Og  for  de  tusinder,  som  gennem  evighederne 
vil  lovprise  de  missionærers  navne,  var  afsavnene  og 
ofrene  ikke  spildt.« 

Præsident  Spencer  W.  Kimball  (l  895-1985),  The  Teachings  of 
Spencer  W.  Kimball,  red.  Edward  L.  Kimball,  1 982,  s.  253. 

VI    LYTTER    TIL 
PROFETENS    RØST 


På  et 
bjerg 

PRÆSIDENT  GORDON  B.  HINCKLEY 


Præsident  Hinckley 
lærer  os,  at  vi  kan 
være  eksempler 
for  verden,  hvis  vi 
efterlever  Kirkens 
standarder. 


Jeg  vil  altid  huske  de  dejlige  ople- 
velser, som  jeg  havde  i  forbindelse 
med  åbenthus-arrangementet  inden 
indvielsen  af  templet  i  Washington  D.C.  Det 
meste  af  en  uge  stod  jeg  i  døren  til  templet 
og  tog  imod  særlige  gæster.  Disse  gæster 
omfattede  USA's  præsidents  hustru,  dom- 
mere fra  USA's  højesteret,  senatorer  og 
medlemmer  af  repræsentanternes  hus, 
ambassadører  fra  forskellige  lande,  præster, 
lærere  og  virksomhedsleder. 

Næsten  uden  undtagelse  var  de  besø- 
gende meget  positive  og  ærbødige.  Mange 
blev  dybt  rørt  af  oplevelsen.  Da  den  ameri- 
kanske præsidents  hustru  forlod  templet, 
sagde  hun:  »Det  har  været  en  stor  oplevelse 
...  Det  er  en  inspiration  for  alle.« 

En  dag,  mens  jeg  kørte  gennem  Washin- 
ton  D.C. 's  trafik,  så  jeg  med  undren  på 
Herrens  hus'  glitrende  spir,  som  hævede 
sig  mod  himlen  fra  et  højdedrag  i  skoven. 
Jeg  kom  til  at  tænke  på  nogle  ord  fra  skrif- 
ten, ord,  som  Herren  forkyndte,  da  han 
talte  til  folket.  Han  sagde: 


»En  by,  der  ligger  på  et  bjerg,  kan  ikke 
skjules. 

Man  tænder  heller  ikke  et  lys  og  sætter 
det  under  en  skæppe,  men  i  en  stage,  så 
det  lyser  for  alle  i  huset. 

Således  skol  jeres  lys  skinne  for  menne- 
sker, så  de  ser  jeres  gode  gerninger  og 
priser  jeres  fader,  som  er  i  himlene«  (Matt 
5:14-16,  fremhævelse  tilføjet). 

Hele  dette  folk  er  blevet  en  by,  der  ligger 
på  et  bjerg  og  som  ikke  kan  skjules.  Verden 
forventer  noget  bedre  af  os.  Det  er  ikke 
altid  let  at  leve  i  verden  uden  at  være  en  del 
af  den.  Vi  har  et  ansvar  for  at  indtage  vores 
plads  i  verden.  Vi  kan  være  høflige.  Vi  kan 
være  forsonende.  Vi  kan  undgå  en  selvret- 
færdighedens ånd  eller  indstilling.  Vi  kan 
værne  om  vore  standarder. 

Når  vi  efterlever  de  standarder,  som  Kir- 
ken forkynder,  vil  mange  i  verden  respek- 
tere os  og  finde  styrke  til  at  følge  det,  som 
også  de  ved  er  rigtigt.  • 

Fra  »En  by,  der  ligger  på  et  bjerg«,  Stjernen, 
november  1990,  s.  2-8. 

2  Nephi  9:23 

Matt  3:16-17 


Mosiah  18:8-10 


Matt  26:26-28 


3  Nephi  18:5-11 


Bemærk:  Hvis  du  ikke  vil 
fjerne  sider  fra  bladet,  så 
kan  denne  aktivitet 
kopieres,  tegnes  af  eller 
printes  udfra  internettet  på 
www.lds.org.  Hvis  du  vil 
printe  den  på  engelsk,  så 
klik  på  »Gospel  Library«. 
Hvis  du  vil  have  den  på  et 
andet  sprog,  så  klik  på 
verdenskortet. 


Illustration 


FÆLLESTID 


JEG  KAN  OMVENDE 
MIG  OG  BLIVE  DØBT 


»Og  han  befaler,  at  alle  mennesker  må  omvende  sig  og 
blive  døbt  i  hans  navn  og  have  fuldkommen  tro  på  den 
Israels  Hellige,  ellers  kan  de  ikke  blive  frelst  i  hans  rige« 
(2  Nephi  9:23). 

MARGARET  LIFFERTH 

Har  du  nogensinde  været  så  glad,  at  du  klap- 
pede i  hænderne?  Mormons  Bog  fortæller  os 
om  et  folk,  som  gjorde  netop  det! 
Da  kong  Noa  og  hans  præster  ikke  holdt  budene, 
sendte  Herren  Abinadi  til  dem  for  at  advare  dem  om,  at 
de  skulle  omvende  sig.  Abinadi  fortalte  dem  også  om 
Jesus  Kristus.  Kong  Noa  slog  Abinadi  ihjel.  Men  en  af 
kong  Noas  præster,  Alma,  troede  på  alt  det,  som  Abinadi 
havde  sagt. 

Alma  »omvendte  sig  fra  sine  synder  og  misger- 
ninger og  gik  hemmeligt  om  blandt  folket  og 
begyndte  at  lære  dem  Abinadis  ord«  (Mosiah  18:1). 
Alma  vidste,  at  det  ville  gøre  kong  Noa  vred,  så  Almas 
folk  gemte  sig. 

Alma  lærte  folket,  at  de  kunne  blive  døbt,  og  at  hvis 

o 

de  holdt  budene,  så  ville  Gud  sende  dem  sin  And. 
»Og  da  folket  nu  havde  hørt  disse  ord,  begyndte  de 
at  klappe  i  hænderne  af  glæde«  (Mosiah  18:11). 

Dåben  er  den  første  pagt,  vi  indgår.  Vi  fornyer  vores 
pagt  hver  uge,  når  vi  modtager  nadveren.  Når  vi  holder 
vores  dåbspagt,  lover  Herren  os,  at  vi  »må  have  det 
evige  liv«  (Mosiah  18:9). 

Mit  dåbspagtsdiorama 

1.  Tag  side  \A  ud  afbladet  og  lim  den  på  et  stykke 
karton.  Klip  den  store  firkant  ud. 

2.  Fold  firkanten  langs  den  stiplede  linje  og  klip 
sprækker  i  de  ni  fuldt  optrukne  linjer. 

3.  Klip  figurerne  ud.  Stik  flappen  på  dåbsfiguren 
ned  i  sprækken  i  dåbsscenen  (se  illustrationen). 


4.  Lim  bagsiden  af  nadverfigurene  på  den  flap,  som 
foldes  ud  fra  nadverscenen  (se  illustrationen). 

5.  Klip  skrifts tedsfirkanterne  ud  og  læs  henvisning- 
erne. Stik  flapperne  ned  i  de  tilbageværende  sprækker. 

Forslag  til  fællestid 

1.  Hjælp  børnene  med  at  lære  L&P  58:42  udenad.  Henvis  så 
til  omvendelsens  trin,  som  findes  i  Primary  3,  lektion  10:  (1)  Vær 
ked  af  det,  (2)  bed  om  tilgivelse,  (3)  gør  det  forkerte  godt  igen, 
(4)  lad  være  med  at  gøre  det  forkerte  igen.  Tegn  en  stor  cirkel  og 
inddel  den  i  fire  dele.  Skriv  et  princip  i  hver  del.  Anbring  cirklen 
på  gulvet.  Forbered  nogle  eksempler  på  situationer,  der  kræver 
omvendelse.  For  eksempel:  »Du  får  øje  på  en  ny  pige,  men  du 
spørger  ikke,  om  hun  vil  lege  med. «  Bed  et  barn  om  at  kaste  en 
lille  genstand  ind  i  en  af  de  fire  dele  af  cirklen  og  læse  en  af  situ- 
ationerne og  bagefter  fortælle,  hvad  han  eller  hun  ville  gøre  i  det 
pågældende  skridt  af  omvendelsen.  Fortsæt  legen  med  de  andre 
børn.  Læs  3  Nephi  9:22.  Bær  vidnesbyrd  om  betydningen  af 
Frelserens  forsoning  i  omvendelsen. 

2.  Tal  om  Kristi  dåb  (se  Matt 3-13-17),  og  om  at  vi  følger  hans 
eksempel  (se  2  Nephi  31:4-13).  Forklar  følgende:  (1)  Man  skal  være 
mindst  otte  år.  Syng  en  sang  eller  salme  om  dåb.  (2)  Man  skal 
have  et  interview  med  biskoppen  eller  grenspræsidenten.  Bed  et 
medlem  af  biskoprådet  eller  grenspræsidentskabet  om  at  fortælle 
om  interviewet.  (3)  Man  skal  have  hvidt  tøj  på.  Hvis  det  er  muligt, 
så  fremvis  noget  dåbstøj.  (4)  Dåben  udføres  af  en  værdig  præst 
eller  en  bærer  af  Det  Melkisedekske  Præstedømme.  Se  aktiviteten 
under  punkt  5.  (5)  Dåb  er  ved  nedsænkning,  så  man  kommer  helt 
ned  under  vandet.  Bed  en  præst  eller  en  hjemvendt  missionær 
om  at  forklare,  hvordan  man  udfører  en  dåb.  (6)  Du  bliver  også 
bekræftet  som  medlem  af  Jesu  Kristi  af  Sidste  Dages  Hellige.  Bed 
børn  om  at  fortælle  om  dengang  de  blev  døbt  og  bekræftet  (nogle 
bekræftes  lige  efter  dåben,  mens  andre  bekræftes  ved  et  nadver- 
møde).  (7)  Man  modtager  Helligåndsgaven.  Også  kan  man 
modtage  forladelse  for  sine  synder.  Syng  en  sang  eller  salme  om 
Helligånden.  • 

bølle  far  tørt 

Som  dreng  var  David  O.  McKay  en  af  de  yngste 
spillere  på  sit  baseballhold.  De  spillede  mod 
deres  rivaler  på  en  helligdag  -  den  amerikanske 
uafhængighedsdag  -  så  tilskuerpladserne  var 
proppede. 


*w 


ft 


Hov,  klarer  du  den? 

Han  skal  nok  klare 

sig,  men  du  må  slå 

i  stedet  for  ham. 

Under  kampen  kom  en  af  Davids  hold- 
kammerater til  skade. 


i 


David  var  både  spændt  og  nervøs.  Kampen  stod  lige. 
Da  det  blev  hans  tur  til  at  slå,  heppede  publikum.  Men 
David  ramte  ved  siden  af  to  gange.  Hvis  han  ramte  ved 
siden  af  en  gang  til,  ville  han  være  ude. 

Kasteren  stormede  frem  mod  David  og  tog  boldtræet. 


\ 


'7^> 


nu iiiiiiiiiitiMwnwiriTminiiniiriWiiiwg 


Der  blev  helt  stille  på  banen.  David  blev  roligt  stående. 


Dommeren  sagde,  at  det 

var  mit  andet  slag.  Gå  tilbage  til 

kastetuen  og  prøv  at  kaste  mig  ud. 

Du  har  jo  en  chance  til! 

Kasteren  så  Davids  beslutsomme  mine  og  gik  tilbage  til 
kastetuen.  Davids  boldtræ  ramte  bolden  med  at  brag,  og 
han  løb  ud  til  anden  base.  Den  næste  spiller  slog  en  lang 
bold,  så  David  kunne  løbe  helt  hjem.  Det  blev  kampens 
afgørende  point. 


'•  / 


L  VV  i 


"m. 


f*~i 


-ve 


■■xH 


V 


f 


s^^ 


i 


?& 


- 


/ 


y 


~7 


-_. 


æg£ 


mJ4  Jl 


-^      «€*?  ~%^  J    tv-.    4  ^  V_ 


^j*"* 


X 


i  V 


i> 


r 


r*. 


Selv  om  publikum  heppede  på  David,  fordi  han  havde  vun- 
det holdet  sejren,  vidste  han,  at  de  også  heppede,  fordi  han 
havde  givet  en  bølle  tørt  på. 

Tilpasset  fra  Llewelyn  R.  McKay,  Home  Memories  of  President 
•     David  O.  McKay,  1956,  s.  162-163- 

FRA    VEN    TIL    VEN 


Besvarede  bønner 

»Rådfør  dig  med  Herren  i  alle  dine  gerninger,  og  han  vil  vejlede  dig  til  det  gode«  (Alma  37:37). 


Fra  en  samtale  med 
ældste  Gerald  IM. 
Lund  fra  De  Halv- 
fjerds. Han  tjener  i 
øjeblikket  i  områ- 
depræsidentskabet 
i  Det  Vesteuropæ- 
iske Område. 
Skrevet  af  Melvin 
Leavitt  fra  Kirkens 
tidsskrifter. 


Hver  fastesøndag  holder  min  hustru 
og  jeg  familieaften  med  de  af  vore 
børnebørn,  som  har  mulighed  for 
at  komme.  En  aften  fortalte  jeg  dem  om, 
hvordan  jeg  mistede  noget  som  dreng.  Det 
var  en  lille  ting,  men  den  betød  meget  for 
mig.  Jeg  ledte,  kiggede  og  søgte  overalt, 
men  kunne  ikke  finde  den.  Til  sidst  tænkte 
jeg:  »Hvorfor  ikke  spørge  min  himmelske 
Fader?«  Jeg  knælede  og  bad,  og  da  jeg 
åbnede  øjnene,  lå  den  lige  foran  mig. 

Skønt  vi  alle  sammen  har  haft  oplevelser, 
som  ikke  endte  på  denne  måde,  spurgte 


jeg  mine  børnebørn  ved  den  familieaften: 
»Har  I  også  oplevet  sådan  noget?«  Og  alle 
børnene  rakte  hænderne  op. 

En  mønt  eller  et  stykke  legetøj  virker 
måske  ikke  så  vigtigt  i  det  evige  perspek- 
tiv. Men  det  er  utrolig  vigtigt  for  dig  at 
erfare,  at  din  himmelske  Fader  er  der,  og 
at  han  hører  og  besvarer  bønner.  Han 
ønsker,  at  vi,  mens  vi  er  små,  skal  lære,  at 
han  venter  på,  at  vi  skal  anråbe  ham.  Han 
ønsker,  at  vi  skal  vide,  at  han  er  villig  til  at 
gribe  ind  i  vores  liv  og  velsigne,  beskytte 
og  bevare  os. 


Når  vi  bliver  ældre,  skal  vi  måske  bede  længere  og  mere 
intenst  for  at  få  et  svar,  men  vi  skal  nok  modtage  et.  Som 
ung  mand  havde  jeg  hele  tiden  planlagt  at  tage  på  mis- 
sion, indtil  det  faktisk  blev  tid  til  det.  Jeg  var  begyndt  at 
komme  sammen  med  en  ung  kvinde,  jeg  var  begyndt  på 
alle  tiders  job  og  tjente  gode  penge,  og  jeg  havde  lige  købt 
en  ny  bil.  Pludselig  lød  det  ikke  så  besnærende  at  rejse 
bort  i  to  år.  Jeg  besluttede  mig  for  at  blive  hjemme  og 
udføre  en  stavsmission  i  stedet.  Jeg  troede,  at  min  far  ville 
blive  vred,  men  han  sagde  bare:  »Tja,  det  er  jo  dit  valg. 
Men  det  er  en  stor  beslutning.  Er  du  villig  til  at  holde  fri  på 
to  forskellige  dage  og  tage  et  eller  andet  sted  hen  og  faste 
og  bede  om  det?  Hvis  du  gør  det,  og  stadig  mener  det 
samme,  så  skal  du  ikke  høre  et  ord  mere  fra  mig  om  det.« 

Det  gik  jeg  straks  ind  på,  for  jeg  var  sikker  på,  at  min 
beslutning  var  acceptabel  i  Herrens  øjne.  Jeg  tog  mine 
skrifter  med  op  i  bjergene  en  lørdag  og  fastede  og  bad 
og  læste.  Jeg  gik  hjem  og  sagde  til  min  far:  »Min  beslut- 
ning har  ikke  ændret  sig.« 

Han  smilede  og  sagde:  »Du  har  lovet  mig  to  dage.« 

Den  følgende  uge  skulle  jeg  arbejde  om  lørdagen,  så 
jeg  gik  op  i  bjergene  søndag  morgen  og  studerede  og 
bad  igen.  Jeg  blev  der,  indtil  det  var  tid  at  tage  til  nadver- 
møde,  som  blev  afholdt  om  eftermiddagen.  Jeg  følte  sta- 
dig det  samme  med  hensyn  til  en  mission,  og  jeg  ville 
skynde  mig  ned  og  fortælle  min  far  det.  Men  da  jeg  bak- 
kede bilen  ud,  kørte  jeg  fast  i  en  snedrive.  Da  jeg  fik  bilen 
fri  og  nåede  hjem,  var  mine  forældre  taget  af  sted,  så  jeg 
hentede  min  kæreste  og  kørte  hen  til  nadvermødet. 

Under  mødet  tog  jeg  tilfældigt  salmebogen  op.  Den 
slog  selv  op  på  en  salme,  som  hed  »Det  er  måske  ej  i 
kampens  gny«  (se  »Jeg  går,  hvor  du  sender  mig  hen«, 
Sange  og  salmer,  nr.  178).  Noget  i  mig  sagde:  »Lad  være 
med  at  læse  den!«  Men  jeg  læste  alle  tre  vers,  som  inde- 
holdt ordene:  »Jeg  går,  hvor  du  sender  mig  hen,  o, 
Gud.«  I  det  øjeblik  skete  der  en  forandring  i  mit  hjerte 
og  mit  sind.  Da  jeg  havde  læst  den  færdig,  lukkede  jeg 
bogen  og  så  op.  Tårerne  løb  ned  ad  min  kærestes 
kinder.  Hun  sagde:  »Du  tager  af  sted,  ikke?«  Jeg  svarede: 
»Jo,  jeg  gør.« 


Til  venstre:  Sammen 
med  sin  hustru  og  sine 
børn  i  sommeren  2000. 
Herover:  Fast  besluttet 
på  at  tage  på  mission. 
Til  højre:  Sammen  med 
sine  forældre,  da  han 
tog  sin  magistergrad 
på  Brigham  Young 
University. 


Jeg  kan  ikke  forstille  mig,  hvordan  mit  liv  ville  have 
været,  hvis  jeg  havde  valgt  at  blive  hjemme.  Min  mission 
førte  til  større  lykke,  og  bøn  førte  mig  til  min  mission. 
Den  oplevelse  lærte  mig,  at  man  skal  gå  til  Herren  med 
sine  beslutninger. 

En  vigtig  del  af  et  vidnesbyrd  er  at  vide,  at  Gud  er  vor 
himmelske  Fader,  og  at  han  kender  os  og  elsker  os  og 
svarer  på  vore  bønner.  Jeg  er  først  lige  begyndt  at  forstå, 
hvor  inderligt  han  elsker  os,  og  hvor  godt  han  kender 
os.  Han  kender  vores  ensomhed.  Han  kender  vores 
frygt.  Han  vil  ikke  presse  sig  ind  på  os,  for  han  respekte- 
rer vores  handlefrihed.  Vi  skal  selv  spørge.  Når  vi  gør 
det,  bekræfter  vor  himmelske  Fader  sin  eksistens  for  os. 
Hvor  er  det  dog  en  stor  trøst  at  vide,  at  universets  Ska- 
ber står  parat  til  at  besvare  et  barns  bøn.  # 

»Thi  porten,  som  I 

skal  gå  indad,  er 

omvendelse  og  dåb« 

(2Nephi3T.17). 


JANE  MCBRIDE  CHOATE 

Bygget  over  en  oplevelse,  som  en  familie  i 
forfatterens  menighed  har  haft 

Logan  var  fyldt  otte  i  sidste  uge.  I  dag 
var  en  særlig  dag  -  han  skulle  døbes. 
Han  og  hans  far  var  klædt  i  hvidt  tøj 
og  sad  oppe  ved  dåbsbassinet. 

Logans  svoger,  Ryan,  var  blevet  bedt 
om  at  tale  om  dåb.  Efter  sangen  og  bøn- 
nen læste  Ryan  den  fjerde  trosartikel  op: 
»Vi  tror,  at  evangeliets  første  grundsæt- 
ninger og  forordninger  er:  1)  Tro  på  Her- 
ren Jesus  Kristus,  2)  Omvendelse,  3)  Dåb 
ved  nedsænkning  i  vandet  til  syndernes 


forladelse,  4)  Håndspålæggelse  for  Helli- 
gåndens gave.« 

Derefter  lagde  Ryan  en  blå  firkant  på  gul- 
vet i  den  ene  side  af  lokalet  og  en  hvid  fir- 
kant i  den  anden  side.  »Logan,  kom  herop 
og  stå  på  den  blå  firkant,«  sagde  han.  »Kan 
du  nå  hen  til  den  hvide  firkant  uden  at 
træde  på  gulvtæppet?« 

Logan  kiggede  gennem  lokalet  og  ry- 
stede på  hovedet.  »Der  er  for  langt.« 

Ryan  nikkede.  »Der  er  for  langt  til,  at  du 
kan  nå  derhen  på  egen  hånd.  Og  tror  du, 
at  du  kan  nå  hjem  til  din  himmelske  Fader 
uden  hjælp?« 


Logans 


Logan  rystede  igen  på  hovedet. 

Ryan  lagde  så  seks  andre  firkanter  på  gulvet.  Hver 
firkant  havde  sin  egen  farve.  »Hvor  himmelske  Fader 
har  givet  os  trin,  der  fører  tilbage  til  ham.  Ved  du,  hvad 
de  er  ?« 

Logan  tænkte  på  den  trosartikel,  som  Ryan  lige  havde 
læst.  »Den  første  er  tro.«  Ryan  nikkede,  mens  Logan 
trådte  over  på  den  røde  firkant.  »Og  den  anden  er 
omvendelse.«  Logan  hoppede  over  på  den  gule  firkant. 

Ryan  pegede  på  den  grønne  firkant.  »Den  der  repræ- 
senterer et  af  de 
skridt,  som  du  tager 
i  dag.« 

Smilende  trådte 
Logan  over  på  den 
grønne  firkant. 
»Dåb,«  sagde  han. 
Han  var  meget 


tættere  på  den 
hvide  firkant  nu,  men 
der  var  stadig  tre 
tilbage. 

»Den  orange  fir- 
kant repræsenterer 
Helligåndsgaven , « 
sagde  Ryan,  »et 
andet  skridt,  som 
du  tager  i  dag.« 
Logan  hop- 
pede over  på 
den  orange  firkant. 
»Hvad  tror  du,  at  de  sidste  to  firkanter  repræsente- 
rer?« spurgte  Ryan. 

Logan  tænkte  sig  om  et  øjeblik.  Den  fjerde  trosartikel 
indeholdt  kun  evangelietsyørsfe  fire  principper  og 
ordinancer.  I  Primary  havde  han  lært,  at  dåben  kun  var 
den  første  af  mange  pagter,  som  han  skulle  indgå. 
»Repræsenterer  den  grå  firkant  templet?«  spurgte  han. 
»Det  er  rigtigt,«  smilede  Ryan  glad.  »Når  du  er  blevet 
døbt  og  bekræftet,  forbereder  du  dig  på  at  modtage 


„*?*^ 


præstedømmet  og  tempelordinancerne.  Hvad  tror 
du  så,  at  den  sidste  firkant  repræsenterer?« 

Logan  kunne  ikke  huske  flere  skridt.  Så  slog  det 
ham  -  det  var  en  enkel  sandhed,  som  profeterne  og 
skrifterne  forkyndte.  »Forbliv  retskaffen,«  sagde  han. 

»Netop,«  sagde  Ryan.  »Når  vi  har  indgået  alle  disse 
pagter,  skal  vi  forblive  trofaste.« 

Logan  satte  sig  ned,  og  Ryan  afsluttede  sin  tale. 
Så  trådte  Logan  og  hans  far  ned  i  dåbsbassinet. 
Med  præstedømmets  myndighed  døbte  Logans  far 
ham.  Da  de  havde  fået  tørt  tøj  på,  blev  Logan  bekræf- 
tet som  medlem  af  Jesu  Kristi  Kirke  af  Sidste  Dages 
Hellige. 


»[Ordinancerne]  dåb  og  modtagelse  af  Helligåndsga- 
ven [fører]  os  ud  af  denne  verden  og  ind  i  Guds  rige.« 

Ældste  Robert  D.  Hales  fra  De  Tolv  Apostles  Kvorum, 
»Dåbspagten:  At  være  i  riget  og  af  riget«,  Liahona, 
januar  2001,  s.  6-7. 


»Husk  på  den  Ånd,  som  du  føler  nu,«  sagde  Ryan,  da 
han  gav  Logan  et  knus  bagefter.  »Prøv  at  bevare  den  hos 
dig  resten  af  dit  liv.« 

Logan  vidste,  at  han  aldrig  ville  glemme  denne  sær- 
lige dag  -  en  dag,  hvor  han  havde  taget  to  vigtige  skridt 
frem  mod  sit  himmelske  hjem.  # 

Jane  McBride  Choate  er  medlem  af  Big  Thompson  Menighed  i 
Loveland  Stav  i  Colorado. 

JEG    PRØVER    AT 
VÆRE    SOM    JESUS 


Den  anden  mil 

BARBARA  HOPE 

»Den,  der  følger  mig,  skal  aldrig  vandre  i  mørket,  men  have  livets  lys«  (Joh  8:12). 


Mi 


ine  tre  børn  og  jeg  var  på  vej  hjem  fra  en  ind- 
købstur, da  vi  traf  manden  med  aviserne  for 
.  første  gang.  Jeg  lod  Emmily  på  to  år  række 
ham  nogle  penge  og  købe  en  avis.  Lisa  på  seks  år 
spurgte:  »Hvad  gør  manden?  Hvorfor  sælger  han  aviser 
på  gaden  i  stedet  for  i  en  butik?« 

Jeg  forklarede,  at  han  solgte  en  særlig 
avis,  og  at  de,  der  solgte  den  avis, 
ikke  havde  ret  mange  penge.  De 
har  ofte  hverken  hjem  eller  en 
familie,  der  kan  hjælpe  dem. 
Men  de  kan  tjene  lidt 
penge  ved  at  sælge  avi- 
ser, og  vi  kan  hjælpe  dem 
ved  at  købe  en. 
Mange  uger  senere  -  på 
en  regnvåd  dag  -  var  vi  på 
vej  hen  til  børnenes 


gymnastikklasse.  Men  da  vi  skulle  hen  og  handle,  kørte 
vi  ikke  den  lige  vej.  Da  vi  havde  handlet,  spurgte  jeg  høj- 
lydt mig  selv  om,  hvilken  vej  vi  skulle  vælge  hen  til  klas- 
sen. Vi  kunne  skyde  genvej  gennem  en  sidegade  eller 
vælge  den  længere  vej,  som  førte  forbi  hjørnet,  hvor 
avissælgeren  stod.  Jeg  kiggede  på  Lisa  og  ventede  på, 
at  hun  skulle  vælge. 

»Lad  os  tage  den  lange  vej,  mor,  så  kan  vi  købe  en 
avis,«  sagde  hun.  »Det  ville  Jesus  have  gjort.«  Vi  gik  den 
anden  mil  den  regnvejrsdag  og  købte  en  af  mange  flere 
aviser.  • 

Barbara  Hopfer  medlem  af  Stade  Menighed  i  Hamburg  Stav  i 
Tyskland. 


zl 


Jonas  omvender  sig 


Herren  sagde  til  profeten  Jonas,  at  han  skulle 
tage  til  byen  Nineve  og  sige  til  folket,  at  de 
skulle  omvende  sig,  eller  de  ville  blive 
udryddet.  Men  Jonas  tog  ikke  til  Nineve. 
Han  stak  af  med  et  skib.  Herren  sendte  et 
voldsomt  uvejr.  Jonas  vidste,  at  han 
havde  været  ulydig.  Han  sagde  til  mæn- 
dene på  skibet,  at  de  skulle 


smide  ham  over  bord. 


^ 


6 


Uvejret  lagde  sig,  og  Jonas  blev  slugt  af  en  stor  fisk. 
Jonas  bad  og  omvendte  sig.  Efter  tre  dage  spyttede 
fisken  ham  op  på  landjorden.  Denne  gang  adlød 
Jonas  Herren  og  råbte  omvendelse  til  folket  i 
Nineve.  De  omvendte  sig  og  blev  reddet  fra  udryd- 
delse (se  Jonas  1-3). 

Farvelæg  nedenstående  billede  af  begivenheden. 
Du  kan  bruge  billedet  til  en  familieaften  eller  en  tale 
om  omvendelse.  • 

»Se,  vi  har  forladt  alt  og  fulgt  dig«  (Matt  19:27). 


Skipperens 


søn 


LISA  FERNELIUS 

Bygger  på  forfatterens  bedstefars  oplevelser 


Feike  sprang  fra  kanten  af  kanalen  ud  på  den  båd, 
som  hans  familie  boede  på.  Hans  træsko  klap- 
rede larmende,  mens  han  løb  hen  mod  den 
hvide  kahyt  bagest  på  båden. 

»Det  er  i  dag,  det  sker,«  tænkte  den  12-årige  dreng 
spændt.  »I  dag  giver  far  missionærerne  sit  svar.« 

Sidste  dages  hellige  missionærer  var  begyndt  at  præ- 
dike i  Holland  nogle  få  år  tidligere,  i  1860'erne.  Feike 
havde  set  dem  og  inviteret  dem  med  hjem  i  håb  om,  at 
de  kunne  lære  ham  engelsk.  Men  han  opdagede  snart, 
at  missionærerne  havde  meget  større  ting  at  fortælle 
ham  og  hans  familie. 

Ved  indgangen  til  den  lille  kahyt  tog  Feike  sine  træsko 
af  og  vendte  dem  på  hovedet  for  at  holde  vandet  ude  af 
dem.  Hans  klasseværelse  i  skolen  var  større  end  den  lille 
kahyt,  som  han  boede  i,  men  Feike  elskede  det  lille  køk- 
ken med  brændekomfuret.  Hans  forældre  og  mindre 
søskende  sov  på  foldesenge,  som  kunne  slås  ud  af  et 
skab  bagest  i  køkkenet.  Feike,  der  var  den  ældste,  sov  i 
lastrummet  forrest  i  skibet. 

Han  listede  ind  i  stuen  og  satte  sig  stille  ned.  Ældste 
Swensen  talte  og  gennemgik  omhyggeligt  de  lærdomme, 
som  han  og  ældste  Lofgren  havde  fortalt  gennem  så 
mange  vinteraftener  i  dette  lille  rum.  Feike  havde  følt 
Andens  varme  hver  eneste  gang  og  ville  gerne  døbes 
med  det  samme.  Han  mente  også,  at  han  mor  havde  følt 
det,  for  hun  talte  ofte  om  at  tage  til  templet.  Men  far  ville 


ikke  forpligte  sig  til  noget,  medmindre  han  vidste,  at  han 
kunne  gennemføre  det,  så  derfor  ville  han  ikke  døbes, 
før  han  var  sikker  på,  at  han  kunne  holde  sine  dåbspag- 
ter. I  dag  ville  far  så  fortælle  missionærerne  sin  beslut- 
ning. Feike  havde  bedt  så  oprigtigt  i  flere  uger,  at  han  var 
sikker  på,  at  hans  far  ville  sige  ja. 

»Bror  Wolthuis,«  sagde  ældste  Lofgren  til  faderen. 
»Jeg  fornemmer,  at  du  ved,  at  evangeliet  er  sandt.« 

Far  kiggede  ned  i  dørken  og  nikkede. 

»Er  du  villig  til  at  blive  døbt?«  spurgte  ældste  Lofgren. 
»Kan  du  yde  de  nødvendige  ofre?« 

Der  var  stille  i  stuen.  Selv  Feikes  små  søskende  sad 
musestille.  Alle  kiggede  på  far.  Langsomt  hævede  han  sit 
vejrbidte  ansigt. 

»Ja,  jeg  ved,  at  Jesu  Kristi  Kirke  af  Sidste  Dages  Hel- 
lige er  sand.  Jeg  vil  gerne  døbes.« 

Feike  strålede  af  glæde.  Vor  himmelske  Fader  havde 
hørt  hans  bøn.  Mor  smilede  gennem  de  tårer,  der  løb 
ned  over  hendes  kinder. 

»Vi  er  parat  til  at  sejle  til  Amerika  om  en  måned,« 
lovede  far. 

»Sejle  til  Amerika?«  røg  det  ud  af  Feike. 

»Ja,  Feike,«  sagde  far.  »Kirkens  ledere  har  bedt  om, 
at  alle  de  hellige  rejser  til  Salt  Lake  City.«  Han  tav  lidt. 
»Onkel  Geert  vil  gerne  købe  vores  båd.« 

»Men  båden  skulle  jo  være  min  en  dag!  Jeg  skulle 
være  skipper!«  mindede  Feike  desperat  sin  far  om. 

»Vores  hengivenhed  over  for  riget  bør  leve  op  til  vore 
trofaste  forfædres,  selv  om  vore  ofre  er  anderledes.« 

Ældste  M.  Russell  Ballard  fra  De  Tolv  Apostles 
Kvorum,  »Offerloven«,  Liahona,  marts  2002,  s.  18. 


»Det  ved  jeg  godt.  Jeg  har  ikke  glemt  mit  løfte,«  sagde 
far.  »Onkel  Geert  har  lovet  at  hyre  dig  som  matros,  hvis 
du  ikke  vil  med  til  Amerika.  Og  når  du  er  gammel  nok, 
vil  han  sælge  båden  til  dig.« 

Vreden  skyllede  gennem  Feikes  krop  og  slukkede 
den  glæde,  som  han  havde  følt,  da  hans  far  sagde  ja  til  at 
blive  døbt. 

»Jeg  troede,  at  denne  kirke  var  sand,«  sagde  Feike 
vredt,  »men  at  skulle  vælge  mellem  Kirken  og  sit  fædre- 
land, sine  slægtninge  og  sin  båd  -  det  er  for  meget  at 
forlange!« 

Feike  stormede  ud  til  sit  lille  rum  i  stævnen  af 
båden.  Af  ren  og  skær  vane  slog  han  på  siden  af  båden 
med  en  lille  hammer  for  at  se,  at  han  var  nået  derud 
uden  at  falde  over  bord.  I  aften  hamrede  han  løs  igen 
og  igen. 

Der  gik  langt  tid,  hvor  Feike  bare  lå  på  sin  madras. 
Han  tænkte  på  de  muldyr,  der  trak  båden  gennem  kana- 
lerne i  de  hollandske  provinser.  Han  tænkte  på  de  små 
kræmmerbåde,  som  sejlede  op  på  siden  af  deres  båd,  så 
mor  kunne  købe  ind.  Men  mest  af  alt  tænkte  Feike  på 
vinden,  som  fyldte  de  store  sejl,  når  de  krydsede  det 
åbne  hav.  En  dag  skulle  han  sejle  på  åbent  hav  som  skip- 
per ...  hvis  han  tog  afsked  med  sine  familie,  når  de  rejste 
til  Amerika. 

Netop  da  bankede  det  på  hans  dør. 

»Kom  ind,«  mumlede  Feike. 

Hans  far  satte  sig  på  kanten  af  sengen.  »Jeg  er  ked  af 
det,  Feike.  Jeg  troede,  at  du  vidste,  at  hvis  vi  sagde  ja  til 
at  blive  døbt,  så  skulle  vi  rejse  til  Amerika.« 

»Jeg  vidste  godt,  at  andre  tog  af  sted,  men  jeg  troede 
ikke,  at  du  ville  forlade  båden.  Jeg  troede,  at  du  elskede 
at  være  skipper.« 

Fars  øjne  blev  fulde  af  tårer.  »Det  gør  jeg  også.  Mere 
end  du  aner.« 

»Hvad  vil  du  så  gøre  i  Amerika?« 

»Det  ved  jeg  ikke.  Havet  har  været  mit  liv.  Men 


Herren  har  kaldet  sit  folk  til  Salt  Lake  City,  og  din 
mor  og  jeg  har  besluttet  os  for  at  rejse  derover.« 
»Men  at  give  afkald  på  min  drøm  om  at  blive 
skipper  ...  at  forlade  båden?« 

»Det  er  en  vanskelig  beslutning,  som  kun  du  kan 
træffe,«  samtykkede  hans  far.  »For  et  par  nætter  siden, 
da  jeg  kæmpede  med  det  samme  spørgsmål,  fandt  jeg  et 
skriftsted,  som  hjalp  mig.  Da  Jesus  kaldte  Jakob  og 
Johannes,  var  de  fiskere.  Men  der  står  i  Bibelen,  at  >de 
forlod  straks  båden  ...  og  fulgte  ham<  (Matt  4:22).« 

Skipperen  og  hans  søn  sad  tavse  i  lang  tid.  Feike  kig- 
gede ind  i  sin  fars  klare  blå  øjne.  Han  kunne  fornemme 
sin  fars  tro  og  mod,  og  han  vidste,  hvad  han  skulle  gøre. 
Til  sidst  åbnede  han  munden. 

»Kan  vi  sejle  en  sidste  tur  med  båden,  inden  vi  alle 
sammen  rejser  til  Amerika?« 

Skipperen  gav  sin  søn  at  kram. 

»Ja,  det  vil  jeg  meget  gerne.«  • 

Lisa  Fernelius  er  medlem  af  Chambersburg 
1.  Menighed  i  York  Stav  i  Pennsylvania. 

Udvælg  bønsomt  de 
skriftsteder  og  lær- 
domme, som  bedst 
møder  behovet  hos  de 
søstre,  som  du  besøger.  Fortæl  om 
dine  egne  oplevelser  og  bær  vidnes- 
byrd. Lad  dem,  du  underviser,  gøre 
det  samme. 

Profeten  Joseph  Smith:  »Hvad  ville 
der  ske,  hvis  hele  verden  tog  imod 
dette  evangelium?  Så  ville  de  være 
enige  i  alt,  og  Guds  velsignelser  ville 
blive  udøst  over  folket,  hvilket  er  min 
sjæls  inderste  ønske«  (History  ofthe 
Church,  5:259). 

Hvorfor  glæder  vi  os  over  at  fortælle 
andre  om  evangeliet? 

Ældste  M.  Russell  Ballard  fra  De 
Tolv  Apostles  Kvorum:  »Jesu  Kristi 
genoprettede  evangelium  har  magt  i 
sig  til  at  bringe  stor  og  varig  lykke  til 
menneskets  sjæl  -  noget,  der  vil  blive 
værdsat  og  påskønnet  resten  af  livet 
og  i  al  evighed.  Vi  prøver  ikke  blot  på 
at  få  folk  til  at  tilslutte  sig  Kirken,  vi 
deler  Jesu  Kristi  genoprettede  evange- 
liums fylde  med  dem«  (»Medlemsmis- 
sioneringens  væsentlige  rolle«, 
Liahona,  maj  2003,  s.  40). 

Præsident  Gordon  B.  Hinckley: 
»Man  kan  aldrig  forudsige  konse- 
kvenserne af  det,  som  man  gør,  når 
man  fortæller  andre  om  Kirken  ... 
Prøv  det.  Nyd  den  søde  og  vidunder- 
lige glæde  ved  at  bære  vidnesbyrd 
om  dette  værk  over  for  andre« 


(Teachings  of  Gordon  B.  Hinckley, 
1997,  s.  373-374). 

Hvordan  kan  jeg  bane  vejen  for  en 
samtale  om  evangeliet? 

Alma  17: 1 7:  »Gå  ud  ...  for  at  I  kan 

vise  dem  et  godt  eksempel  i  mig;  og 
jeg  vil  gøre  jer  til  et  redskab  i  min 
hånd  til  mange  sjæles  frelse.« 

Præsident  James  E.  Faust,  anden- 
rådgiver i  Det  Første  Præsidentskab: 
»Uanset  hvilke  situationer  I  søstre 
lever  i,  kan  jeres  indflydelse  være 
utrolig  langtrækkende.  Jeg  tror,  at 
nogle  af  jer  har  en  tendens  til  at 
undervurdere  jeres  enestående 
evne  til  at  velsigne  andres 
tilværelse.  For  det  meste 
sker  det  ikke  i  rampely- 
set, hvor  det  annonceres 
offentligt,  men  ved  jeres 
eksempel  på  retskaffenhed 
og  ved  utallige  kærlige  og 
venlige  gerninger,  som  I  så  villigt 
udfører  og  meget  ofte, 
hvor  blot  to  er  til  stede« 
(»I  kommer  alle  direkte  fra 
Himmelen«,  Liahona,  novem 
ber2002,s.  111-112). 

Ældste  Jeffrey  R.  Holland  fra  De 
Tolv  Apostles  Kvorum:  »Bed  dagligt 
for  [jeres]  egne  personlige  missio- 
neringsoplevelser.  Bed  om,  at  i 
den  guddommelige  styring 
af  sådanne  ting  vil  den  mis- 
sioneringsmulighed,  I 
ønsker  at  få,  allerede 
være  ved  at  blive 


forberedt  i  hjertet  på  en  eller  anden, 
som  længes  efter  og  søger  det,  I  har« 
(»Vidner  for  mig«,  Liahona,  juli  2001. 
s.  16). 

Bonnie  D.  Parkin,  hovedpræsident- 
inde  for  Hjælpeforeningen:  »Alt  for 
ofte  lader  vi  hæmninger  og  frygt, 
uventede  hindringer,  usikkerhed,  ved- 
holdende forstyrrelser  og  fejlinforme- 
rede mennesker  -  listen  er  uendelig  - 
afholde  os  fra  at  fortælle  om  de  sand- 
heder, som  er  os  så  dyrebare  ...  [Men] 
vi  kan  huske  på,  at  alle  de  af  os,  som 
sætter  livet  til  for  Jesu  sag,  skal  få  det 
igen«  (»Bearing  record:  Nothing  Com- 
pares  to  It«  i  Ye  Shall  Bear  Record  of 
Me:  Talks  from  the  2001 BYU  Women's 
Conference,  2002,  s.  21-22).  ■ 


Reddet  pa 
lejren 


MARIA  ESPINOZA  ALVEAL 


Vi  havde  det  rigtig  sjovt,  men  vi  fik  brug  for  at  blive  reddet. 


Jeg  kan  huske  et  år,  hvor  vores  Unge  Pigers  lejr  havde 
været  næsten  perfekt.  Lejrturen,  som  hed  Månespej- 
let, blev  afholdt  ved  foden  af  et  bjerg  midt  i  Chile.  Der 
herskede  en  ganske  særlig  stemning,  og  vores  glæde  og 
indbyrdes  kærlighed  satte  stedets  naturlige  skønhed  i  relief. 
Når  vi  så  på  bjergene,  hørte  vandfaldenes  bru- 
sen og  fuglenes  sang,  eller  så  solen  om  mor- 
genen og  månen  og  stjernerne  om 
aftenen,  fik  det  os  til  at  erkende  vor 


guddommelige  Skabers  eksistens.  Vi  påskønnede  mere  end 
nogensinde  vor  himmelske  Faders  store  kærlighed  til  os. 

I  løbet  af  ugen  var  vore  vidnesbyrd  blev  styrket,  ligesom 
også  vore  venskabsbånd.  Vi  havde  lært  en  hel  masse  -  at 
bygge,  lave  mad  og  tro  på  vore  egne  evner.  Og  så  havde  vi 
været  meget  glade. 

Nu  var  det  vores  fjerde  og  sidste  dag,  den  dag,  vi  havde 
set  frem  til.  Vi  skulle  afholde  et  vidnesbyrdmøde 

ved  solopgang.  Vi  skulle  meget  tidligt  op,  men  vi  glæ- 
dede os.til  denne  oplevelse.  Inden  vidnesbyrdmødet 
modtog  vi  breve,  som  vore  forældre  havde  skrevet. 
Mange  af  os  græd,  mens  vi  læste  dem,  og  vi  følte  en  dyb 
taknemlighed. 

Senere,  mens  vi  bar  vidnesbyrd,  forsvandt  stjernerne, 
og  solen  stod  op  over  bjergene.  Hvilken  smuk  morgen! 
Mødet  sluttede,  og  vi  skulle  til  at  fortsætte  med  dagens 
aktiviteter,  da  himlen  blev  overskyet.  Det  begyndte  at 
regne  let. 

Mens  regnen  faldt,  samledes  vi  til  bøn  og  bad  vor  him- 
melske Fader  om  at  standse  det  dårlige  vejr,  så  vi  kunne 
fuldføre  vores  lejr.  Vi  bad  selvfølgelig  om,  at  hans  vilje 
måtte  ske.  Hvis  han  mente,  at  regnen  skulle  fortsætte,  så 
ville  vi  anerkende  det  med  godt  humør. 

Det  begyndte  at  regne  kraftigere,  og  det  blev  meget 
koldere.  Vi  begyndte  at  pakke  teltene  sammen  og  lægge 
alt  væk. 

Så  gik  lejrlederen  og  jeg  ned  til  at  vandfald,  og  der,  midt 
i  regnen,  knælede  vi  og  bad  vor  himmelske  Fader  om  at 
hjælpe  os  med  at  klare  det  hele.  Da  vi  rejste  os,  følte  vi  en 
indre  fred  og  en  tro  på,  at  alt  nok  skulle  ordne  sig. 

Kort  efter  at  vi  var  vendt  tilbage  til  lejren,  kom  en  mand, 
der  boede  et  par  kilometer  borte,  kørende.  Han  havde  set 
os  ankomme  til  vores  lejr  for  fire  dage  siden.  Nu  var  han 
kommet  for  at  hjælpe  os.  Han  bad  om  et  telefonnummer, 
så  han  kunne  ringe  ind  til  byen  og  få  vores  bus  til  at  hente 
os  tidligere  end  planlagt. 

Da  han  havde  fået  de  oplysninger,  han  skulle  bruge, 
kørte  han,  ringede  og  vendte  tilbage  for  at  køre  os  hjem  til 
sit  hus,  hvor  vi  kunne  være  i  tørvejr.  Han  måtte  køre 
mange  gange,  men  det  så  han  ikke  ud  til  at  have  noget 
imod.  Skønt  han  ikke  var  medlem  af  Kirken,  var  han  i  sand- 
hed en  engel  over  for  os. 

Vi  indså,  at  Gud  virkelig  passede  på  os  og  havde  omsorg 
for  os.  Vi  opfyldte  vore  behov  gennem  denne  rare  mand. 
»Gud  hørte  vore  råb  og  bønhørte  os«  (Mosiah  9:18). 

I  vore  øjne  var  det  en  dejlig  måde  at  afslutte  lejren  på.  ■ 

Maria  Espinoza  Alveal  er  medlem  af  Antårtica  Chilena  Menighed 
i  Chillån  Nuble  Stav  i  Chile. 


SÅDAN  PLANLÆGGER  DU 
ALLE  TIDERS  UP-LEJR 

Lejre  kan  være  pragtfulde  oplevelser,  hvor  de 
unge  piger  lærer  vor  himmelske  Fader  og  hans 
plan  for  dem  at  kende.  Man  kan  give  lejren 
større  betydning  ved  at  finde  et  tema  til  den, 
der  »kan  være  et  skriftsted,  et  lejrnavn,  et  slo- 
gan eller  en  sætning,  der  beskriver  et  evangelisk 
princip,  Unge  Pigers  værdinormer  eller  lejrens  mål- 
sætninger« {Unge  Pigers  lejrhåndbog,  s.  81). 

Her  er  nogle  retningslinjer  for,  hvordan  man  anvender 
kravene  i  lejrhåndbogen.  Planlæg  aktiviteter,  der  hjælper  de 
unge  piger  til  at: 

•  Tjene.  Mindste  ni  af  lejrprøvekravene  fokuserer  på  at 
tjene  andre.  Unge  piger  »kan  finde  glæde  i  udendørs  omgi- 
velser, som  vil  styrke  deres  kærlighed  til  hinanden  og  til 
evangeliet  samt  styrke  deres  ønske  om  at  stå  sammen  som 
>Guds  vidner  til  alle  tider,  i  alle  ting  og  på  alle  steder< 
(Mosiah  18:9)«  {Lejrhåndbog,  s.  1). 

•  Høve  åndelige  oplevelser.  Mindst  19  af  lejrprøve- 
kravene  i  lejrhåndbogen  opfordrer  de  unge  piger  til  at  søge 
Ånden.  »Et  eller  andet  sted  i  naturen  vil  du  finde  en  overras- 
kelse, og  den  vil  opløfte  dig  i  dagevis«  {Lejrhåndbog,  s.  1). 

•  Forberede  sig  til  at  blive  hustruer,  mødre, 
husmødre  og  ledere.  Mindst  42  lejrprøvekrav  omfatter 
færdigheder,  som  de  unge  piger  kan  anvende  i  deres  fremti- 
dige roller.  Forstil  dig,  at  de  unge  piger  »vender  hjem  og  kan 
noget,  som  [de]  aldrig  har  kunnet  før«  {Lejrhåndbog,  s.  7). 

•  Forstå  deres  identitet  som  Guds  døtre.  Mindste 
12  af  iejrprøvekravene  byder  de  unge  piger  på  oplevelser 
med  arbejde  og  fysisk  aktivitet,  og  16  af  kravene  hjælper  de 
unge  piger  til,  gennem  lederskab,  at  erfare,  hvem  de  er. 

»Krævende  og  udfordrende  aktivi- 
teter ...  kan  hjælpe  pigerne  med 
at  udvikle  selvtillid  og  give  dem 
en  følelse  af  at  have  opnået 
noget«  {Lejrhåndbog,  s.  52). 

ÆLDSTE  D.  ALLEN  ANDERSEN 

Halvfjerdser-om  rådeautoritet 
Det  Asiatiske  Område 


Den  måde,  vi  tackler 
vore  udfordringer  på, 
viser  hvem  vi  er,  og 
hvad  vi  kan  blive  til. 


M; 


'  an  siger,  at  der  kommer  mørke 
skyer  i  enhvers  tilværelse.  Men 
.hvordan  kan  det  være,  at  det  nogle 
gange  synes,  som  om  himlen  er  helt  formør- 
ket? En  kærlig  Gud  har  skabt  denne  jord  til 
vores  gavn,  så  hvorfor  støder  vi  ofte  på  hæn- 
delser, som  er  ubehagelige  og  udfordrende, 
eller  som  påfører  os  smerte,  sorg  og  kvaler? 
Og  det  virker  heller  ikke  retfærdigt,  at  nogle 
mennesker  synes  at  komme  ud  for  mere 
modgang  end  andre! 

Hvad  er  nogle  af  årsagerne  til  modgang  i 
tilværelsen?  Da  kong  Benjamin  berørte  emnet 
synd,  bemærkede  han:  »Og  endelig  kan  jeg 
ikke  fortælle  jer  alle  de  ting,  hvormed  I  kan 
begå  synd;  thi  dertil  gives  der  forskellige 
veje  og  midler,  ja,  så  mange,  at  jeg  ikke  kan 
opregne  dem«  (Mosiah  4:29).  Det  samme  kan 
siges  om  den  modgang,  som  hører  med  til 
den  menneskelige  tilværelse.  De  kan  ikke 
opregnes.  Nogle  skyldes  vore  egne  hand- 
linger; andre  skyldes  det,  som  andre  gør. 


Atter  andre  udspringer  af  jordelivets  forhold 
eller  af  årsager,  som  ikke  er  synlig,  eller  som 
vi  endnu  ikke  forstår.  Der  findes  faktisk  ikke 
nogen  måde  at  forstå  eller  tackle  alle  tilværel- 
sens vanskeligheder  på  uden  tro  på  en  kærlig 
himmelsk  Fader  og  uden  at  forstå  frelsespla- 
nen og  eksistensen  af  en  førjordisk  og  en 
efterjordisk  tilværelse. 

At  blive  tugtet 

Den  enkleste  måde  at  betragte  disse  van- 
skelige situationer  på  er  ved  at  inddele  dem  i 
to  kategorier:  Dem,  der  er  en  følge  af  vore 
egne  valg  og  handlinger,  og  dem,  der  er  en 
følge  af  alle  de  andre  hændelser,  som  påvirker 
vores  liv.  Vi  har  selv  ansvaret  for  de  første. 

Under  en  periode  med  voldsom  forføl- 
gelse af  de  hellige,  da  de  var  blevet  drevet  fra 
deres  hjem  i  Jackson  County  i  Missouri,  sagde 
Herren:  »Jeg,  Herren,  har  ladet  lidelser 
komme  over  dem,  hvormed  de  er  blevet  pla- 
get, for  deres  overtrædelsers  skyld«  (L&P 
101:2).  De  trængsler  og  vanskeligheder,  som 
er  et  direkte  resultat  af  vore  handlinger,  er 
muligvis  dem,  der  er  lettest  for  os  at  forstå. 

Søster  Ye  havde  ikke 
mange  materielle 
goder,  men  hun  var  så 
fredfyldt  og  munter  som 
nogen  anden  jeg  har 
mødt. 

Og  de  har  et  guddommeligt  formål.  Herren  har  forklaret: 
»Thi  alle  de,  der  ikke  vil  tåle  tugtelse,  men  fornægter  mig, 
kan  ikke  blive  helliggjort«  (v  5). 

Vi  har  et  valg,  når  Herren  tugter  os.  Vi  kan  høre  til  dem, 
der,  når  de  står  over  for  konsekvenserne  af  deres  hand- 
linger, fralægger  sig  ansvaret  og  vender  sig  fra  Gud  og  hans 
tugtende  kærlighed.  Eller  vi  kan  høre  til  dem,  der  tålmo- 
digt underkaster  sig,  lærer  og  vokser  i  retfærdighed. 

Apostlen  Paulus  sagde:  »For  Herren  tugter  den,  han 
elsker,  han  straffer  hver  søn,  han  holder  af«  (Hebr  12:6). 
Straf  er  ikke  en  smertefri  proces! 

Paulus  fortsætter: 

»For  jeres  opdragelses  skyld  skal  I  holde  ud;  Gud 
behandler  jer  som  sønner.  For  hvor  er  den  søn,  som  ikke 
tugtes  af  sin  far? ... 

Al  opdragelse  vækker  rigtignok  snarere  ubehag  end 
glæde,  mens  den  står  på,  men  bagefter  bliver  frugten  fred  og 
retfærdighed  for  dem,  der  har  gennemgået  den«  (v  7, 11). 


Guds  store  visdom 

Vi  møder  også  anden  modgang 
i  livet,  nemlig  den,  der  kan  få  os 
til  at  tænke:  »Hvad  har  jeg  gjort, 
siden  jeg  fortjener  det  her?« 
Den  måde,  vi  tackler  disse  udfor- 
dringer på,  viser  os,  hvem  vi  er,  og 
hvad  vi  kan  blive  til. 

Jeg  har  en  helt.  Hun  ved  ikke, 
at  jeg  betragter  hende  som  en 
helt.  Jeg  har  kun  truffet  hende 
én  gang,  men  hun  har  gjort 
varigt  indtryk  på  mig.  Da  jeg  havde  mødtes  med  hende, 
spurgte  jeg  missionærerne,  hendes  stavspræsident  og 
missionspræsidenten  om  hende,  og  jeg  fandt  endnu  flere 
grunde  til  at  respektere  hende.  Hun  hedder  søster  Ye 
Hui  Hua  og  er  fra  Tainan  Stav  i  Taiwan.  Jeg  mødte  hende, 
da  jeg  besøgte  Tainan  til  en  stavskonference.  Hun  pas- 
sede haveanlægget  omkring  kirkebygningen.  Jeg  blev  til- 
trukket af  den  åbenlyse  glæde,  som  lyste  ud  af  hende, 
mens  hun  arbejdede.  Mens  vi  talte  sammen,  bar  hun  sit 
vidnesbyrd  og  fortalte  om  sin  taknemlighed  for  sine 
mange  velsignelser.  Jeg  gik  derfra  med  en  varme  fra  hen- 
des muntre  ånd  og  funderede  over  min  taknemlighed 
for  mine  velsignelser.  Hun  besad  tydeligvis  ikke  mange 
materielle  goder,  men  hun  var  så  fredfyldt  og  munter, 
som  nogen  anden  jeg  har  mødt.  Da  jeg  forhørte  mig  om 
hende  hos  andre,  fik  jeg  resten  af  hendes  historie. 
Som  ungt  menneske  havde  hun  næret  et  inderligt 
ønske  om  at  læse  på  universitetet,  men  hun  vidste,  at  den 

/  en  tid  med  svære 

forfølgelser  erfarede 

de  hellige  i  Missouri,  at 

deres  lidelser  havde  et 

guddommeligt  formål. 


økonomiske  byrde  ville  være  for 
stor  for  hendes  forældre.  I  ste- 
det arbejdede  hun  og  gav  sin 
indtægt  til  sin  far,  som  hun 
elskede  inderligt,  og  som  var  en 
god  og  retskaffen  mand.  Da  hun  var  blevet  gift,  besøgte 
missionærerne  hende  og  hendes  familie  som  svar  på  hen- 
des bønner,  og  de  blev  medlem  af  Kirken.  Men  hendes 
mand  var  plaget  af  en  nedbrydende  sygdom  og  døde,  så 
søster  Ye  stod  alene  med  tre  små  børn  og  meget  få  midler. 
Da  søster  Yes  mand  var  død,  var  hun  nødt  til  at  tage  flere 
job  for  at  forsørge  sin  familie.  Det  lykkedes  hende  at  lægge 
lidt  til  side  hver  dag,  så  hendes  børn  kunne  komme  på 
mission.  Alle  tre  børn  har  nu  fuldført  en  mission.  To  af  dem 
tjente  i  Taiwan  og  den  tredje  tjente  på  tempelpladsen  i  Salt 
Lake  City  i  Utah.  Da  en  af  hendes  sønner  vendte  hjem  fra 
sin  mission,  blev  han  syg  og  døde. 

Da  missionærerne  på  min  opfordring  talte  med  søster 
Ye,  bemærkede  hun:  »Jeg  kan  ikke  se  nogen  grund  til,  at 
jeg  skulle  rammes  af  alle  de  trængsler,  men  jeg  har  tro  på, 
at  det  er  i  overensstemmelse  med  Guds  visdom.  Jeg  har 
fået  en  inderlig  påskønnelse  og  forståelse  af  vor  himmelske 
Faders  frelsesplan.  Jeg  tror,  at  vi  kun  kan  forstå  Guds  vilje 
med  os,  når  vi  holder  hans  bud.  Jeg  takker  dagligt  Gud, 
fordi  han  har  ladet  mig  leve  her.  Når  jeg  møder  prøvelser, 
tænker  jeg  på  andres  lidelser.  Hvis  nogen  er  syg  eller  har  et 
behov,  så  beder  jeg  og  spørger,  hvad  jeg  kan  gøre  for  at 
hjælpe,  og  Herren  viser  mig,  hvad  jeg  kan  gøre.« 

Missionærerne  ser  ofte  søster  Ye  -  »Ye  Mama«,  som  de 
kærligt  kalder  hende  -  studse  buskene  eller  fjerne  ukrudt 


Da  profeten  foseph 
Smith  bad  om  hjælp 
i  Liberty-fængslet, 
erfarede  han,  at 
Herren  vil  hjælpe 
os  gennem  vores 
modgang  og  sorger. 


ved  kirkebygningen.  De  siger,  at  hun  er  alle  missionærers 
»reservemor«,  og  at  hun  er  så  betænksom  over  for  dem, 
som  var  de  hendes  egne  børn. 

Troens  principper 

Jeg  vil  længe  bære  på  et  mentalt  billede  af  en  strå- 
lende søster  Ye  uden  for  kirkebygningen  i  Tainan,  med 
haveredskaber  i  hånden,  mens  hun  fortæller  mig  om  sin 
taknemlighed  for  sine  velsignelser  -  søster  Ye,  som  har 
mistet  muligheden  for  at  opnå  en  uddannelse  og  materi- 
elle goder,  som  har  mistet  dem,  der  stod  hende  nær,  og 
som  igen  og  igen  har  ydet  ofre  for  sine  børn  og  andre. 
Hvilke  trosprincipper  adskiller  søster  Ye  fra  den,  der, 
når  de  møder  livets  prøvelser,  forbander  Gud  og  dør? 
(se  Job  2:9). 

Noget  vigtigt  er  forvisningen  om,  at  en  kærlig  himmelsk 
Fader  og  en  forstående  Frelser  er  opmærksom  på  vores 
individuelle  problemer.  Med  deres  større  visdom  og  bre- 
dere perspektiv  tillader  de  ikke,  at  vi  rammes  af  nogen  prø- 
velse, som  ikke  vil  være  til  vores  evige  gavn,  hvis  vi  tackler 
den  på  rette  måde.  Jeg  finder  stor  trøst  i  den  vejledning, 
som  profeten  Joseph  Smith  fik  i  Liberty-fængslet.  Herren 
opremser  en  række  forfærdelige  prøvelser,  og  så  følger  de 
trøstende  og  vejledende  ord: 

»...da  skal  du  vide,  min  søn,  at  alt  dette  skal  give  dig 
erfaring  og  tjene  dig  til  bedste. 

Menneskesønnen  steg  ned  under  alt  dette;  er  du  større 
end  han? 

Fortsæt  derfor  på  din  vej,  og  præstedømmet  skal  for- 
blive hos  dig,  thi  grænserne  er  sat  og  kan  ikke  overskrides. 

Da  vor  Herre  nærmede  sig  sin 
største  prøvelse,  tjente  han 
andre. 

Dine  dage  er  talte,  og  dine  år  skal  ikke  blive  færre.  Frygt 
derfor  ikke  for,  hvad  menneskene  kan  gøre,  thi  Gud  vil 
være  med  dig  evindelig«  (L&P  122:7-9). 

Sikke  nogle  vidunderlige  råd  i  så  forholdsvis  korte  vers! 
Herren  kender  vore  trængsler.  Han  har  lidt  det,  der  er 
værre,  og  kan  forstå  og  hjælpe  os  gennem  vores  modgang 
og  sorg.  Vore  lidelser  kan  være  til  gavn  for  os  og  kan  ikke 
overskride  de  grænser,  han  har  sat. 

Skrifterne  og  profeterne  giver  os  vise  råd  om,  hvordan 
vi  skal  tackle  de  udfordringer  og  prøvelser,  som  møder  os. 
Vi  skal  møde  lidelser  med  tålmodighed  og  tro.  Mens  profe- 
ten Joseph  Smith  led  i  månedsvis  i  Liberty-fængslet,  bøn- 
faldt han  Herren  om  at  lindre  de  helliges  trængsler.  En  del 
af  Herrens  svar  lyder: 

»Min  søn,  fred  være  med  din  sjæl!  Din  modgang  og  dine 
lidelser  skal  blot  vare  et  øjeblik, 

og  om  du  er  standhaftig,  skal  Gud  ophøje  dig  i  det 
høje,  og  du  skal  triumfere  over  alle  dine  fjender«  (L&P 
121:7-8). 

Herren  forklarede  videre  profeten  i  en  åbenbaring  om 
forfølgelsen  af  de  hellige  i  Missouri:  »Lad  derfor  jeres 
hjerte  være  trøstet  for  Zions  skyld.  Thi  alt  kød  er  i  mine 
hænder.  Vær  stille  og  vid,  at  jeg  er  Gud«  (L&P  101:16). 


Glæde  gennem  tjeneste 

Skal  der  mere  end  tro  og  tålmodighed  til  at  tackle 
jordelivets  prøvelser?  Jeg  mener,  at  der  findes  endnu 
en  nøgle,  en  nøgle,  som  har  gjort  det  muligt  for  søster 
Ye  i  Tainan  ikke  blot  at  overleve  sine  prøvelser,  men 
også  at  finde  glæde  ved  livet.  Frelseren  er  som  altid 
vores  forbillede.  Han  forkyndte  denne  nøgle  om  afte- 
nen før  sin  store  pinsel  i  Getsemane  have,  på  et  tidspunkt, 
hvor  han  vidste,  at  han  inden  for  få  timer  skulle  stå  over  for 
ufattelige  smerter  og  sorger.  Han  mødtes  med  sine  apostle  i 
et  stort  rum  og  fortalte  dem  om  hellige  ordinancer  og  prin- 
cipper. Da  timen  for  hans  største  trængsler  var  så  tæt  på, 
kunne  han  have  søgt  trøst  og  støtte  hos  dem,  der  stod  ham 
nærmest.  Men  i  stedet  »hælder  han  vand  op  i  et  fad  og  giver 
sig  til  at  vaske  disciplenes  fødder  og  tørre  dem  med  klædet, 
som  han  havde  bundet  om  sig«.  Så  sagde  han:  »Når  nu  jeg, 
jeres  Herre  og  Mester,  har  vasket  jeres  fødder,  så  skylder  I 
også  at  vaske  hinandens  fødder.  Jeg  har  givet  jer  et  forbil- 
lede, for  at  I  skal  gøre,  ligesom  jeg  har  gjort  mod  jer ...  Når  I 
ved  det,  er  I  salige,  hvis  I  gør  det«  (Joh  13:5, 14-15, 17;  frem- 
hævelse tilføjet). 

Da  vor  Herre  nærmede  sig  sin  største  prøvelse,  tjente 
han  andre.  Jeg  mener,  at  det  er  den  hemmelighed,  som 
søster  Ye  har  fundet,  og  som  vi  alle  kan  erfare  for  os  selv. 
Midt  i  vore  trængsler  kan  vores  tro  og  tålmodighed  bringe 
os  trøst  og  fred,  og  vores  kærlighed  til  andre  og  vores  tje- 
neste kan  bringe  os  glæde.  Lad  os  følge  Frelserens  eksem- 
pel og  vide,  at  hvis  vi  vender  os  til  ham,  kan  alle  vore 
trængsler  vende  sig  til  vores  gavn,  sådan  som  han  har 
lovet.  ■ 

STYRK    FAMI  LIEN 


ET    HØJTIDELIGT   ANSVAR    FOR 
AT    ELSKE    OG   VISE    OMSORG 

En  artikelserie,  som  giver  inspiration  til  dit  studium  og  anvendelse 
af  »Familien:  En  proklamation  til  verden«. 


»Ægtemand  og  hustru  har  et  stort  ansvar  for 
at  elske  og  vise  omsorg  for  hinanden  og  for 
deres  børn  ...  Forældre  har  en  hellig  pligt  til 
at  opdrage  deres  børn  i  kærlighed  og  rets- 
kaffenhed, til  at  sørge  for  deres  fysiske  og 
åndelige  behov,  til  at  lære  dem  at  elske  og 
tjene  hinanden,  til  at  overholde  Guds  befa- 
linger samt  til  at  være  lovlydige  samfunds- 
borgere, uanset  hvor  de  bor«1 

Kærlighed  og  enhed 

»Jeg  har  længe  ment,  at  lykken  i  ægteskabet 
ikke  så  meget  er  et  spørgsmål  om  romantik, 
som  om  en  oprigtig  omsorg  for  en  livsledsa- 
gers tryghed  og  velbefindende,«  har  præsident 


Ns 

Gordon  B.  Hinckley  sagt.  »Det  omfatter  en 
villighed  til  at  se  stort  på  svagheder  og  fejlta- 
gelser.«2 

»Hemmelighed  ved  et  lykkeligt  ægteskab 
er  at  tjene  Gud  og  hinanden,«  sagde  præsi- 
dent Ezra  Taft  Benson  (1899-1994).  »Ægteska- 
bets mål  er  enhed  og  samhørighed,  så  vel 
som  personlig  udvikling.  Paradoksalt  nok  er 
det  sådan,  at  jo  mere  vi  tjener  hinanden, 
desto  større  bliver  vores  åndelige  og  følelses- 
mæssige vækst.«3 

Enhed  i  ægteskabet  opstår  ikke  automa- 
tisk eller  uden  indsats.  Forelskelsen  skal 
modnes  og  blive  til  en  forpligtelse  til  at 
stræbe  efter  og  værne  om  den  åndelige 

harmoni  i  ægteskabet.  »At  opnå  ægteskabe- 
lig enhed  kræver  en  enorm  tålmodighed 
og  udholdenhed  og  en  klar  vision  af,  hvilke 
prioriteter  vi  har  i  tilværelsen,«  forklarer 
ægteskabsrådgiver  Victor  B.  Cline.  »Kærlig- 
heden ægtefæller  imellem  er  en  vidunder- 
lig gave,  men  vi  skal  lære  at  give  den  fuldt 
ud  for  i  fuldt  mål  at  kunne  modtage  den.«4 


»R 


Ingen  anden 

1 1831  udtalte  Herren:  »Du  skal  elske  din 
hustru  af  hele  dit  hjerte  og  holde  dig  til 
hende  og  ingen  anden«  (L&P  42:22).  Om 
denne  befaling  har  præsident  Spencer  W 
Kimball  (1895-1985)  sagt:  »Ordene  ingen  anden  udelukker 
enhver  anden  og  alt  andet.  Ægtefællen  bliver  således  det 
vigtigste  i  ægtemandens  eller  hustruens  liv,  og  hverken  sel- 
skabelighed eller  arbejde  eller  politisk  karriere  eller  nogen 
anden  interesse  eller  person  eller  ting  må  gå  forud  for 
livsledsageren.«5  En  mand  eller  hustru,  som  sætter  børn, 
venner,  karriere,  hobby  eller  kirkekaldelser  over  det  ægte- 
skabelige forhold,  er  i  direkte  modstrid  med  befalingen 
»ingen  anden«. 

Satan  er  fast  besluttet  på  at  drive  en  kile  af  splid  mellem 
ægtefæller.  Hvis  han  kan  overbevise  den  ene  af  ægtefæl- 
lerne om,  at  noget  andet  bør  gå  forud  for  dette  forhold, 
der  spiller  en  central  rolle  i  både  tid  og  evighed,  så  har  han 
vundet  et  slag  i  krigen  mod  familien  og  Guds  plan.  Vi  skal 
derfor  være  særligt  omhyggelige  med  at  opbygge,  pleje  og 
intensivere  det  ægteskabelige  forhold. 

En  balancekunst 

At  være  en  hengiven  ægtefælle  og  en  kærlig,  ansvarlig 
forælder  er  en  vanskelig  balancekunst.  Forældre  har  en 
guddommelig  formaning  til  »at  opdrage  jeres  børn  i  lys  og 
sandhed«  (L&P  93:40).  Men  det  ansvar  kan  blive  så  tidskræ- 
vende og  følelsesmæssigt  opslidende,  at  hvis  mødre  og 
fædre  ikke  passer  på,  kan  det  tynge  eller  endog  hæmme 
det  ægteskabelige  forhold.  Som  en  hjælp  til  at  ægtefæller 
kan  holde  styr  på  deres  familiemæssige  prioritering  har 
præsident  David  O.  McKay  (1873-1970)  og  andre  kirkele- 
dere citeret  dette  kloge  råd  fra  Theodore  Hesburgh,  der 


os  jeres  børn 
mere  end  I 
irettesætter 
dem.  Ros  dem  for  selv  de 
mindste  præstationer. « 


var  rektor  for  University  of  Notre  Dame: 
»Det  vigtigste  en  far  kan  gøre  for  sine  børn 
er  at  elske  deres  mor.«6  Børn,  som  vokser 
op  i  den  varme  glød  af  et  kærligt  ægteskab, 
nyder  en  tryghedsfølelse,  som  ofte  mang- 
ler, når  andre  interesser  får  lov  til  at  over- 
skygge det  primære  forhold.  »Ægtemænd 
og  hustruer,  som  elsker  hinanden,«  sagde 
præsident  Benson,  »opdager,  at  kærlighed 
og  troskab  gengældes.  Denne  kærlighed 
skaber  en  gavnlig  atmosfære  for  børns 
følelsesmæssige  vækst.«7 


Børn  har  brug  for  kærlighed  og  ros 

»Vore  unge  mennesker  har  brug  for  kærlighed  og 
opmærksomhed,  ikke  eftergivenhed,«  sagde  præsident 
Benson.  »De  har  brug  for  empati  og  forståelse,  ikke  lige- 
gyldighed, fra  deres  mødre  og  fædre.  De  har  brug  for  for- 
ældrenes tid.  En  mors  omsorgsfulde  undervisning  og 
kærlighed  og  tillid  til  en  teenagesøn  eller  -datter  kan  bog- 
staveligt redde  dem  fra  en  ugudelig  verden.«8  »Ros  jeres 
børn  oftere  end  I  irettesætter  dem,«  rådede  han.  »Ros  dem 
for  selv  de  mindste  præstationer  ...  Opmuntr  jeres  børn  til 
at  komme  til  jer ...  med  deres  problemer  og  spørgsmål  ved 
dagligt  at  lytte  til  dem.«9 

»Min  bøn  ...  er  en  bøn  om  at  redde  børnene,«  har  præsi- 
dent Hinckley  sagt.  »Alt  for  mange  af  dem  lever  med  smerte 
og  frygt,  ensomt  og  ulykkeligt.  Børn  har  brug  for  solskin  ... 
De  har  brug  for  kærlighed  og  omsorg.  De  har  brug  for  ven- 
lighed og  fornyelse  og  ømhed.  Hvert  eneste  hjem  kan, 
uden  hensyn  til  husets  pris,  tilvejebringe  kærlige  omgi- 
velser, som  vil  være  omgivelser,  der  fører  til  frelse. 


,10 


NOTER 

1.  »Familien:  En  proklamation  til  verden«,  Liahona,  oktober  2004,  s.  49. 

2.  Teachings  of  Gordon  B.  Hinckley,  1997,  s.  325. 

3.  »Grundlæggende  principper  for  varige  familieforhold«,  Den  danske 
Stjerne,  april  1983,  s.  116. 

4.  »Healing  Wounds  in  Marriage«,  Ensign,  juli  1993,  s.  16. 

5.  The  Teachings  of  Spencer  W.  Kimball,  red.  Edward  L.  Kimball,  1982, 
s.  311. 

6.  Fra  »Quotable  Quotes«,  Reader's  Digest,  januar  1963,  s.  25;  se  også 
Gordon  B.  Hinckley,  »Ræk  kærligt  og  venligt  ud«,  Den  danske  Stjerne, 
april  1983,  s.  149. 

7.  Den  danske  Stjerne,  april  1983,  s.  116. 

8.  The  Teachings  ofEzra  Taft  Benson,  1988,  s.  497. 

9.  »Kvindens  ærværdige  plads«,  Den  danske  Stjerne,  april  1982,  s.  195. 
10.  »Red  børnene«,  Stjernen,  januar  1995,  s.  57. 

Det  Præsiderende  Biskopråd 


: 


Den  sjette  artikel  i  en  række  af  artikler 
om  præstedømmet  og  dets  formål. 

BISKOP  KEITH  B.  MCMULLIN 

Andenrådgiver  i  Det  Præsiderende  Biskopråd 

For  ikke  så  længe  siden  præsiderede  jeg  ved  en 
stavskonference.  Det  var  en  ny  stav,  som  var  blevet 
organiseret  blot  et  halvt  år  tidligere,  og  det  var  sta- 
vens første  konference,  siden  man  havde  skiftet  status  fra 
distrikt.  Den  nye  s  tavspræsident  og  jeg  havde 
en  samtale,  og  da  vi  var  ved  at  være  færdige, 
spurgte  jeg  ham,  om  han  havde  nogle 
spørgsmål.  Hans  første  spørgsmål  lød: 
»Hvad  er  Det  Præsiderende  Biskopråd?« 
Han  tilføjede:  »Jeg  anede  end  ikke,  at  der 
var  et  præsiderende  biskopråd,  før  jeg 
modtog  et  brev,  hvor  der  stod,  at  du  kom  og 


præsiderede  ved  vores  konference.«  Det  er  ikke  et  usæd- 
vanligt spørgsmål. 

Jeg  gik  så  i  gang  med  at  forklare  for  denne  stavspræsi- 
dent,  hvad  Det  Præsiderende  Biskopråd  er,  hvem  vi  rappor- 
terer til  og  hvad  vores  ansvar  omfatter.  Jeg  forklarede,  at 
Det  Præsiderende  Biskopråd,  under  Det  Første  Præsident- 
skabs ledelse,  fungerer  som  præsidentskab  for  Kirkens 
Aronske  Præstedømme  (se  L&P  107:15),  og  at  Det  Præside- 
rende Biskopråd  også  styrer  Kirkens  timelige  anliggender 
(se  L&P  107:68). 

Præsidentskab  for  Det  Aronske  Præstedømme 

Kirkens  præsiderende  biskop  -  biskop  H.  David  Burton 
-  besidder  nøglerne  som  præsident  for  Det  Aronske  Præ- 
stedømme. Han  udøver  disse  nøgler,  som  angivet  af  Det 
Første  Præsidentskab  og  De  Tolv  Apostles  Kvorum. 

Biskop  Burton  virker  som  medlem  af  Præ- 
stedømmets Udøvende  Råd,  som 
omfatter  medlemmer  af  De 
I  Tolv  Apostles  Kvorum  og 
andre  generalautoriteter. 

Det  Præsiderende  Biskopråd  virker  som  præsidentskab  for 
Det  Aronske  Præstedømme  og  er  også  med  til  at  sørge  for 
den  jordiske,  eller  timelige,  støtte,  så  de  hellige  over  hele 
verden  kan  modtage  det  evige  evangeliums  velsignelser. 
Herover  til  venstre:  Biskop  Richard  C.  Edgley,  førsterådgiver; 
biskop  H.  David  Burton,  præsiderende  biskop; 
biskop  Keith  B.  McMullin,  andenrådgiver. 

Dette  råd  hører  og  vurderer  forslag  fra  Unge 
Mænds  hovedpræsidentskab  og  giver  råd  og 
vejledning  med  hensyn  til  Unge  Mænds  pro- 
gram. På  den  måde  holdes  Det  Præsiderende 
Biskopråd  informeret  om  det  arbejde,  der  udfø- 
res af  Unge  Mænds  hovedpræsidentskab,  og  om 
de  unge  mænds  aktivitetsprogram  i  Kirken. 


Administration  af  timelige  anliggender 

Det  Præsiderende  Biskopråd  er  også  den  organisa- 
tion, som  Kirkens  timelige  anliggender  udføres  af.  Disse 
timelige  anliggender  omfatter  emner,  der  vedrører  tiende 
fasteoffer,  registrering,  formidling  og  styring  af  Kirkens 
midler  samt  Kirkens  velfærdsprogram  og  dens  humanitære 
indsats.  Det  Præsiderende  Biskopråd  har  også  ansvaret  for 
Kirkens  bygninger;  for  medlemsoptegnelser;  for  fremstilling 
af  tempeltøj;  og  for  oversættelse,  trykning,  indbinding  og 

distribution  af  de  materialer,  som  benyttes  til  at  forkynde  og 
undervise  i  evangeliet.  Disse  materialer  omfatter  skrifterne, 
undervisningsmaterialer,  plakater,  DVD'er,  videofilm,  hjæl- 
pemidler til  undervisningen  og  Kirkens  tidsskrifter  -  alt  sam- 
men materialer,  der  understøtter  Kirkens  åndelige  formål. 
Alle  medlemmer  af  Det  Præsiderende  Biskopråd  er  general- 
autoriter  og  kan  som  sådan  udføre  alt  det,  som  Det  Første 
Præsidentskab  eller  De  Tolv  Apostles  Kvorum  forlanger  af 
os.  Og  det  var  i  den  egenskab,  at  jeg  var  ude  for  at  præsidere 
over  en  stavskonference,  da  jeg  blev  stillet  dette  spørgsmål. 

De  fleste  mennesker  betragter  de  timelige  anliggender, 
som  Det  Præsiderende  Biskopråd  er  ansvarlig  for,  som  Kir- 
kens forretningsmæssige  aspekter.  Men  i  det  29.  afsnit  af 
Lære  og  Pagter  siger  Herren:  »Derfor,  sandelig  siger  jeg  jer, 
at  alting  er  åndeligt  for  mig,  og  jeg  har  aldrig  givet  jer  eller 
noget  menneske  eller  menneskenes  børn  ...  en  lov,  som 
var  timelig  ...  thi  mine  befalinger  er  åndelige«  (v.  34-35). 

Herren  ser  anderledes  på  det  hele,  end  vi  gør.  Og 
det  gælder  også  Kirkens  timelige  anliggender.  Efter- 
som et  eksemplar  af  Mormons  Bog  er  en  trykt  bog, 
kan  den  for  den  uindviede  betragter  synes  som 
enhver  anden  bog.  Men  denne  bog  fremstilles  for  at 
præsentere  verden  for  Jesu  Kristi  evige  evangelium. 


Så  de  »timelige  anliggender«,  der  sørger  for  oversættelsen, 
trykningen,  indbindingen  og  distribueringen  af  Mormons 
Bog  er  fyldt  med  åndelige  aspekter.  Det  princip  gælder  for 
alt  det  »timelige«,  som  Kirken  udretter. 

Vores  mål  som  præsiderende  biskopråd  er  i  sandhed 
at  være  med  til  at  sørge  for  alt  det,  som  vor  himmelske 
Faders  børn  har  brug  for,  hvis  de  skal  opnå  det  evige  evan- 
geliums velsignelser.  Vi  er  med  til  at  sørge  for  den  jordiske, 
eller  timelige,  støtte,  så  det  kan  føres  ud  i  livet. 

Der  er  nogle  vidunderlige  skriftsteder  i  afsnit  78  i  Lære 
og  Pagter,  hvor  Herren  taler  om  sit  forrådshus.  I  bredeste 
forstand  kan  dette  forrådshus  beskrives  som  den  tid  og  de 
ressourcer,  som  Kirkens  medlemmer  stiller  til  rådighed  for 
opbyggelsen  af  Guds  rige.  I  det  afsnit  lærer  vi  om  harmo- 
nien mellem  det  jordiske  og  det  himmelske: 

»Tiden  er  kommet  og  er  nu  for  hånden,  og  se,  det  er 

nødvendigt,  at  der  oprettes  en  organisation  blandt  mit  folk 

til  at  ordne  og  indrette  forrådshuset  for  mit  folks  fattige  ... 

som  en  bestandig  og  evig  stiftelse  og  orden  for  min  kirke 
for  at  fremme  den  sag,  som  I  har  antaget  til  menneskenes 
frelse  og  til  ære  for  jeres  Fader,  som  er  i  himlen«  (v.  3-4). 

I  min  egenskab  af  medlem  af  Det  Præsiderende  Biskop- 
råd har  jeg  erfaret,  at  præstedømmets  myndighedskappe 
og  profetiens  og  åbenbaringens  ånd  er  vigtige  og  aktive  i 
disse  timelige  sider  af  Herrens  værk.  I 

PERCIVAL  TOMMY 

Vores  familie  består  kun  af  tre, 
min  lillebror,  min  mor  og  mig. 
Min  bror  og  jeg  besluttede  os 
for  at  berede  os  på  at  tage  på  mission. 
Vi  måtte  selv  spare  penge  op,  for  min 
mor  havde  ikke  råd  til  at  hjælpe  os. 

Vi  mødte  mange  prøvelser.  En  dag 
fik  en  voldsom  tyfon  i  vores  provins 
en  stor  kokospalme  til  at  vælte  ned  i 
vores  hus,  og  vores  lille  hus  blev  fuld- 
stændig knust.  Min  bror  og  jeg  brugte 
de  penge,  som  vi  havde  sparet  op  til 
vores  mission,  på  at  reparere  huset. 
Så  måtte  vi  begynde  forfra  med  vores 
opsparing. 

Et  par  måneder  senere 
fik  jeg  malaria.  Jeg 


blev  indlagt  på  hospitalet,  så  min  mis- 
sionsopsparing  måtte  bruges  igen. 

Jeg  følte  mig  noget  modløs  med 
hensyn  til  at  spare  op  til  en  mission, 
så  jeg  bad  til  Gud  og  fastede  for  at 
overvinde  denne  trængsel.  Så  hjalp 
vor  himmelske  Fader  mig,  og  jeg  blev 
i  stand  til  at  tjene  de  penge,  jeg  havde 
brug  for. 

Et  af  mine  yndlingsskriftsteder  er 
et  enkelt  vers:  »Men  søg  først  Guds 
rige  og  hans  retfærdighed,  så  skal  alle 
disse  ting  gives  jer  i  tilgift«  (3  Nephi 
13:33).  Det  vers  har  været  mig  til  stor 
opmuntring.  Jeg  har  overvundet 
trængsler  og  udfordringer  takket  være 
min  tro  og  min  ønske  om  at  tage  på 
mission. 

Både  min  bror  og  jeg  er  på  mission 
nu.  Jeg  ved,  at  Gud  hjælper  sine  børn, 
hvis  vi  gør  hans  vilje.  ■ 

Percival  Tommy  er  medlem  afRoxas 
Menighed  i  Puerto  Princesa  Distrikt 
i  Filippinerne, 


JEG 

SKAMMER 
MIG  IKKE 

LUIS  UBALDO  PADILLA  ORTIZ 

n  dag  talte  vi  om  religion  i  min 
klasse  i  skolen.  Min  lærer  bad 
mig  om  at  læse  noget  om  Kirken, 
som  jeg  vidste  ikke  var  sandt.  I  det 
øjeblik  kom  jeg  i  tanker  om  et  skrift- 
sted: »For  jeg  skammer  mig  ikke  ved 
evangeliet«  (Rom  1:16). 

Min  lærer  bad  mig  igen  om  at  læse. 
Jeg  svarede,  at  jeg  ikke  ville  læse  det, 
fordi  det  afsnit  var  så  fyldt  med  løgn. 
Jeg  benyttede  så  situationen  til  at  for- 
klare sandheden  om  min  tro. 

Efter  at  have  klaret  den  vanske- 
lige situation  følte  jeg  en  varm  fred 
i  mit  hjerte.  Takket  være  skrifterne 
lærte  jeg  at  forsvare  mig  selv  i 
verden.  ■ 


Luis  Ubaldo  Padilla  Ortiz  er 
medlem  af  Coro  2.  Menighed 
i  Falcén  Distrikt  i  Venezuela. 


De  unge  i  Malaysia  har  oplevet  en 
lang  række  førstegangsoplevelser,, 
mens  Kirken  er  vokset  i  deres  land. 
Med  urets  retning  fra  oven:  Gah 
Wei  Shieng,  Tian  Ming,  Lau  Kar  Yee 
Amie,  Go/i  Wei  Seng,  Toren  B.  Par- 
sons,  Ariana  Dabier,  grenspræsi- 
dent  Steven  C.  Parsons  og  unge  fra 
Penang  Menighed. 

Malaysia 

HENRY  OG  JENEAL  CALL 

At  være  den  første  betyder  noget  for- 
skelligt for  forskellige  mennesker. 
At  være  den  første  kan  betyde,  at 
man  kommer  over  målstregen  lige  foran  den 
nærmeste  konkurrent,  eller  at  man  er  det 
første  barn  i  familien,  den  første  til  at  tage 
på  mission,  eller  den  første,  der  fuldfører  sin 
skolegang. 

I  de  sidste  par  år  har  livet  for  de  unge 
sidste  dages  hellige  i  Malaysia  været  fyldt 
med  førstegangsoplevelser  inden  for 


evangeliet.  Ipoh  Distrikt  i  Malaysia  blev 
organiseret  i  2003.  Og  siden  da  har  de  unge 
planlagt  og  deltaget  i  deres  livs  første  ung- 
domskonference og  overværet  deres  di- 
strikts første  seminarafslutning.  Der  er  kun 
tre  menigheder  i  Ipoh  Distrikt  i  Malaysia, 
men  de  unge  er  opsat  på  at  dele  deres  vid- 
nesbyrd med  andre,  så  de  kan  hjælpe  Kir- 
kens vækst.  De  håber,  at  de  en  dag  kommer 
til  at  tilhøre  det  vestlige  Malaysias  første 
menighed. 


Disse  pionerer  er 
endnu  teenagere, 
men  de  skaber  en 
helt  ny  livsstil  i 
deres  hjemland. 

MALAYSIA 

Malaysia,  der  er  et 
land  i  Sydøstasien,  er 
næsten  fuldstændig 
dækket  af  tæt,  grøn 
jungle.  Ipoh  Distrikt  lig- 
ger i  den  vestlige  side  af 
Malaysia  for  enden  af 
den  lange  halvø  syd  for 
Thailand.  Den  vestlige  og 
østlige  del  af  Malaysia  er 
adskilt  af  omtrent  650 
km  hav.  Malaysia  undgik 
mirakuløst  ødelæg- 
gelserne fra  flodbølgen 
i  december  2004,  fordi 
landet  ligger  i  ly  bag  øen 
Sumatra. 

Malaysia  er  hjemsted 
for  mere  end  60  nationa- 
liteter. De  fleste  af  de 
unge  taler  mindst  tre 
sprog,  deriblandt  malaj- 
isk, kinesisk  og  engelsk. 
Nogle  af  de  unge  taler  op 
til  fire  eller  fem  sprog. 


»Man  kan  ikke  altid  være  først  til  alt,«  siger 
Malvinder  Singh  på  16,  som  blev  medlem  af 
Kirken  i  1998.  »Men  vi  er  pionerer  her.« 

Man  styrker  hinanden  ved 
ungdomskonferencen 

Ved  en  ungdomskonference  sidste  år 
genlød  luften  af  begejstrede  hyl,  da  de  unge 
oplevede  noget  andet  for  første  gang,  nemlig 
baseball.  Kun  to  eller  tre  af  de  unge,  som 
deltog  i  konferencen,  havde  nogensinde  spil- 
let det  før,  så  de  fik  til  opgave  at  forklare 
reglerne  for  de  andre. 

»Det  var  en  helt  ny  oplevelse  at  lære  at 
spille  baseball,  for  vi  spiller  mest  fodbold  eller 
badminton,«  siger  Malvinder. 

Udover  baseball  var  konferencen  fyldt  med 
andre  sjove  spil  og  aktiviteter.  Men  selv  om 
de  unge  nød  aktiviteterne,  så  siger  de,  at  det, 
de  husker  bedst,  var  muligheden  for  at  møde 
andre  af  samme  tro  og  blive  styrket  i  forvis- 
ningen om,  at  de  ikke  er  alene. 

Ariana  Dabier,  som  er  lykkepige,  siger: 
»Det  var  dejligt  at  se  så  mange  malajiske 
unge,  der  var  ligesom  mig  -  med  de  samme 
trængsler  og  fristelser  -  og  som  står  fast  i 
troen.  Jeg  ved  nu,  at  uanset  hvor  jeg  kommer 
på  denne  klode,  så  er  evangeliet  det  samme.« 


erhvervede  sig  der,  styrkede  hans  vidnesbyrd. 
»Jeg  er  glad  for,  at  jeg  fuldførte  seminar,«  siger 
han.  »Seminar  har  hjulpet  mig  til  at  træffe  de 
rigtige  valg  og  planlægge  min  uddannelse. 
Takket  være  det,  jeg  har  lært  i  seminar,  ved 
jeg,  at  jeg  en  dag  gifter  mig  i  templet.« 

De  unge  siger,  at  det  eksempel,  som 
Kelvin  og  de  andre,  der  har  fuldført  seminar, 
har  vist,  opmuntrer  dem  til  trofast  at  deltage 
i  seminar.  Det  er  hårdt  for  malajiske  unge  at 
deltage  i  seminar,  fordi  studier  og  lektier 
optager  det  meste  af  deres  fritid.  De  går  i 
skole  seks  dage  om  ugen,  og  de  fleste  elever 
får  også  ekstraundervisning  af  en  privatlærer 
efter  skoletid. 

Jaslinder  Kaur,  der  er  Lykkepige  i  Ipoh  2. 
Menighed,  siger,  at  de  fleste  af  hendes  venner 
ikke  fatter  hendes  beslutning  om  at  deltage  i 


Det 
Sydkinesis     • 
ke  Hav 
Vietnam 


^.Thailand  i^  Cambodja       / 

ilndonesien 


Lær  af  dem,  der  har  fuldført  seminar 

Noget  andet,  der  skete  for  første  gang,  var 
da  de  unge  fik  mulighed  for  at  overvære  deres 
distrikts  første  seminarafslutning.  Tre  malaj- 
iske unge  -  Kelvin  Anand  Kumar,  Aun  Luck 
Tan  Ernest  og  Hamish  Steven  Parsons  -  havde 
gjort  sig  fortjent  til  deres  seminardiplomer. 

Kelvin,  som  blev  døbt  i  1999,  gik  til  semi- 
nar de  fire  første  år,  han  var  medlem  af  Kir- 
ken. Han  siger,  at  den  kundskab,  som  han 


seminar.  »Da  jeg  fortalte  min  veninde,  at  jeg 
gik  i  kirke  tidligt  om  morgenen  for  at  lære 
mere  om  vor  himmelske  Fader  og  hans  Søn, 
sagde  hun,  at  jeg  ikke  var  rigtig  klog,  og  at 
mine  karakterer  ville  falde,«  fortæller  hun. 
»Men  seminar  hjælper  mig  til  at  klare  mig 
godt  i  skolen,  fordi  jeg  har  ofret  af  min  tid  for 
min  himmelske  Faders  skyld.  Når  jeg  går  i 
skole,  er  min  hjerne  helt  vågen,  og  jeg  kan 
bedre  koncentrere  mig  om  mine  studier.« 


▼     W 


Til  venstre:  Bsme  Tan,  Lau  Kar  Yee  Amie  og  Yoon  Khee  Chin 
uden  for  kirkebygningen.  Herover:  Unge  fra  Ipoh  2.  Menig- 
hed. Øverst:  De  travle  gader  i  Ipoh  i  det  vestlige  Malaysia. 
Indsat:  Christie  Helen. 

Malvinder  Singh  siger  også,  at  deltagelsen  i  seminar 
har  hjulpet  ham  i  skolen.  Malajiske  elever  skal  gennemgå 
strenge  prøver  to  gange  i  løbet  af  deres  skoletid.  Prøvens 
resultat  afgør,  hvilke  læreanstalter  de  kan  komme  ind  på, 
og  hvilken  profession  de  kan  opnå.  Skønt  dette  år  rum- 
mede en  vigtig  prøve  for  Malvinder,  valgte  han  alligevel  at 
deltage  i  seminar.  Han  siger,  at  han  ved,  at  vor  himmelske 
Fader  velsignede  ham  for  hans  beslutning  ved  at  lade  ham 
klare  sig  godt  til  prøven.  »Tro  er  det  vigtigste,  jeg  har  lært  af 
at  deltage  i  seminar,«  siger  han. 

Som  pionererne 

Der  har  kun  været  missionærer  i  det  vestlige  Malaysia 
siden  1980,  så  der  er  ikke  så  mange  medlemmer  endnu. 
Faktisk  er  det  kun  en  ud  af  12.015  mennesker  i  Malaysia  - 
eller  0,01  procent  af  befolkningen,  som  tilhører  Kirken. 
Lige  som  de  tidlige  pionerer,  ved  de  unge  mænd  og 


kvinder  i  Malaysia,  at  mange  af  deres  venner  ikke  har  haft 
mulighed  for  at  høre  om  evangeliet.  Disse  unge  ved,  at  de 
kan  støtte  Kirkens  vækst,  når  de  bærer  vidnesbyrd  for 
deres  venner. 

De  unge  ved  også,  at  de,  inden  de  er  beredt  til  at  for- 
tælle andre  om  evangeliet,  skal  arbejde  hårdt  på  at  få  deres 
eget  vidnesbyrd.  Aun  Luck  Tan  Ernests  forældre  underviste 
ham  i  evangeliet,  da  han  var  lille,  men  han  har  altid  vidst,  at 
han  selv  måtte  finde  ud  af,  om  evangeliet  var  sandt. 

»Jeg  ville  gerne  vide  mere  om  Jesus  Kristus,  da  jeg  blev 
døbt,«  siger  Ernest  på  17.  »Da  jeg  bar  mit  første  vidnesbyrd 
til  et  nadvermøde,  vidste  jeg  at  han  var  Guds  Søn.  Det  var 
det  lykkeligste  øjeblik  i  mit  liv,  og  jeg  gør  stadig  mit  bedste 
for  at  styrke  min  tro  og  udvikle  mit  vidnesbyrd  om  Kristus.« 

Ernest  og  de  andre  unge  i  Ipoh  Distrikt  ved,  at  deres 
vidnesbyrd  vokser,  når  de  deler  dem  med  andre.  Der  er 
omkring  ti  unge  mænd  og  ti  unge  kvinder  i  Ipoh  2.  Menig- 
hed, og  når  de  har  mulighed  for  det,  bærer  de  vidnesbyrd 
ved  vidnesbyrdmøderne.  Unge  Pigers  præsidentinde  Liew 
Siew  Ling  Chris  siger:  »At  høre  deres  vidnesbyrd  er  den 
største  velsignelse,  jeg  har.« 

De  unge  i  det  vestlige  Malaysia  er  velsignet  med  mange 
nye  oplevelser  i  evangeliet.  Takket  være  oplevelser  som 
ungdomskonferencer  og  seminar  har  de  erfaret,  at  de  ikke 
står  alene  med  deres  tro.  Og  nu  er  de  fast  besluttet  på  at 
udvikle  varige  vidnesbyrd  og  være  med  til  at  udbrede  evan- 
geliets budskab  i  hele  Malaysia.  ■ 

Henry  ogjeneal  Call  er  medlemmer  afSpanish  Hills  Menighed  i  Las 
Vegas  Lakes  Stav  i  Nevada.  De  tjente  i  Singapore-missionen. 

SIDSTE    DAGES    HELLIGE    RØSTER 


Hvordan  skulle  vi  kunne  rejse 
til  templet? 

Marina  Timofeeva 

Jeg  blev  døbt  den  5-  december 
1993  i  byen  Minsk.  Dengang 
var  det  den  eneste  by  i  Hvide- 
rusland, hvor  der  fandtes  en  menig- 
hed af  Jesu  Kristi  Kirke  af  Sidste 
Dages  Hellige.  Jeg  kom  til  møderne 
der,  men  boede  i  Borisov,  som  lå  70 
km  derfra.  Jeg  var  17  år 
gammel,  og  min  familie  var 
meget  imod  det.  Men  på 
grund  af  de  trængsler,  som 
jeg  havde  dengang,  blev  min 
tro  og  mit  vidnesbyrd  om 
sandheden  styrket.  Jeg  var 
endda  så  heldig  at  komme  i 
templet  to  gange  i  Freiberg 
i  Tyskland  og  udføre  dåb 
for  de  døde.  Jeg  ventede 
utålmodigt  på  den  dag,  hvor 
jeg  kunne  modtage  min 
egen  begavelse. 


1 1996  begyndte  jeg  at  gå  ud  med 
min  kommende  mand.  Igor  tog 
begejstret  imod  budskabet  om  gen- 
oprettelsen og  blev  døbt  den  23. 
februar  1997.  Vi  blev  gift  den  første 
marts.  Da  jeg  havde  et  stærkt  vidnes- 
byrd om  tempeltjenesten,  ønskede 
jeg  mere  end  noget 
en  dag,  vi        andet  at  komme  i 
blev  beseg-       templet  snarest  muligt. 
I  september  1997 
flyttede  vi  til  Skt. 
Petersborg  i  Rusland, 


let  i  temp- 
let, var  den  mest 
vidunderlige  dag  i 
vores  liv. 


hvor  Igor  læste  på  universitetet.  Vores 
datter  Nelly  blev  født  der.  Selv  efter  at 
Igor  havde  været  medlem  i  et  år,  og 
der  var  gået  et  år,  siden  vi  var  blevet 
gift,  kunne  vi  stadig  ikke  komme  i 
templet,  fordi  vi  ikke  havde  visum  og 
ikke  kunne  få  udrejsepapirer. 

Da  Nelly  var  et  halvt  år  gammel, 
blev  jeg  gravid.  Situationen  syntes 
mig  håbløs.  Igor  kunne  ikke  få  fast 
arbejde,  fordi  han  ikke  havde  et 
visum.  Han  havde  tre  job,  men  vi 
havde  ikke  penge  nok  til  at  leve  af. 
Igors  forældre  hjalp  os  ved  at  sende 
penge  og  mad  i  ny  og  næ,  men  jeg  var 
fortvivlet  over  vores  økonomiske  situ- 
ation. Og  jeg  havde  det  endnu  værre, 
fordi  vi  ikke  kunne  komme  i  templet. 
I  august  1998,  da  vekselkursen  steg 


i 


voldsomt,  besluttede  vi  at  vende 
tilbage  til  Hviderusland. 

Vores  anden  datter,  Jelena,  blev 
født  i  Minsk  den  6.  januar  1999.  På 
daværende  tidspunkt  havde  Igor  fået 
et  fast  arbejde,  men  han  tjente  ikke 
nok  til,  at  vi  kunne  tage  til  templet. 
Men  vi  sparede  langsomt  op,  og  i 


august  2000  tog  vi  børnene  med  til 
Tyskland.  Igor  har  familie  i  Kaiserslau- 
tern, og  vi  boede  hos  dem. 

Tidligt  om  morgenen  den  2.  sep- 
tember begyndte  vi  vores  rejse  til 
templet  i  Frankfurt.  Skønt  turen  var 
udmattende  og  omfattede  to  togskift, 
var  vi  meget  begejstrede  og  glade.  Vi  er 
dybt  taknemlige  over  for  alle  tempel- 
tjenerne, tempelpræsidenten  og  sø- 
strene, der  passede  vore  døtre,  mens 
vi  modtog  vores  begavelse.  Det  var  en 
uforglemmelig  dag!  Det  er  svært  at 
beskrive  de  følelser,  som  vi  oplevede 
der,  men  de  var  vidunderlige. 

Efter  begavelsessessionen  gik  vi 
ind  i  beseglingsværelset,  hvor  Jelena 
allerede  græd  (det  var  tid  for  hendes 
lur).  Jeg  hørte  knap  nok  noget  af 
beseglingsordinancen  på  grund  af 
hendes  gråd,  men  vi  var  lykkelige 
alligevel.  Det  var  vores  livs  dejligste 
rejse,  fordi  vi  var  i  Herrens  hus. 

Vi  fik  endda  mulighed  for  at  vende 
tilbage  til  templet.  I  februar  2001  rej- 
ste en  gruppe  medlemmer  fra  Minsk 
til  Freiberg.  Jeg  ville  gerne  deltage  i 
beseglingsordinancerne  for  afdøde, 
fordi  jeg  kun  havde  hørt  meget  lidt, 
da  vi  selv  blev  beseglet.  Jeg  var  meget 
taknemlig,  da  Igor  og  jeg  blev  bedt 
om  at  deltage  der. 

Vi  har  nu  en  søn,  Robert,  og  vi  går 
som  familie  i  kirke  i  Minsk  2.  Menig- 
hed (eller  som  det  hedder  i  Hviderus- 
land: Jesu  Kristi  Kirke  af  Sidste  Dages 
Helliges  Andet  Religiøse  Fællesskab  i 
Minsk).  Og  skønt  vi  har  overvundet 
mange  vanskeligheder,  har  vi  nu  fået 
nogle  nye.  Jeg  er  meget  taknemlig  for 
disse  prøvelser.  Uanset  hvad  der  sker 


med  os  på  denne  jordiske  rejse, 
ønsker  vor  himmelske  Fader  kun  det 
bedste  for  os.  Ingen  anden  kan 
hjælpe  os  i  vore  vanskeligste  stunder. 
Hvis  vi  afviser  ham  på  grund  af  nogle 
vanskeligheder,  svarer  det  til  at  smide 
sin  redningsvest  væk,  fordi  den  ikke 
hindrede  en  i  at  falde  i  floden. 

Byrden  er  nem,  og  åget  er  let,  når 
vi  er  sammen  med  Herren.  Han  giver 
os  ikke  nogle  prøvelser,  som  vi  ikke 
kan  bære.  ■ 

Marina  Timofeeva  er  medlem  af  Minsk  2. 
Menighed  i  Moskvas  Sydmission  i  Rusland. 

Vi  havde 
ingen  mad 

Adam  N.  Ah  Quin 

Som  missionærer  i  Winnipeg- 
missionen  i  Canada  tjente  min 
kammerat  og  jeg  i  den 
smukke  by  Prince  Albert  i  Saskatche- 
wan.  Jeg  var  opvokset  på  Laie  i 
Hawaii  i  skyggen  af  templet  der.  Min 
kammerat,  ældste  Lamour,  kom  fra 
Belfast  i  Nordirland.  Vore  familier  og 
menigheder  derhjemme  støttede  os, 
men  til  tider  blev  vores  månedlige 
check  forsinket  i  posten.  Og  det  var 
en  sådan  situation,  som  udløste 
denne  oplevelse. 

Da  jeg  ved  en  måneds  begyn- 
delse havde  modtaget  min  check, 
ventede  vi  på,  at  ældste  Lamour 
skulle  få  fremsendt  sin  fra  missions- 
kontoret.  Som  sædvanlig  skulle  hus- 
lejen falde,  og  vores  spisekammer 
var  næsten  tomt.  Vi  måtte  beslutte, 
om  vi  skulle  betale  husleje  med  min 

check  eller  købe  mad.  Vi  betalte 
husleje. 

Der  gik  et  par  dage,  og  vi  modtog 
stadig  ikke  ældste  Lamours  penge.  Vi 
havde  spist  al  den  mad,  vi  havde  i  lej- 
ligheden, bortset  fra  en  halv  pose 
frosne  grøntsager  og  et  frostskadet 
suppeben,  der  skulle  brækkes  løs  fra 
isen  i  fryseren.  Jeg  brugte  disse  ingre- 
dienser til  at  koge  grøntsagssuppe  på. 
Det  var  ikke  meget,  men  vi  var 
taknemlige  for  det,  vi  havde. 

Den  næste  dag  besluttede  vi  at 
banke  på  døre  i  et  kvarter 
i  nærheden  af,  hvor  vi 
boede.  Gaden  syntes  uen- 
delig, og  der  var  ingen, 
som  var  interesseret  i 
vores  budskab.  Sulten  pla- 
gede os,  og  vi  var  begge 
afkræftede  af  mangel  på 
mad.  Da  vi  nåede  for 
enden  af  gaden,  beslut- 
tede vi  at  holde  en  pause. 
Vi  fandt  en  bænk  i  en  park 


Mi 


ens  vi 
sad  på  en 
park- 
bænk og  prøvede 
at  komme  til  kræf- 
ter, sagde  min 
kammerat  med 
oprigtig  bekym- 
ring: »Jeg  er 
sulten. « 


for  enden  af  gaden  og  prøvede  at 
komme  til  kræfter.  Min  kammerat 
sagde  med  oprigtig  bekymring:  »Jeg 
er  sulten.«  Jeg  havde  ondt  af  ham, 
mens  vi  sad  der.  Jeg  var  dobbelt  så 
stor  som  han.  Jeg  vidste,  at  jeg  ville 
kunne  holde  ud  en  rum  tid,  men  jeg 
mente  ikke,  at  han  ville  kunne  holde 
ud  meget  længere,  hvis  han  ikke  fik 
noget  at  spise. 

Det  var  mig,  der  var  seniorkamme- 
rat, så  jeg  bad  en  stille  bøn  i  hjertet 
om,  at  vor  himmelske  Fader  måtte 
sende  os  de  midler,  som 
vi  havde  brug  for.  Jeg  kig- 
gede gennem  parken  og 
fik  øje  på  en  lille  gade 
med  omkring  fem  huse. 
Det  var  en  fortsættelse  af 
den  lange  gade,  som  vi 
lige  havde  banket  på  døre 
i.  Jeg  kiggede  på  min 
kammerat  og 


sagde:  »Kom,  lad  os  gøre  gaden  fær- 
dig.« Han  så  på  mig  og  sagde:  »Lad  os 
bare  gå  hjem.«  Vi  blev  enige  om,  at 
hvis  vi  gjorde  gaden  færdig,  og  hvis 
ingen  viste  interesse,  så  ville  vi  tage 
hjem. 

Da  vi  gik  forbi  det  første  hus,  var  et 
par  travlt  beskæftiget  i  deres  indkørsel 
med  at  ordne  noget  ved  deres  bil.  Et 
råb  om  »Ikke  i  dag,  drenge«  fik  os  til  at 
gå  videre  til  det  næste  hus.  Da  vi  nær- 
mede os  døren,  kunne  vi  lugte  den 
pragtfulde  duft  af  hjemmelavet  mad. 
Pludselig  blev  døren  åbnet,  og  en  smi- 
lende midaldrende  kvinde  hilste  os 
med  ordene:  »Kom  indenfor,  drenge. 
Jeg  håber,  at  I  er  sultne!« 

Tøvende  trådte  vi 
indenfor,  da  vi  ikke 
vidste,  hvad  der 
ventede  os.  Hun 
førte  os  ind  i  spise- 
stuen, hvor  der  var 


Et  symbol  på 

hans 

kærlighed 

Freddy  W.  Carreno 

Netop  som  jeg  forlod  en  af  vore 
kirkebygninger  i  Montevideo  i 
Uruguay  -  ti  minutter  fra  tem- 
pelbyggepladsen -  blev  jeg  ringet  op 
af  min  hustru,  som  sagde,  at  statuen  af 
englen  Moroni  snart  skulle  anbringes 
på  toppen  af  templets  spir.  Mit  hjerte 
fyldtes  af  mange  følelser,  mens  jeg  lyt- 
tede til  hendes  ivrige  stemme,  der  bad 
mig  om  at  hente  hende  og  vores  søn, 
så  vi  sammen  kunne  overvære  denne 
begivenhed.  Tiden  var  knap.  Jeg  skulle 
køre  helt  ud  i  den  anden  ende  af  byen 
og  så  tilbage  til  templet. 

Vore  hjerter  hamrede,  og  minut- 
terne syntes  som  timer,  mens  vi 
kørte.  Det  var  næsten  ikke  til  at 
komme  igennem  den  tætte  trafik, 
men  endelig  nåede  vi  frem,  takket 
være  Herrens  hjælp. 

Vejret  havde  været  gråt,  regnfuldt 
og  blæsende  i  flere  dage.  Men  denne 
eftermiddag  var  himlen  klar  og  blå, 
og  solens  stråler  ramte  os  som  him- 
lens velsignelse. 

Da  vi  nåede  frem,  så  vi,  at  flere 
andre  medlemmer  også  var  kommet 


for  at  overvære  denne  vigtige  mile- 
pæl i  Kirkens  historie  i  Uruguay.  Flere 
medlemmer,  blandt  dem  min  hu- 
strus mor,  var  pionerer  i  vores  land. 
Deres  øjne  var  fulde  af  tårer,  mens 
de  glædede  sig  over  denne  velsig- 
nelse, som  de  havde  ventet  så  længe 
på,  nemlig  at  se  et  tempel  blive  byg- 
get her. 

De  ofre,  som  mange  mennes- 
ker havde  ydet  for  at 
udbrede  evangeliet, 
syntes  at  komme  sym- 
bolsk til  udtryk  i  englen 
Moronis  glitrende  skær, 
mens  han  syntes  at 
flyve  gennem  himlen  for  til 
sidst  at  blive  anbragt  på  sin 
hædersplads.  Der  for- 
kyndte han  til  alverden  det  evige 
evangeliums  gengivelse  og  indvielsen 
af  et  land,  som  havde  brug  for  Her- 
rens hjælp  til  at  komme  videre. 

Vi  så  statuen,  rank  og  majestæ- 
tisk, nå  op  til  sin  plads,  og  det  fik  os 
til  at  tænke  på  vor  evige  Faders  kær- 
lighed, når  han  snart  gjorde  det 
muligt  for  os  at  blive  beseglet  til  hin- 
anden i  kærlighed  i  vores  eget  land. 
Vi  håber,  at  vore  børn  og  børnebørn 
vil  træde  ind  i  templet  og  indgå  hel- 
lige pagter  og  blive  til  velsignelse  for 
dette  land. 

Vi  vidste,  at  der  var  lang  vej  endnu 
-  både  før  og  efter  templets  indvielse 

i  marts  2001.  Vi  måtte  berede  os  på 
den  tid,  der  skulle  komme,  og  frem 
for  alt  skulle  vi  huske  på  vore  forfæd- 
re, fordi  de  også  ville  blive  velsignet 
af  dette  hellige  hus.  Men  vi  vil  aldrig 
glemme  den  smukke  septemberdag. 
Vores  hjerte  strømmede  over  af 
taknemlighed  over,  at  vi  fik  lov  til  at 
overvære  anbringelsen  af  symbolet  på 
vor  himmelske  Faders  kærlighed.  ■ 

Freddy  W.  Carreno  er  medlem  afBuceo 
Menighed  i  Montevideo  Øststav  i  Uruguay. 


dækket  op  til  to.  Vi  satte  os  ned,  og 
hun  var  travlt  optaget  af  at  servere  for 
os.  Jeg  fik  en  klump  i  halsen  ved  tan- 
ken om  et  kongeligt  måltid.  Eller 
måske  blev  vi  smidt  ud,  når  hun  kom 
til  fornuft  og  opdagede,  hvem  vi  var. 


Da  hun  havde  fyldt  bordet 
med  svinekoteletter,  kartoffelmos, 
sovs  og  alt,  hvad  der  hører  til, 
sagde  hun:  »Jeg  ved  ikke,  hvorfor 
jeg  har  lavet  al  den  mad,  men  noget 
sagde  mig,  at  jeg  skulle  gøre  det. 


Jeg  ventede  ikke  gæster,  og  jeg 
bor  helt  alene.  Jeg  er  virkelig  glad 
for,  at  I  dukkede  op.  I  har  ikke 
spist,  vel?« 

Jeg  svarede:  »Nej,  men  ved  du, 
hvem  vi  er?« 

»I  er  mormonmissionærer,  er  I 
ikke?«  svarede  hun.  »Skal  I  så  ikke  vel- 
signe maden,  inden  I  spiser?« 

Vi  velsignede  maden  og  takkede  for 
de  mange  velsignelser,  som  Herren 
havde  givet  os.  Og  den  dag  i  dag  kan 
jeg  ikke  komme  i  tanker  om  noget 
bedre  måltid  end  det,  som  Herren  til- 
beredte til  os  i  nødens  stund. 

For  Herren  har  sagt:  »Gå  derfor 
hen  og  gør  alle  folkeslagene  til  mine 
disciple,  idet  I  døber  dem  i  Faderens 
og  Sønnens  og  Helligåndens  navn  ... 
Og  se,  jeg  er  med  jer  alle  dage  indtil 
verdens  ende«  (Matt  28:19-20).  ■ 

Adam  N.  Ab  Quin  er  medlem  af  Villa 
Bonita  Menighed  i  Paradise  Stav  i  Las 
Vegas  i  Nevada. 

Min  tegnebog 
var  væk 

Hector  Castellanos  Turcios 

Jeg  har  modtaget  mange  velsig- 
nelser ved  at  betale  tiende  og 
har  fået  en  forståelse  af,  at  når  vi 
betaler  vores  tiende,  er  det  Herren 
lige  meget,  om  beløbet  er  lille  eller 
stort. 

Engang  da  jeg  modtog  min  løn- 
check på  arbejde,  indløste  jeg  den 
og  gik  hjem  for  at  betale  nogle  reg- 
ninger og  hjælpe  min  hustru,  som 
ventede  vores  første  barn.  Jeg  steg 
på  bussen  og  lagde  pengene  i  min 
tegnebog.  Så  gemte  jeg  tegnebogen 
i  en  lomme  i  min  skuldertaske,  hvor 
den  lå  mere  sikkert.  Jeg  blev  meget 
overrasket,  da  jeg  kom  hjem  og  ikke 
kunne  finde  tegnebogen.  Jeg  blev 


Jeg  steg  på  en 
bus  og  lagde 
pengene  i 
min  tegnebog.  Så 
gemte  jeg  tegnebo- 
gen i  min  skulder- 
taske, hvor  den  lå 
mere  sikkert. 


meget  bekymret.  Det  var  hele  min 
fjortendagesløn,  og  hvis  den  var  væk, 
havde  vi  alvorlige  problemer. 

Jeg  kiggede  omhyggeligt  efter  min 
tegnebog,  og  da  jeg  ikke  kunne  finde 
den,  besluttede  jeg  at  gå  tilbage  til 
den  bus,  jeg  var  kommet  hjem  med. 
Der  fandt  jeg  den  heller  ikke. 

Efter  et  stykke  tid  gik  jeg  hjem  og 
følte  mig  meget  frustreret.  Jeg  gik 
ind  på  mit  værelse  og  knælede.  Med 
oprigtigt  hjerte  og  i  tårer  bønfaldt  jeg 
Gud  om  at  hjælpe  mig.  Jeg  fortalte 
ham,  at  jeg  betalte  en  ærlig  tiende, 
og  at  jeg  nu  havde  brug  for  en  velsig- 
nelse. Jeg  ved,  at  Herren  ikke  altid 
besvarer  vore  bønner,  sådan  som  vi 
ønsker  det,  men  ved  denne  lejlighed 
velsignede  han  mig  på  den  mest 
vidunderlige  måde. 


Senere  den  aften  bankede  biskop- 
pen på  min  dør  og  spurgte  mig,  om 
jeg  havde  et  sygesikringskort.  Jeg 
fortalte  ham,  at  det  havde  jeg,  men 
at  det  var  gået  tabt  sammen  med 
min  tegnebog  samme  dag.  Han  viste 
mig  en  tegnebog  og  spurgte,  om  det 
var  min.  Jeg  så  straks,  at  det  var  det, 
og  at  alle  pengene  stadig  var  der. 
Biskoppen  forklarede,  at  en  ven, 
som  ikke  var  medlem  af  Kirken, 
havde  fundet  den  uden  for  sit  hus. 
Da  hun  så  tempelanbefalingen  i  teg- 
nebogen, afleverede  hun  den  til 
ham.  Han  fortalte  mig,  at  det  var 
intet  mindre  end  et  mirakel,  og  at 
det  var  sket,  fordi  jeg  betalte  en 
ærlig  tiende.  ■ 

Hector  Castellanos  Turcios  er  medlem  af 
Amatitlån  Menighed  i  Amatitlån  Stav  i 
Guatemala. 

Vidste  du  det? 


Det  skete  i  juli 

8.  juli  1 775:  Lucy  Mack  Smith,  Joseph 
Smiths  mor,  blev  født  i  Gilsum  i  New 
Hampshire. 

10.  juli  1804:  Emma  Hale  Smith,  profetens 
Josephs  hustru  og  første  præsidentinde  for 


^rskcbstips  du  udfører  i  ditKv°- 

Prøv  at  se  bagom  de  opg  mennesker,  som  du 

åentpZci^°^Asn  ■■ - « 

selv  og  sme  egn  d 

ække  og  tjente  andre  tog 
over,toadPUgten^ 
•         „rætteligt.tedigtogeffek 
utrætieui, .  verdens 

■„  Mt  for  mange  at  veiu 

^Ilertdagnds^ 
JO       af  selviskhed  og  seWopt^« 

\ ,     hed,  som  ar  mange  nU    *  deres  egne  behov 

•i*      faav  tillivet  og  ^f°:^cipPper  ogs«*,  som  * 

'•  .:      Det  er  Uge  modsat  af  de  pnnc  W  e 


Vis  pionererne  ære 

»Pålidelighed,  åbenhed,  samarbejde, 
enighed,  uselviskhed,  offervillighed  og 
lydighed  ...er  lige  så  vigtige  i  dag,  som 
de  var,  da  de  ledte  vore  pionerforfæd- 
res handlinger,  både  i  fortiden  og  i 
nyere  tid.  For  at  ære  disse  pionerer  skal  vi  ære  og  følge 
de  evige  principper,  som  styrede  deres  adfærd.  Som 


Hjælpeforeningen,  blev  født  i  Harmony  i  Pennsylvania. 

8.  juli  1912:  Alma  Richards,  den  første  sidste  dages  hel- 
lige, der  vandt  en  medalje  ved  OL,  fik  guldmedalje  i  høj- 
despring. 

31.  juli  1920:  Præsident  James  E.  Faust,  andenrådgiver 
i  Det  Første  Præsidentskab,  blev  født  i  Delta  i  Utah. 


Fra  Australien  til  Japan 

Ammon  Arvidson  og  Brooke  Noble  fra  Maitland 
Menighed  i  Newcastle  Stav  i  Australien  blev  udpeget  til  at 
repræsentere  Port  Stephens  i  Australien  ved  det  første  Bør- 
neverdenstopmøde, som  blev  afholdt  i  Kushiro  i  Japan  sid- 
ste sommer.  Temaet  var  »Miljøet  og  vores  fremtid«. 

Ammon  på  12  år  sagde  om  sin  præsentation  ved  topmø- 
det: »Det  gør  mig  meget  opmærksom  på  den  smukke  ver- 
den, som  Herren  har  skabt  til  vores  gavn.«  Og  med  tanke 
på  alle  de  mange  folk,  sprog  og  kulturer,  som  Herren  har 
skabt,  tilføjede  Ammon:  »Det  får  mig  til  at  se  frem  til  at 
tjene  som  missionær,  der  hvor  Herren  sender  mig  hen.« 

Brooke  på  15  tilføjede,  at  det  også  styrkede  hendes  vid- 
nesbyrd om  evangeliet  at  være  så  langt  hjemmefra:  »Det  fik 
mig  til  at  indse,  at  man  har  evangeliet  med 
sig  overalt,  hvor  man  er.  Det  var  en 
stor  trøst  at  kunne  knæle  og 
bede  til  min  himmelske 

Fader.« 


præsident  Hinckley  [har]  mindet  os  om...  >Vi  ærer  bedst 
dem,  der  er  gået  forud  for  os,  ved  at  virke  med  iver  for 
sandhedens  sag.  <  Sandhedens  sag  er  vor  Herre  og  Frelser, 
Jesu  Kristi  sag,  han,  som  de  tjente,  og  som  vi  bør  stræbe 
efter  at  tjene.  Jeg  bærer  vidnesbyrd  om  dette  og  beder  til, 
at  vi  også  må  >tro  stå  til  Herren,  om  end  vi  må  lide.<« 

Ældste  Dallin  H.  Oaks  fra  De  Tolv  Apostles  Kvorum,  »Følg 
pionererne«.  Stjernen,  januar  1998,  s.  74. 


PORTRÆT  AF  EMMA  SMITH:  LEE  GREENE  RICHARDS;  KRISTUS  OG  DEN  RIGE  UNGE  MAND,  AF  HEINRICH  HOFMANN,  VENLIGST 
UDLÅNT  AF  C.  HARRISON  CONROY  CO.,  MÅ  IKKE  KOPIERES;  FOTO  AF  JORDEN:  ©  CORBIS  CORPORATION  DIGITAL  STOCK 


KOMMENTARER    FRA    LÆSERNE 


Seja 
um  dos 
Melhores 


Forberedelse  til  at  tjene 

Jeg  er  meget  taknemlig  for  Lia- 
hona.  Ud  over  at  styrke  os  åndeligt  og 
være  en  hjælp  til  vores  families  familie- 
aftener har  det  også  fungeret  som  et 
kompas  for  mig  i  mit  ansvar  som 
biskop. 

Vi  har  tænkt  meget  over,  hvordan 
vi  skulle  hjælpe  de  unge  mennesker  i 
menigheden,  som  forbereder  sig  på  at 
tage  på  mission.  Til  vores  store  glæde 
indeholdt  martsnummeret  2004  to 
fremragende  artikler,  »Vær  en  af  de 
bedste«  og  »Om  patriarkalske  velsig- 
nelser«, som  jeg  tror  vil  være  en  stor 
hjælp  for  vore  kommende  missionæ- 
rer, som  forbereder  sig  på  at  tjene. 

Jeg  er  så  taknemlig  for,  at  vi  har 
dette  inspirerede  tidsskrift  til  at  vej- 
lede os  i  vore  ansvar. 

Amarildo  Martins, 
Parque  Dorotéia  Menighed 
i  Diadema  Stav  i  Brasilien 

Vor  himmelske  Fader  elsker  os 

Jeg  blev  dybt  rørt  af  de  lærdomme, 
som  Susan  W  Tanner,  Unge  Pigers 
hovedpræsidentinde,  fremførte  i 
oktobernummeret  2003  a£  Liahona. 
Visheden  om,  at  vor  himmelske  Fader 
elsker  os  i  både  medgangstider  og 
modgangstider,  hjælper  os  til  at 
udvikle  os  åndeligt.  Jeg  beder  ofte  til, 
at  vor  himmelske  Fader  vil  lade  mig 
undgå  vanskeligheder,  og  når  det  ikke 


sker,  så  tænker  jeg:  »Elsker  Gud  mig? 
Lytter  han  til  mine  bønner?«  Når  jeg 
stiller  de  spørgsmål,  forsikrer  Ånden 
mig  altid  om,  at  vor  himmelske  Fader 
elsker  mig  og  er  opmærksom,  når  jeg 
beder  i  tro.  Hans  tidstabel  er  måske 
anderledes  end  min,  men  han  har 
altid  ret. 

Crispin  Mitago  Kubala, 

Binza  Menighed 

i  Ngaliema  Stav  i  Kinshasa 

i  Den  Demokratiske  Republik  Congo 

Far  ikke  op 

Jeg  var  bekymret  for  min  fremtid. 
Men  så  læste  jeg  »Bedre  bønner«  af 
ældste  Joseph  B.  Wirthlin  fra  De  Tolv 
Apostles  Kvorum  i  augustnummeret 
2004.  Jeg  indså,  at  jeg,  som  ældste 
Wirthlin  siger,  ikke  skal  »fare  op«  - 
hvilket  vil  sige,  at  jeg  skal  holde  op 
med  at  bekymre  mig  om  det,  som  jeg 
ikke  er  herre  over  -  så  jeg  ikke  gør 
min  tilværelse  ulykkelig. 

Belle  C.  Dacudag, 

Bata  Menighed 

i  Bacolod  Nordre  Stav  i  Flippinerne. 

Liahona  styrker  vidnesbyrd 

Vi  er  evigt  taknemlige  for  Liahona. 
Hver  måned  giver  det  os  mulighed 
for  at  styrke  vore  evangeliske  bånd. 
Det  styrker  vores  vidnesbyrd  om 
Kirken,  Mormons  Bog  og  Jesus 
Kristus.  Dets  artikler,  nyheder,  bil- 
leder, taler  og  sågar  spil  til  vore 
børn  fornyer  det  vidnesbyrd,  som 
vi  fik  for  mange  år  siden. 

Familien  Cazorla, 

Malaga  3.  Menighed 

i  Granada  Stav  i  Spanien 


ARTIKLER 
SØGES 

Vi  er  på  udkig  efter  artikler,  erfa- 
ringer, forslag  og  succeshistorier 

om  forråd.  Hvordan  har  du 
efterlevet  vore  lederes  råd  om 
at  have  et  års  forråd  af  fødeva- 
rer? Hvordan  er  du  blevet  velsig- 
net ved  at  følge  dette  råd? 
Send  din  beretning  til  Food 
Storage,  Liahona,  Room  2420, 
50  East  North  Temple  Street, 
Salt  Lake  City,  UT  84150-3220, 
USA,  eller  send  det  via  e-mail  til 
cur-liahona-imag@ 
ldschurch.org.  Vedlaég  dit 
fulde  navn,  privatadresse 

og  menighed  og  stav. 

Send  din  artikel  inden  den 

15.  september  2005. 


FOTO:  DIGITAL  STOCK  OG  PHOTODISC 

MÅ  IKKE  KOPIERES 


>Sdmm  tider  søterjet  berdvwjfw  i 
skrifterne.  Svntmt  tider  ø  ter  jet 
yd  ledning  i 'skriftmit ...  VtwnAt&elitt 
støderje&ji  nyt  ideer  oc  tanlxr,  svnt 
jet  aUrkjfr  Ler  hæft,  o£ft£  modtæger 
inspiration  ot  vej  ledning  ot  svar  bi  mine 
sMrgrmil.«  Se  » En  drøftelse  om studinnt 
aj skrifterne:  En  samtale  med ældste 
{Henry  ^B.  Eyring«>  s  S. 

